
LIETUVIŲ KULTŪROS KONGRESĄ SVEIKINANT 


JAI NATU S TU S 


Š. m. birželio 30 d. Chicagoje šaukiamas 
Lietuvių Kultūros Kongresas, o sekančią dieną 
vyksta dainų šventė. "Tai didelis lietuviškojo 
gyvenimo įvykis. Kaip informuoja kompozito- 
riaus prof. J. Žilevičiaus straipsnis “Dainų šven- 
tes" Lietuvių Enciklopedijos IV tome, didesnių 
ar mažesnių dainų švenčių šio krašto lietuviai 
yra turėję nemaža, bet tikrai visuotinio pobū- 
džio dainų šventė, atrodo, bus buvusi tik pa- 
saulinės parodos New Yorke 1939 IX 10 metu. 
Taigi, jau ir dainų šventė, nors nebevisai nau- 
jas, bus seniai bebuvęs dalykas. Gi viso krašto 
lietuvių bendras suvažiavimas kultūriniais klau- 
simais bus bene pats pirmasis visos šio krašto 
lietuviškosios išeivijos gyvenime. Džiugu, kad 
tai įvyksta: sveikiname Lietuvių Kultūros Kon- 
gresą ir linkime jam tikros sėkmės. 


Kad tačiau bendras visų lietuvių suvažiavi- 
mas kultūros klausimais vyksta tik pirmą kartą, 
kelia daug minčių, subėgančių į klausimą: ar 
daug kas neatrodytų mūsų gyvenime daug švie- 
siau, jei tokių suvažiavimų būtų daugiau buvę, 
jei apskritai jų būtų buvę? Nesileidžiame į šį 
klausimą, nes nenorime užbėgti už akių jo pa- 
skaitininkams. Kongresui parinktosios temos 
(Tautinė kultūra — tautos išlikimo pagrindas, 
Tautinės kultūros išlaikymo būdai ir priemo- 
nės) pirštu duriamai nurodo į tą patį klausimą. 


Pasitenkiname tik konstatavimu: daugumos in-. 


teresas vis tebėra vienašališkai užvaldyt-s prli- 
tinio ar partinio rūpesčio. Kiek šis rūpestis sa- 
vo ribose yra teisėtas, tiek pat tačiau nepakan- 
kamas. Dėkui Dievui, kad pagaliau tai prade- 


dama suprasti. Lietuvių Bendruomenės orga- 
nizavimasis eina drauge su rūpesčiu tautinės 
gyvybės išsaugojimui skatinti tautinės kultū- 
ros ugdymą. Sunkiai vyksta bendruomeninis 
organizavimasis, bet kaip tik pats šis sunku- 
mas ir yra įrodymas, kiek jis yra reikalingas. 
Šaukiamasai kongresas liudija, kad jau padary- 
ta pažangos bendruomeniniame susitelkime, jei 
tokiam dideliam žygiui ryžtasi. Tikimės, kad 
savo ruožtu pats šis kongresas bus veiksniu ne 
tik tam tikroms idėjoms labiau išryškinti, bet ir 
išjudinti visuomenei jų vykdymui. 

Sustojame šį kartą ties ta padėtimi, kurio- 
je renkamės į pirmąjį Lietuvių Kultūros Kon- 
gresą šiame krašte. Žvilgis krypsta į eilę veiks- 
nių, lygiai lemtingų mūsų kultūriniame gyveni- 
me. 

Pirmasis veiksnys — individualieji kultūri- 
nių vertybių kūrėjai įvairiose srityse. Čia gal 
yra daugiausia pagrindo tikėti ateitimi. Tai pats 
svarbusis veiksnys. Džiugu, kad jis mažiausiai 
teikia pagrindo skundams: turime kūrybinių 
jėgų, ir jos, palyginti, gyvai reiškiasi. Džiugu, 
kad ir jaunojoje kartoje, brendusioje Vokietijo- 
je ar bręstančioje šiame krašte, taip pat atsiran- 
da pakankamai brandžių talentų. Malonu buvo 
matyti “Santaros" suorganizuotoje jaunųjų dai- 
lininkų parodoje ištisą eilę stiprių talentų. Pa- 
sirodė naujų talentų ir dainos bei muzikos sri- 
tyse. “Literatūros Lankai", “ Ateitis", “ Aidai" 
ir kita panašios rūšies spauda liudija, kiek 
tremties viešumon išėjusioje rašytojų kartoje 
yra tautinės ryžties nepasiduoti vilionei atsisa- 

kyti rašymo garso nežadančiąja tėvų kalba (ki- 
tose meno srityse šios vilionės nėra, nes jos sa- 
vaime yra tarptautiškos). Teikia vilties su 
kiekvienu nauju Lietuvių Enciklopedijos tomu 
pasirodantieji nauji mūsų jaunojo mokslinio 
prieauglio vardai (rūpesčiu betgi sugelia tai, 
kad jų tarpe jau veik nebematyti lituanistikos 
atstovų). Mūsų studentijoje bręsta naujos vi- 
suomenininkų gretos, pasižyminčios nemaža ini- 
ciatyva. Tai visa yra pagrindas tikėti, kad dar 
nesame “paskutinių mohikanų“ karta. 

Antrasis veiksnys — pačios visuomenės 
kultūrinis interesas. Nebedrįsčiau čia reikšti 
optimizmo, nors, antra vertus, nešokčiau ir pe- 
simizmu lietis. Optimistinis ar pesimistinis ver- 
tinimas čia priklauso nuo imamojo mato. Jei 
lygintume mūsų šviesuomenę ar visuomenę aps- 
kritai su šio ar daugelio kitų kraštų visuomenės 
kultūriniu interesu, tektų save neginčijamai 
augščiau vertinti. Jei iš 50-70.000 žmonių at- 
siranda skaitytojų laikytis tokiam, palyginti, 
akademinio lygio kultūros žurnalui, kaip mū- 
sasis, tai yra labai daug. Lygiai nuostabos ver- 
tas pakankamas prenumeratorių susitelkimas 
tokioje mažoje bendruomenėje išleisti savai en- 
ciklopedijai. Bet bėda yra ta, kad mums tenka 
žiūrėti ne palyginimo su kitais, 0 savo pačių 
reikalo. Čia prasideda pagrindas pesimizmui. 
Šalia tų, kurie stengiasi išlaikyti savyje kultū- 
rinį domesį ir tautinę sąmonę, atsiskleidžia tie 
kiti, kurie lygiai drauge laidoja ir kultūrinį do- 
mesį, ir tautinę gyvybę. Yra tų “kitų" visuo- 
se mūsų visuomenės sluogsniuose: ir paprastuo- 
se žmoneliuose, parblokštuose “gero gyvenimo“. 
ir “augštojoje šviesuomenėje", savo vardui pa- 
grindą turinčioje tik eitose ar einamose parei- 
gose, o ne tame vidiniame paties Žmogaus švie- 
sume, kuris vienintelis teikia teisės į šviesuolio 
vardą. .: Yra tų “kitų senuosiuose, subliušku- 
siuose iš seniau vaidintų vaidmenų į paprastus 
miesčionis, susirūpinusius tik “įsikūrimu". Dau- 
giau, negu “reikia", auga ir mūsų jaunime tų 
"kitų", iš anksto neturinčių kito siekimo, kaip 
“gerai gyventi", iš anksto save pasmerkusių 
niekada nepraregėti savo vidinės tuštybės. Jei 
būtume savame krašte ar bent čia pat gausin- 
gesni, būtų galima į tuos “kitus? mcti ranka — 
visada jų knibždėjo, visada jų knibžėės. Bet 
mūsų yra per maža, kad galėtume rznka nu- 
moti bent į vieną savo brolių. Privalome kovoti 
dėl jų išbudinimo: jei mes nelaimėsime jų ben- 


drai kovai už tautinę gyvybę, tai jie mus laimės 


savo “geram gyvenimui“. 

Trečiasai veiksnys — tarpininkai, pasklei- 
džią kultūrines vertybes visuomenėje. Dažnai 
aimanuojama dėl knygos krizės. Bet ar greičiau 
netektų kalbėti apie leidėjų krizę? Ar daug 

kas kitaip pas mus neatrodytų, jei turėtume s2- 
vo tarpe A. Kniukštą? Tas paprastas žmogus, tu- 
rėjęs realios fantazijos, bet išlikęs laisvas nuo 
asmeninio gobšumo, savo sukurtąja Sakalo 1=i- 
dykla mūsų knygai padarė daugiau, negu pati 
švietimo ministerija. Kad ir mūsų sąlygose, 
nesivaikant pelnų, galima daug padaryti, rcdo 
J. Kapočiaus enciklopedinis žygis. Kada vertin- 
gesnės knygos pasirodo, jos ir išperkamos. Ži- 
noma, ne kiekviena knyga gali turėti lygiai pla- 
tų skaitytojų ratą. Bet jei apskritai knyga yra 
vertinga, protingas leidėjas jos neatsisakys: vienų 
pelnu jis padengs kitų nuostolį išugdyti savo 
leidyklai. Ne kitu keliu ėjo A. Kniukšta. Per- 
daug bijant nuostolių, jei jų ir išvengiama, tai 
betgi niekada platesnės veiklos neišvystoma. 
Nėra šviesiu leidyklai ženklu pirmon eilėn tesi- 
imti senų knygų perspausdinimo. Dar mažiau 
šviesiu ženklu yra tesiversti trečiaeilių dalykų, 
per laikraščio skiltis perleistų, atspaudimu. Be 
tam tikros fantazijos, visur būtinos, vadinama- 
sis "realizmas" iš atsargumo virsta paprastu 
bailumu, negalinčiu nieko pozityvaus nuveikti. 
Realių apskaičiavimų, bet drauge drąsios inicia- 
tyvos leidėjai, be savo tarnybos lietuviškajai 
knygai ir tuo pačiu mūsų literatūrai bei moks- 
lui, galėtų nemaža patarnauti net ir tokioms 
menų šakoms, kaip muzikai ar dailei (gaidų, 
plokštelių leidyba, dailės paveikslų reprodukci- 
jos). 


Ketvirtasis veiksnys — mecenatai. Ir pri- 
leidus, kad visi susitelkiame savosios tautinės 
kultūros pastangų palaikyti, vistiek liks atvejų, 
kur neišvengiamai prisireiks mecenatinės para- 
mos. "To, ko normaliu laiku buvo galima lauk- 
ti (tegu dažnai ir nesulaukiant!) iš valstybės, 
šiandien turime sulaukti iš tų savo tautiečių, 
kurie yra finansiškai pajėgūs. Deja, šis veiks- 
nys pas mus pastoviau dar nepasirodęs, išsky- 
rus A. Maceinos leidėją prel. P. Jurą ir šiais 
metais “debiutavusį" kun. J. Prunskį. Teigiu 
tai, nes nelaikau mecenatyste kyštelti šimtą kitą 
savo draugo biografijai ar kitam panašiam rei- 
kalui, susietam su autoreklama. O jau yra 
mūsų tarpe pakankamai žmonių, galinčių ir pri- 
valančių mecenatiškai įsipareigoti. Gausiai tu- 
rime gydytojų, kurių dauguma yra labai gerai 
įsikūrę. Užuot tačiau radę gydytojus mūsų kul- 
tūros mecenatais, nerandame jų nė ten, kur vi- 
sus kitus randame. Išimčių, daugiau ar mažiau 
šviesių. yra visur. Palieku jas nuošaliai, kiek 
jos to vertos. Bet, apskritai imant, daugelis 
mūsų gydytojų priklauso prie tų “kitų", kuriuo- 
se ir inteligentinius, ir tautinius polėkius negai- 
lestingai nustelbia “gero  gvvenimo"  nusi- 
teikimas. Sunku tiesiog tikėti, kad dar taip n2- 
seniai gydytojo vardas siejosi su idealistiniu tar- 


navimu savo žmonėms ir savo tautai. Basana- 
vičius, Kudirka, Šliūpas, Bagdonas ir eilė kitų, 
daugiau ir mažiau žinomų vardų, juk, buvo taip 
pat gydytojai! Turėtų teisės gydytojai jais di- 
džiuotis ir šiandien, bet šiai teisei įgyti reikia 
patiems bent iš tolo, bent šiek tiek sekti jų pa- 
vyzdžiu. Antrą grupę sudaro inžinieriai. Nors 
ir lėčiau, bet nemaža jų taip pat turi sąlygų ge- 
rai įsikurti. Apskritai imant, inžinieriai yra 
aktyviau įsitraukę į lietuviškąjį gyvenimą. Bet 
ir inžinieriuose nemaža lieka tokių, kuriuos gun- 
do gydytojų pavyzdys. Nežinau kiekvienu at- 
veju nė vieno, kuris ryžtųsi sekti Petru Vilei- 
šiu. Lygiai pirmaujantį vaidmenį savo laiku 
yra vaidinusi ir mūsų kunigija: A. Dambraus- 
kas, J. Tumas-Vaižgantas, J. Bikinas, J. Balvo- 
čius-Gerutis ir ilga eilė kitų. Jie taip pat labiau 
minimi, negu sekami. Lawrence parapija tikrai 
nera iš pačių turtingųjų. Kodėl prel. P. Juras 
turi likti vienas? Ačiū Dievui, pakankamai tu- 
rime maldaknygių. Bet jų vienų nepakanka. 
Reikia įgalinti pasirodymą ir apskritai krikščio- 
niškosios pasaulėžiūros knygų (vistiek labiau 
ideologinio ar specialiau filosofinio pabūdžio). 
Jei neliktų prel. P. Juras vienintelis mūsų dva- 
sininkijoje, tai ne tik A. Maceinos veikalai ga- 
letų pasirodyti. Būtų tai reikšmingu veiksniu 
krikščioniškajai dvasiai gilinti. Bet drauge tai 
būtų ir apskritai lietuviškosios minties gyvybin- 
gumo liudijimas. 


Imamės šio tiesaus pasisakymo Lietuvių 
Kultūros Kongreso proga ne kam nors užgauti, 
o mūsų padėčiai nušviesti. Jei kai kurie žo- 
džiai kuriai nors korporacijai (pvz., gydyto- 
jams) pasirodytų nemalonūs, tebūnie apsigalvo- 
jama, kaip prieita prie tokio savo vaizdo suda- 
rymo pašaliečiuose.  Nebūtų protinga šokti 
“sarbės"" ginti grasinimais žurnalo atsisakyti ar 
valdybų protestais. Tai kaip tik patvirtintų tą 
dvasią, prieš kurią buvo pasisakyta. Priekaiš- 
tai turi būti kreipiami ne į žurnalą, o į tą savo 
kolegų daugumą, kurios elgesys meta šešėli vi- 
sai korporacijai. Ne protestai gali čia pagelbė- 
ti, o tik nuoširdus pasukimas į kitą kelią. 


Summa summarum: peržvelgus visus veiks- 
nius, liečiančius mūsų kultūrinio gyvenimo da- 
bartinę situaciją, bendrasis vaizdas lieka clair- 
-obscur, drauge ir su šviesiomis prošvaistėmis, 
ir su tamsiomis dėmėmis. Vieni veiksniai nu- 
teikia šviesiau, kiti tamsiau.  Šaukiamojo kon- 
greso uždavinys yra viltingiau nuteikti tuos, 
kurie pluša mūsų kultūrinio gyvenimo baruose, 
ir drauge išjudinti visus tuos, kurių pagalba lau- 


kiama, bet dar vis nesulaukiama. Be bendrųjų 
posėdžių, skirtų principiniam klausimų kėlimui, 
lygiai didelė reikšmė skiriama atskirų sekcijų 
posėdžiams. Kaip tik šiuose posėdžiuose lauk- 
tina konkrečių įsipareigojimų darbui. Šių po- 
sėdžių iniciatyva palikta atskiroms kultūrinio 
darbo sritims bei atitinkamoms jų organizaci- 
joms. Iš spaudos dar nėra aišku, kurios jų su- 
organizuos savo sekcijas. Džiugiai skaičiau, kad 
studentija jau rengiasi savo sekcijai. Lietuvių 
profesorių draugija, ligšiol vis lyg neradusi ko 
veikti ir todėl besigriebusi net tokių žygių kaip 
poleminio kišimosi į jai nepriklaususius rei- 
kalus, irgi paskelbė savo sekcijos organizavimą. 
Lietuviškojo mokslo bare kaip tik yra daug ko 
veiktino! Istorikai taip pat paskelbė savo sek- 
ciją. Tą padarė ir rašytojai. Gal pražiopsojau 
žinutę, kad savai sekcijai rengiasi ir mokytojai. 
Neabejoju, kad ji bus suorganizuota. Nėra abe- 
jonės dėl muzikų, nes kaip tik jų rengiamoji 
dainų šventė pažadino ir paties kongreso mintį. 
Labai tiktų bendron sekcijon susitikti ir daili- 
ninkams, kurių tarpan kartėlio yra įnešę vieno 
kito “tikslintojų"" polemikėlės. Bet lygiai reik- 
tų, kad savosioms sekcijoms susitelktų ir gydy- 
tojai, ir inžinieriai, ir kunigai.  Kudirkų, Vi- 
leišių ir Jakštų akivaizdoje būtų tikslu pasvars- 
tyti, kam jie savo ainius įpareigoja dabarties 
dienose. 

Taip pat svarbu, kad kongresas ir psicho- 
logiškai padėtų išsisklaidyti pavojingam apati- 
jos psichozui. Iš vienos pusės, tai plačiosios vi- 
suomenės apatija, besireiškianti nuotaika: “'vis- 
tiek nieko neišeis, geriau savimi tesirūpinti". Iš 
antros pusės, tai pačių dirbančiųjų nuovargis, 
“teisiųjų pavargimas". Nėra nei pagrindo, nei 
pateisinimo lygiai abiems: ir “plačiajai visuo- 
menei", ir “teisiesiems". Užsidarymas į asme- 
ninius rūpesčius (visvien, ar vienas pajėgia tik 
paprastą namuką įsigyti ar kitas įstengia pasi- 
statyti “rezidenciją" ir ją spaudoje kaip “žygį" 
išgarsinti) nėra neutralus dalykas; jis yra tau- 
tinis nusikaltimas, jei pro savo teisėtus asme- 
ninius rūpesčius užmirštamos tautinės pareigos. 
Lygiai man kelia abejonės ir “teisiųjų? teisė į 
“pavargimą". Jei pavargimas nėra fizinis jėgų 
išsekimas, tai jis ir nebėra “teisus", o tik pa- 
prastas nusikalstamas tingumas. Kai vieni sau 
leidžiasi “teisiai pavargti", tai kiti, gavę per 
didelę naštą, iš tiesų yra sunaikinami. Jei no- 
rime ištesėti, niekas neturime teisės pavargti. 

Tebūnie Lietuvių Kultūros Kongresas visų 
mūsų išjudinimu, išblėsinančiu, kas buvo tam- 
sesnio, ir sutelkiančiu bendram darbui. 


195 


196 


MINDAUGAS 


I 


Kai skaičiau pirmąkart 
Valstybės įkūrimą, 

Mano beraščiai tėvai 
Varstė rožančių, 

Rudais ąažuoliniais karoliais, 
Žalvario kryželiu. 


Jis man buvo tada 

Senas Mindaugo antspaudas, 
Plėšrios genties kaktoje 
Atmuštas krauju. 


II 


Atiojai ner vėlai, karaliau— 
Priešais milžinkanių grandinė — 
Giminė užkasta. 


Bet žemei nebekeršuk — 
Tegu ji graužia 
Kietus iotvingių kaulus, 


„Pamiršdama tave. 


— Tegul ilsis ramybėje — 
Prašo tėvai. 

Sopulingoj daly 

Kam nusiėmei šarvus: 

Kam sustojai nakvynės 

Žemaičių girioje, 

Kur senieji dievai krauju grūdina 
Treniotos durklą? ... 


IV 


Audringi vakaro debesys 
Lekia prigulę pažemiu — 
Tai antpuolis totorių 
Pietų Lietuvoje. 


Plikos pakelio šakos 
Švilpia lyg spiečiai strėlių, 
Paleistų į Vorutą. 


Mano tėvai eina poilsio, 
Tvirtai tikėdami, 
Kad sienos atlaikys. 


V 


Atpažinau tave iš tunikos 
Ir iš vainiko, 

Pavnuošto gintarais, 
Atidengtam kape — 
Širdy. 


—Per amžius. Amen— 
Baigia tėvai. 


ERO+VELIU LANGE LI 


BUDYNĖ 


Pakilki, keliauk 
Rudens dangumi, 
Sidabro mėnesėli, 
Mėnuli juodbruvėli. 


Devynios dienos, 
Dešimta naktis, 

Kai ugnelės nekūriau, 
Nedegiau žiburėlio, 


Kad tu nušviestum 
Vėlių langelį, 

Mano motulės veidą 
Ant vargų pagalvėlio. 


SENOLIŲ IšKELIAVIMAS 


Ąžuolo slenkstį 

Plaka Nemuno bangos; 
Atiduodama sūnui 
Namų šilumą. 


Šaltoji srovė 

Keičia kryptį vario laivų; 
Stoveėdami prie stiebų, 
Senoliai išplaukia ... 


RAUDOS 
I 


Ąžuole, užuonėli, 

O kas tave nukirto, 

Žalią viršūnė nuvytino? 

Ar svetimi dievai be širdies, 


Ar svetimos rankos be kraujo? 


Ažuole, užuonėli, 

Tai aš taves negyniau, 
Rūnestėliu nepridengiau. 
Paaelotos nakties migloje 
Dabar senoliai vaklys — 
Šakos nesugiraždės, 
Lapai mnežiburiuos ... 


II 


Kuynine kunigo — 
Sauduto sudauto — 
Kn teip ilaai miegi? 
Ar Žirae'iai nežvengia, 
Ar kardužiai nežvanga, 
Taves jauno nebudina? 


Kunige kunigo — 
Sauduto sudauto — 
Kokį savnuoji sapną? 
Ar giminėlė laukia, 
Ar toli pasitinka, 
Ar skobniai užtiesti? 


Kunige kunigo — 
Sauduto sudauto — 
Ko tyli neprakalbęs? 
Ar šarvai ne sidabro, 
Ar pušelės nekaitrios, 
Nekvapnūs gintarai? ... 


III 


Kelkis, Dievo sūneli, 
Rūpesčių Rūpintojėli, 
Dangaus pasiuntinėli. 


Dykas medis jau sprogsta 
Krauju atgaivintas, 
Kietos širdys jau gruzda, 
Jau akys rasoja — 


Kelkis, Dievo sūneli, 
Mūsų vargo broleli, 
Žemės ramintojėli. 


WANDERERS NACHTLIED 


Jūu Tasąa nukrito 

Ant žalios žolelės, 
Ant žalios žolelės, 
Lauko želmenėlin. 


O kur man sustoti, 

Kur man reiks nakvoti, 
Kur man reiks nakvoti, 
Migt be pagalvėlio? ... 


LOPŠšINĖ 


Nubėrei grūdą, 
Nubėrei rasą, 
Rasuže nubarstyk; 
T vėsia žemę, 
Šiaurės pavasario 
Ir mane paguldyk. 


Paliki žirgą 

Ir botagėlį, 

Rotagėli palik — 

Kloju. dirvonais 

Tau vatalėlį — 
Užmik, užmik, užmik... 

PASIKALBĖJIMAS SU M. PEČKAUSKAITĖS MOKYTOJU!) 


AžN-LEATNTASS 


— Ar prisimenate ką nors iš lietuvių, bu- 
vusių jūsų studentų, bei šiaip intelektualų? 

— Prisimenu tik vienui vieną, tai kilnia- 
širdę lietuvę mokytoją Mariją Pečkauskaiię, 
mano buvusią studentę ir mano raštų į lietuvių 
kalbą vertėją. 

— Yra žinoma, jog esate feldmaršalo H. 
Moltkės, Bismarko bendradarbio, tolimesnis g:- 
minaitis. Ar negalėtumėte kiek daugiau papa- 
sakoti apie savo kilmę bei protėvius? 

— Mano giminėj susijungė Vokietijos šiau- 
rė ir pietūs. Iš motinos pusės, esu kilęs iš ka- 
rių šeimos. Mano dėdės buvo prūsų armijos 
karininkai. Vienas iš jų buvo vokiečių laivyno 
admirolas. Mano motina buvo H. Moltkės, Bis- 
marcko bendradarbio, giminaitė. Iš tėvo pusės 
esu kilęs iš Silezijos pačios pietinės dalies, kuri 
kadaise priklausė Austrijai ir kuri dar ilgai iš- 
laikė Austrijos kultūros tradiciją. Mano sene- 
lis buvo medvilnės pramonininkas Gruenberge. 
Kiekvienais metais, Kalėdų Švenčių proga, jis 
su visa savo šeima važiuodavo didelėmis rogė- 
mis į Krokuvą lankyti savo klijentų. Žinoma, 
tai buvo visai kitas pasaulis, skirtingas nuo nū- 
dieninio. Vienok anų se7ų tradicijų pasaulis 
nuolat paliko gyvos mano sielos gelmėse ir iš 
naujo prasiveržė, kai pirmojo pasaulinio karo 
metu kaizeris Karolis pakvietė mane ir mano bi- 
čiulį, tarptautinės teisės žinovą Lamasch, suda- 
ryti kabinetą, i kurį įeitų visų Austrijos tautų 
atstovai, tuo būdu pastatydami Austriją ant 
naujų federalistinių pagrindų. Mano tčvas bu- 
vo A. Humboldto mokinys. Jis buvo antitauti- 
nės, federalistinės ir humanistinės Vokietijos 
karštas šalininkas ir skelbėjas. Aš visad žiūr5š- 
jau į jį kaip į šios tradicijos atstovą ir todėl tu- 
rėjau tik šypsotis, kai aš, gindamas šią tikrąją 
tūkstantmetinę Vokietiją nuo išsigimusio nacio- 
nalsocializmo, buvau kaltinamas Vokietijos prie- 
šu ir savo tėvynės išdaviku. 

Mano tėvas buvo astronomas, Berlyno uni- 
versiteto profesorius ir Berlyno observa'orijos 
direktorius. Jis buvo laisvamanis ir mane auklė- 


1) Fr. W. Foersteris Lietuvoje buvo pats populiariausias 
iš didžiųjų dabarties pedagogų. Džiaugiamės galė- 
dami čia spausdinti su juo pasikalbėjimą, patį pla- 
čiausią, kokį jis yra kada nors suteikęs. —Redakcija. 

jo ta kryptimi. Bet jis niekad nepasirodė ag- 
resyvus religijos atžvilgiu. Jis save vadino neo- 
platoniku ir tikėjo į kosminės visatos sielą, sly- 
pinčią už ano nuostabaus žvaigždžių pasaulio. 
Bet, esą, per mažai yra žinoma apie jos paslap- 
tingą buitį, todėl nereikią, vien jausmu polė- 
kiams pasiduotant, išpažinti kurį nors dogmatinį 
tikėjimą. Visą savo gyvenimą jis paliko Bis- 
marcko “realios politikos“ priešas ir, savo gyve- 
nimo pabaigoje, norėdamas tautai visa tai aiškiai 
parodyti, tapo Vokietijos Etinės Draugijos pir- 
mininku. Ištisus 40 metų jis išbuvo Tarptauti- 
nės Matų ir Svorių Komisijos prezidentu. Pas- 
taroji kiekvienų metų rudenį keturioms savai- 
tėms rinkdavosi Paryžiuje. Tokiu būdu jis tapo 
didelis Prancūzijos draugas. Daugelis prancūzų 
lankėsi pas mus Berlyne. Jie įdiegė mano šir- 
dyje Prancūzijos draugystę, kuriai aš palikau 
ištikimas visą savo gyvenimą (Fr. W. F. buvo 
priėmęs Prancūzijos pilietybę. —A. R.). 

— Buvote susibičiuliavęs su dr. A. Einstei- 
nu. Kada ir kaip su juo susipažinote? 

— Pažinau Einšteiną ir turėjau ne vieną 
malonią progą su juo išsikalbėti, kai 1922 m. 
penkiems mėnesiams atvykau į Berlyną. R>- 
dos, kaip šiandien atsimenu aną išsamų mūsų 
pasikalbėjimą JAV, kai aš, vieną gražų sekma- 
dienį, apsilankiau pas jį Princetone (New Jer- 
sey). Mes kalbėjomės apie šių dienų žmonijos 
likimą ir Apvaizdos skirtus bandymus. Jis bu- 
vo didelis pesimistas. Jis pranašavo antisemi- 
tizmo grįžimą ne tik Vokietijoj, bet ir JAV. Jo 
nuomone, žmonija niekad nebuvo taip nepriau- 
gus spirtis prieš demoniškas galybes kaip kad 
šiandien. Mudu kalbėjomės, atsisėdę ramaus 
saulėto sodo verandoje. Jis sakė: “Mano gyve- 
nime esti tikrai nemaža dienų, kada aš visiškai 
nematau saulės, o matau tik tamsius šešėlius, 
kurie kyla iš nežinomų gelmių, nešdami nelai- 
me bei nedalią"'. 

Kokiose aplinkybėse susipažinote su Leni- 
nu ir su rusu mastutoju N. Berdiajevu? 

— Leniną sutikau Zueriche, namuose vieno 
šveicaro. mano bičiulio, kurio žmona buvo rusų 
revoliucionierė. Kiekvieną sekmadienį jinai 
sukviesdavo ir vaišindavo savo n2muose rusų 
emigrantus. Leninas dažniausiai sėdėdavo ty- 
lus, laikydamas rankoj pieno stiklinę ir sumuš- 


tinį valgydamas. "Tik retkarčiais, jį dominčiam 
klausimui iškilus, įsiterpdavo pasikalbėjiman sa- 
vo kampuotom pastabom. "Taip, sakysime, jis 
klausė mane: “Ar tamsta pažįsti Tolstojaus “Pri- 
sikėlimą?' — ir, nieko nelaukdamas, tęsė to- 
liau: “Mes esame prisikėlimas visų tų, kurie bu- 
vo nužudyti, ištremti, išprievartauti!'' Tai pasa- 
kęs, jis vėl paskendo tyloj. Kita proga aš gir- 
dėjau jį sakant: “Jeigu mes būsime užpulti, tai 
mes nukariausime Europą per Aziją". Jis Čia 
sedėdavo kaip misijonierius pasaulinės istorijos 
keršto, keršto ne vien tik dėl savo artimųjų gi- 
minaičių, kurie buvo užmušti ar ištremti be vil- 
ties grįžti atgal, bet ir kalbėdamas vardu visų 
tų, kurie, gelbėdami rusų tautą nuo tariamai 
neįveikiamos autokratijos grandinių, turėjo pa- 
sirinkti ištrėmimą ir mirtį. Leninas rašė: “Mū- 
sų programa yra: “sovietai ir elektrifikacija". 
Šitai rašydamas, jis turėjo galvoje technokrati- 
jos gadynę, prasidėjusią rusų revoliucija. 

N. Berdiajevą aš dažnai sutikdavau Pary- 
žiaus visuomenės sluogsniuose. Jis man pasa- 
kodavo apie savo išgyvenimus Rusijoj, ypač 
apie savo atsisveikinimą su tėvyne, kuris buvo 
neišvengiamas po to, kai jis, senas radikalus 
socialistas, revoliucijos baisių įvykių paveiktas, 
atsivertė į Bažnyčią. Aš niekad neužmiršiu jo 
pasakojimo apie jo paskutinį atsilankymą pas 
vadinamąjį rusų “starecą". Jis aplankė “stare- 
cą", norėdamas atlikti išpažintį prieš savo bė- 
gimą iš tėvynės ir kartu išsikalbėti apie rusų 
tautos likimą. “Starecas" jam taręs: “Tamsta 
nemanyk, jog esi vienintelis, kuris atvyksti pas 
mane. Rusų revoliucijos pačios įžymybės, 
įskaitant ir kariuomenės vadus, lankėsi pas ma- 
ne, išliedamos savo širdies skausmą". Stareco 
pasakojimu, šie žmonės štai ką pareiškę: Mes 
dalyvavome rusų revoliucijoj, nes mes jautėme, 
jog viešpataujanti kasta yra nusipelniusi pasau- 
linės istorijos bausmės, bet, savo sielos gelmėse, 
mes netikime nei į raudonąją, nei į baltąją ar- 
miją, nei į revoliuciją, nei į kontrevoliuciją, bet 
tik į dieviškosios Apvaizdos intervenciją nuodė- 
mingajai rusų tautai gelbėti". 

— Jūsų manymu, kur slypi nūdieninės pa- 
saulinės krizės giliausios šaknys? 

— Į šį klausimą aš esu atsakęs mano nau- 
jos knygos “Politinė etika" įžanginiame skyriu- 
je, pavadintame “Apokaliptiniai apmąstymai". 
Nūdieninės pasaulinės krizės giliausioji priežas- 
tis gali būti pavaizduota sekančiu drastišku pa- 
lyginimu: Kas atsitiktų su žmogumi, jeigu jo 
galva būtų atskirta nuo jo organizmo? Visiškai 
tas pat atsitinka dabarties žmonijai, būtent ta 
prasme, jog jau bus keli šimtmečiai, kai augštes- 
nis dvasinis pasaulis pamažu, bet radikaliai at- 
skiriamas nuo gamtinio bei medžiaginio pasau- 


lio. Šitas vyksmas, neaišku kodėl, buvo pava- 
dintas “sekuliarizacija".: Pirmu požvilgiu, ta- 
tai išreiškia labai nekaltą dalyką, būtent “supa- 
saulinimą“ bei “supasaulėjimą". Pačioje pra- 
džioje “sekuliarizacija" buvo re kas kita, kaip 
praktiško darbo pasidelinimas, atpalaičuojant 
religinio gyvenimo centrus nuo kaskart vis su- 
dėtingesnės politinės ir socialinės veiklos užda- 
vinių ir atsakomybės. Savaime suprantama, jog 
šitokia darbo padala ir funkcijų diferenciacija 
buvo neišvengiamybė, v'enok šis vyksmas turi 
vesti į katastrofą: nueita jau taip toli į kraštu- 
tinumą, jog iš visuomeninio gyvenimo ir apla- 
mai iš gyvenimo visumos buvo išjungta dvasinė 
bei dorinė vadovybė, ir tokiu būdu visa milži- 
niška medžiaginė žmonijos pažanga buvo per- 
leista tamsių, aklų prigimties poveržių bei gai- 
valų pavojingai sauvalei. Psichoanalizė: tvirti- 
nimas, jog žmogus gyvena ir veikia, diriguoja- 
mas pasąmonio, o ne augštesnės prigimties, yra 
labai simptomiškas: yra tai nūdienio žmogaus 
gyvenimo, visą vertybių hierarchiją apvertusio 
augštyn kojom, tipinga išraiška. Šitas pavyz- 
dys yra trumpiausias atsakymas į klausimą, ka- 
me slypi šių dienų pasaulinės krizės pačios gi- 
liausios šaknys. 

— Ar, jūsų manymu, pokarinė Vokietija ei- 
na pedagoginio, moralinio, dvasinio atsistatymo 
keliu? 

— Nemanau. Netenka nė kiek abejoti, jog 
yra ribotas kiekis žmonių, kurie padarė rimtas 
išvadas iš to, kas įvyko. Bet daugumas savo šir- 
dies gelmėse paliko nepasimokę; jeigu jie ir re- 
trokšta nacių sugrįžimo, tai kartu jie neturi jo- 
kio aiškaus supratimo apie gilaus atsivertimo ir 
pasikeitimo būtinumą. Jie nenagrinėja rimtai to, 
kas atsitiko; jų noras — tai kuo greičiausias iš- 
bombarduoto krašto ūkinis atsistatymas. Bet ko- 
kiems augštesniems tikslams šis ūkinis atsis'aty- 
mas turėtų patarnauti? — Šita mintis, atrodo, rė 
vieno nekankina. Šituo tvirtinimu mes nenori- 
me nuvertinti ar ignoruoti tuos taurius vyrus ir 
moteris, esančius įvairiose vietose: mokykloj, 
bažnyčioj namuose, su pasiaukojimu dirbančius 
daiktų ir žmogaus atnaujinimui. Vienok jokiu 
būdu nereiktų pervertinti tos įtakos, kurią šie 
žmonės daro gyvenimo ivykiu raidos visumai. 
Neišleiskime iš akių to fakto, jog Vokietijoj iki 
šioliai nesulaukta nuodugnaus nušvietimo pada- 
rytų istorinių klaidų ir klystkelių, ypač nacių 
perijodo, į kurį juk reikia žiūrėti kaip i laikini 
dvasinį pakrikimą, o ne kaip į visos naujųjų l>i- 
kų vokiečių tautos dvasios istorijos pasekmę. 

Tuo mes dar nesakome, jog Vokietijos poli- 
tinis ir moralinis atsistatymas nėra įmanomas iš 
viso. Nuo tada, kai krikščionybė atėjo į pasauli, 
regali būti kalbos apie galutinę morelinę tautų 

mirtį, — štai kodėl mes stmetame OC Spangl>- 
rio Vakarų žlugimo teoriją. Vienok r ikia pa- 
sakyti, jog Vokietijos dvasinis bei doiinis atsi- 
statymas pilna to žodžio prasme pareikalaus daug 
daugiau laiko ir kantrybės, negu nekantrus šių 
dienų pasaulis gali tikėti. Žinomas šveicarų tei- 
sininkas ir filosofas Karolis Hilty dar pereito 
šimtmečio pabaigoje yra pasakęs: “Vokiečių tau- 
tai dar reikės daug laiko ir teks kentėti dar 
daug skausmo, kad atsisukus nuo netikrų dievų 
garbinimo". Stebinančiai ūmus Vokietijos ūki- 


Eala) 
sių 


V. Maže io nuotraužia 


nis atkutimas, prasidėjęs po 1945 m. pralaimė- 
jimo, anaiptol nėra prisidėjęs prie moralinio at- 
sinaujinimo. Kaip tik atvirkščiai: visa tai reiš- 
kia didelę pagundą dorinio atsikūrimo reikzlus 
atidėti į šali ir vėl išnaujo pradėti vykdyti senų 
laikų vad. “realią politiką". Apžvelgus literztū- 
rą, kuri pasirodė Vokietijoj paskutiniais keliais 
metais, aiškėja, kad esama labai maža raš'ų, skir- 
tų kalbamajam doriniam atsistatymui ir praei- 
ties revizijai. Taigi dar lieka išspręsti didelis 
uždavinys: visų pirma, veržlios, kūrybiškos dvasios 


vokiečiui reikia duoti naują vokišką ideologiją, 
kuri būtų atremta į anttautinį vokiečių tautos 
palikimą. Dar lieka padaryti viskas, kad pa- 
grindus naują politinį ugdymą, kuris ne tik pa- 
rodytų paskutinių 150 metų klystkelius ir su- 
teiktų vokiečiams moralinę laikyseną savo praei- 
ties atžvilgiu, bet ir suteiktų vokiečių tautai, 
esančiai Europos pačiame centre, ypatingą atsa- 
komybės jausmą tuo metu, kada Europos suvie- 
nijimas tapo būtenybė. Šis politinis ugdymas 
turėtų padaryti galą savo tautos dievinimui, ku- 
rio poveikyje dar yra nemaža vokiečių tautos 
dalis. Pastarieji, atrodo, nieko daugiau nežino 
kaip tik vokiečių interesą, vokiečių teisę, vokie- 
čių reikalavimą grąžinti visa, kas buvo nustota, 
ir išlyginti visus vokiečių nuostolius. 1918 m., 
lapkričio mėn. 11 d., nakties metu, t. y. tą va- 
landą, kada buvo padarytos karo paliaubos, pas 
mane, apsistojusį viename Ženevos viešbutyje, 
apsilankė prancūzų ministeris A. Thomas, kalbė- 
jo apie istorinę šios valandos reikšmę ir pasakė: 
“Tai pirmas kartas žmonijos istorijoj, jog tautai, 
kuri pradėjo penkis metus trunkantį žiaurų ka- 
rą, iškeliamas kaltumo klausimas. Jeigu vokie- 
čių tauta suvokia šio įvykio gilią prasmę, tai Vo- 
kietija ir pasaulis bus išgelbėti. Jeigu ne — tai 
Vokietija ir pasaulis nesulaikomai riedės į dides- 
nę katastrofą". Šitie žodžiai galėtų būti pakar- 
toti ir ypatingai pabrėžti ir po antrojo pasauli- 
nio karo, atsakant į klausimą apie Vokietijos at- 
sikūrimą moraline prasme. 

— Įdomu būtų išgirsti jūsų nuomonę apie 
nudieninę amerikiečių pedagogiką. Jūsų akimis 
žiūrint, kas joje yra gero ir kas blogo? 

— Mano atsakymą į šį klausimą galėčiau 
suglausti į žodžius: nūdieninė amerikiečių peda- 
gogika yra žmogaus apsisprendimas be Dievo, tai 
reiškia, kad žmogus čia pats apsisprendžia ir sa- 
ve valdo, užmiršdamas savo prigimties dievišką- 
ją kilmę ir paskirtį. Žinoma, moderniosios ame- 
rikiečių pedagogikos galingas sąjūdis, iškėlęs sa- 
vivaldos ir saviauklos idėjas, žymi nepaprastai 
didelę pažangą jaunuomenės auklėjimo metodo- 
logijoj. Vad. “naujasis ugdymas" reikalauja, 
kad auklėjamoji veikmė į jaunimą nebūtų vien 
tik išorinė ir autoritetinė, bet, atvirkščiai, kad 
būtų sutelkiamos visos galimos pastangos į vi- 
dinių, jaunimo prigimties gelmėse snūdinčių, kū- 
rybinių galių pabudinimą, jų puoselėjimą ir pa- 
naudojimą praktiškiems gyvenimo uždaviniams. 
Bet pamažu vis labiau ir labiau pasirodė šitos 
pedagogikos pernelyg pavojingas kraštutinu- 
mas: užuot perteikus jaunajai bręstančiajai kar- 
tai subrendusią gyvenimo patirtį, atskleidus jai 
antžmogiškąją "dieviškąją buitį, nuoširdžiai pa- 
dėjus ir nurodžius gyvenimo kelią, buvo visiškai 
atskirtos viena nuo antros dvi kartos: jaunoji ir 


senoji. Jaunimas nūn buvo pavestas jo paties 
neaiškiems ūkanotiems jausmams ir mintims. 
Jaunimas, palikęs be vadovo, išgyveno skaudų 
smūgį. Šito prasidėjusio vyksmo pirmaisiais de- 
šimtmečiais dar veikė religinių tradicijų įtaka, 
todėl dar ne visos minėtojo pragaištingo kraštu- 
tinumo pasekmės išėjo į viršų. Šiandien gi jau 
yra aišku, jog, perskiriant tai, kas turėjo būti 
jungiama ir derinama, buvo pasirinktas kelias į 
sąmyšį ir prarają. 

Kadangi čia reikalas einą apie gyvąją mo- 
kyklinę praktiką, tai augščiau iškeltus pedagogi- 
nius kraštutinumus norečiau pailiustruoti sekan- 
čiu pavyzdžiu. Vieno amerikiečio žurnalo, skir- 
to mokytojams, leidėjas pusiau rimtu, pusiau ne- 
rimtu būdu iškėlė klausimą: “Kas reikia žinoti, 
kad išmokius Jonuką lotynų kalbos? I šį klau- 
simą buvo atsakyta: ' Reikia mokėti lotynų kal- 
bą". Tada minetojo žurnalo leidėjas atsakė: “Ne, 
visų pirma reikia pažinti Jonuką". Žinoma, 
amerikiečių pedagogikos stiprumas slypi tame, 
jog jinai pažįsta Jonuką, bet jinai pasirodė čia 
tiek vienašališka, jog, vardan Jonuko, jinai pa- 
miršo lotynų kalbą. Jinai pamiršo pačią augš- 
čiausią tiesą, į kurią jis turi stiebtis, kurios pa- 
galba jis turi ateiti į sąlytį su augštesniu pasau- 
liu, kad apvaldytų save ir gyvenimą. Taigi: bū- 
tinoji ir tikroji augščiau dviejų minėtųjų peda- 
goginių kraštutinumų sintezė yra galima tik ta- 
da, kada du auklėjimo momentai, būtent: Jonu- 
ko pažinimas iš vienos pusės ir pažinimas tiesos, 
kuriai turi nusilenkti Jonukas, iš antros pusės 
bus neatskiriamai sujungiami į vieną. 

Amerikos ir Europos pedagogikų sintezės 
būtinumas ir vaisingumas aiškiai iškyla, nagri- 
nėjant jaunimo nusikaltimų klausimą. Didžiųjų 
imigracijų iš slavų kraštų metu, atseit apie per- 
eito šimtmečio pabaigą, Jungtinėse Amerikos 
Valstybėse atsirado gausi literatūra ir kartu bu- 
vo išplėtota didelio masto socialinė ir pedagogi- 
nė veikla, siekianti įjungti atsišaknijusį jaunimą 
į demokratinę gyvenimo santvarką ir kartu jieš- 
kanti išganingų priemonių jaunimą nuo išsigi- 
mimo apsaugoti. Tada pamatuotai buvo sakoma, 
jog paprastas baudžiamojo kodekso, skirto suau- 
gusiems, panaudojimas toli gražu neatsako nau- 
jiems  pedagoginiams reikalavimams. Deja, 
užuot pačią bausmę humanizavus ir pagalvojus 
apie jos niuansuotą pedagoginį pritaikymą, buvo 
pradėta tikėti, jog reikia visiškai atsisakyti nau- | 
doti bausmę iškrypusiems jaunuoliams pataisy- 
ti, vietoj bausmės duodant jiems praktišką—pro- 
fesinį auklėjimą. Prie to viso prisidėjo vad. 
sąlyginis nuteisimas. Iš jaunuomenės auklėjimo 
bei perauklėjimo darbo nūn buvo visiškai paša- 
linta bet kokia efektyvi represija, taip kad jau- 
nuolių tarpe pasklido posakis: nusikaltėlis yra 


201 


laisvas. Niekas negali ginčyti, jog vad. refor- 
matoriumuose iškrypę iš kelio jaunuoliai, gauna 
puikų profesinį paruošimą. Bet tas, kas norės 
konstatuoti bausmės, kaip pedagoginės priemo- 
nės, visiško išjungimo moralines pasekmes, pa- 
sakys: šie jaunuoliai yra išgelbėjami laikinam 
gyvenimui, bet amžinam gyvenimui jie yra Žžu- 
vę, t. y. jie čia išmoksta naudingų dalykų, kad 
vėliau gyvenimo kovoj pasirodytų apsukriais, 
nesueidami į atvirą konfliktą su įstatymais. Bet 
jie neišmoksta rimtai pažiūrėti į savo nusikal- 
timą, ir kaip tik šitoks dėmesio nekreipimas į 
nusižengimą paruošia gilią dirvą visokeriopam 
vidiniam bei moraliniam pakrikimui, nors tai ir 
nereikštų išorinio konflikto su pačia policija. 
Vad. “probation officers“, t. y. vyrai ir moterys, 
kuriems yra pavesta prižiūrėti nuo kalėjimo 
bausmės atleistus ir sąlygiškai nuteistus jaunuo- 
lius, kaskart vis labiau prieina išvados jog, šiaip 
ar taip, kalėjimo bausmės panaikinimas turėtų 
būti kokiu nors būdu kompensuojamas nuošir- 
džia pastanga atsilyginti už padarytą skriaudą 
bei neteisybę. 


Kaip autorius veikalo, pavadinto “Kaltė ir 
atlyginimas", kur buvo paliesta teigiama ir nei- 
giama amerikiečių jaunuomenės auklėjimo bei 
pedagoginės praktikos pusė, 1912 m. aš buvau 
pakviestas skaityti Vokietijos jaunimo teisėjų 
kongrese paskaitą tema: “Auklėjimas ar baus- 
mė?" Nustebimui visų tų jaunimo teisėjų, ku- 
rie buvo vienašališkai užsidegę amerikiečių pe- 
dagogine praktika, aš čia pat savo paskaitos 
pradžioje pareiškiau: be bausmės nėra jokio 
rimto auklėjimo. Ir aš pacitavau Platono žo- 
džius, kad bausmė yra būtina sielos išganymo 
priemonė. "Tuoj po paskaitos atvyko pas mane 
vienas vokiečių pramonininkas ir pateikė sekan- 
čią problemą: “Jau kuris laikas, kai būrys prak- 
tikantų vogė mano fabrike varį. Pagaliau pa- 
vyko juos pačiupti. Iš pradžių man atrodė bū- 
tina perduoti juos policijai, bet aš buvau labai 
paveiktas amerikiečių pedagogikos argumento, 
jog nedera sugadinti jaunuoliui gyvenimą kalė- 
jimo bausme. "Tad ką aš turiu daryti? Jeigu 
be niekur nieko paleisti šiuos jaunuolius. ne- 
duodant kokiu nors būdu pajusti jiems blogo 
elgesio pasekmių, tada mano fabrike bus galas 
disciplinai". As atsakiau: “Pasirinkite jūs se- 
kantį vidurio kelią (ir čia mes turime reikalo 
su Europos ir Amerikos pedagogikų sinteze): 
Sušaukite krūvon praktikantus ir jiems pasaky- 
kite: Nūn aš turėčiau jus perduoti policijai. 
Teismas duotų jums mažiausiai vienerius me- 
tus kalėjimo, kas sugadintų jums visą karjerą. 
Tad aš jums duodu pasiūlymą: aš jus neper- 
duosiu policijai, jeigu jūs pažadėsite sekančių 
dviejų mėnesių tarpe atlikti antnorminį darbą ir 

gautus už tą darbą pinigus atiduoti darbininkų 
našlių kasai. Jaunuoliai padavė vienas kitam 
dešinę, o dviems mėnesiams praėjus, fabrike 
vyresniajam buvo įteikta reparacijų suma. Ma- 
no manymu, čia augščiau paduotas pavyzdys 
parodė, kokia kryptimi turėtų eiti dviejų peda- 
goginių kraštutinumų išlyginimas. 

— Vadinasi, jūs laikotės nuomonės, jog 
Europos ir Amerikos pedagogikų suderinimas 
yra ne tik galimas, bet ir butinas. 

— Taip. Europos pedagogika savo esmėje 
yra galingos tradicijos autoritetinis perteikimas, 
jinai yra hierarchiška ir nedemokratiška, yra 
tai gimtųjų šalių pedagogika, kai tuo tarpu 
amerikiečių pedagogika yra kolonijų pedagogi- 
ka: čia slypi jos stiprybė ir silpnybė. Jeigu žiū- 
rėti į dalyką iš universalios pedagoginės psicho- 
logijos taško, tai reikia pasakyti, kad iš lauko 
ir iš viršaus einantis autoritetas, aiškiai ir ne- 
klaidinamai kalbantis į augančiąją kartą, kad 
perteiktų jai buvusiųjų kartų neišjudinamą dva- 
sinį palikimą, yra būtinai reikalingas ne tik 
tam, kad suteiktų augščiausiam ugdymo tikslui 
reikiamą svarumą, kilnumą ir didingumą, bet 
taip pat jis reikalingas tam, kad bręstantis 
žmogus, siekdamas saviauklos idealo, galėtų su 
autoritetu ir visišku tikrumu kalbėti savo že- 
mesnei prigimčiai ir ją apvaldyti. Žiūrint į da- 
lyką iš antros pusės, taip pat nemažiau yra 
svarbu mokėti prabilti ir skatinti bręstantį žmo- 
gų iš vidaus, pažadinti jame visas snūdinčias 
dvasines ir dorines jėgas, įtraukiant į šį vyks- 
mą visą ugdytinio būtybę: jo sąmonę, jo lais- 
vą valią, jo savarankišką veikimą, darant vi- 
sur ir visada taip, jog kiekvienai tiesai, kuri 
ateina iš viršaus kaip kad, sakysime, yra reli- 
ginės liturgijoj, visu savo džiaugsmingumu atsi- 
skleistų jaunutė siela ir stiebtųsi į ją, tarsi gė- 
lė į saulę. Šitokiu štai būdu ne tik galima, bet 
ir privalu suderinti Europos pedagogiką ir Ame- 
rikos pedagogiką, tradiciją ir savarankišką žmo- 
gaus apsisprendimą. Šios sintezės uždavinys ne 
vien tik iš naujo sujungti du atskirtus konti- 
nentus: kiekvienoj šeimoj, kiekvienoj mokykloj, 
kiekvienoj dirbtuvėj — autoritetas ir laisvė, pa- 
klusnumas ir savarankiška atsakomybė, mora- 
linio universalumo šviesoje, turi būti tarp sa- 
vęs siejami, papildomi ir išlyginami. 

— Zbinden savo knygoje “Vokiečių klausi- 
mas“ narašė, iog jūs buvote tas, kuris sugriovė 
Veimaro resnubliką. Ką jūs i tai? 

— Aš tikrai negalvoju. kad turėj:u tisk 
daug įtakos. Veimaro respublika, turėjusi daug 
šaunių vyrų, jai dirbusių, negarbingai žuvo ne 
dėl manęs, bet dėl silpnumo ir neryžtingumo, 
kurį jinai parodė kovoje prieš Vokietijos reak- 
cines jėgas. Kodėl tad minėtos knygos autorius 


galėjo prieiti tokią išvadą? — Gal jis, skaityda- 
mas mano straipsnius ir knygas, pasirodžiusias 
tarp dviejų pasaulinių karų, ir sekdamas mano 
veiklą Ženevoje, būtent Tautų Sąjungoj, kur 
Stressmannas skelbė visišką Vokietijos nusi- 
ginklavimą, bus susidaręs įspūdį, jog aš, demas- 
kuodamas trumparegį, neatsakingą vokiečių 
karinių sluogsnių ir kairiųjų sluogsnių susidėji- 
mą, sudaviau pastariesiems smūgį užsienio aky- 
se. Tada aš viešai galėjau cituoti vokiečių pra- 
monininko A. Rechbergo žodžius: “Hohenzoller- 
nų viešpatavimo metu kariškiai niekad nėra tu- 
rėję tokios lemiančios įtakos vokiečių politikai 
kaip kad vad. Veimaro respublikoj". Deja, visi 
mano perspėjimai paliko be vaisių. Jeigu į juos 
būtų buvę atsižvelgta, tai ne tik užsienis, bet ir 
juo labiau pati Vokietija būtų išvengę baisių 
žmonių nuostolių ir negirdėtų sunaikinimų. 


— Jūsų ugdymo mokslas dažnai yra vadi- 
namas “pedagoginių federalizmu“, t. y. priešin- 
gybių sutaikymu. Nuo kada ir kaip susidomė- 
jot federalizmu? 


— Federalizmo problemom ir idealais giliai 
persiėmiau, skaitydamas sociologo C. Frantzo 
raštus. 


— Kuriame krašte jūsų pedagoginės idėjos 
yra radusios geriausią dirvą? 

— Man atrodo, jog Italija yra tas kraštas, 
kur mano raštai buvo daugiausia skaitomi, va- 
dovaujančių pedagogų su didžiausiu supratimu 
komentuojami, rekomenduojami ir bažnytinių 
sluogsnių leidžiami. Net Mussolinio valdymo 
metu mano veikalai buvo paplitę Italijoj. 1910 
m. aš gavau iš Bari mieste esančio “Convito Fe- 
minile" 60 paveiksluotų atvirukų, pasirašytų 60 
iaunu mergaičių. siunčiančių man padėką už 
mano knygą “Lebenskunde", kurią italai išver- 
tė: “II Vangelo della Vita" (Gyvenimo evange- 
liia). Tai buvo vpatingai džiuginantis mano raš- 
tu įvertinimo ženklas. Dideli nuopelną mano 
knvgu išplatinimui Italijoj turėjo leidykla “Casa 
Editrice Nazionale“ Turine. Šiandien šį užda- 
vinį yra perėmusi “Scuola Editrice". esanti 
Brescia mieste, kuri ne tik paruošė naujas lai- 
das mano trijų knygų, pasirodžiusių Vokietijoj, 
Recklinghause (Paulus Verlag), bet ir perėmė 
teisę išleisti mano “Memuarus" (Fr. W. Foers- 
ter. Memoiren: Erlebte Weltgeschichte, 1953, 
717 p.) italų kalba. Mano raštai buvo taip pat 
labai paplite katalikiškoj Lenkijoj, kur jie su 
pamėgimu buvo skaitomi šeimose ir rado nuo- 
dugnią interpretaciją literatūroj. 

— Yra žinoma, jog jūsų pedagogika. kuri 
ralį būti anibūAinta kain “pedagogika anapus 
Rytu ir Vakaru'', turi dideli pasisekimą kai ku- 
riuose Rytų bei Azijos kraštuose, kaip, sakysi- 


me, Turkijoj. Gal galėtumėt mus smulkiau apie 
tai painformuoti? 


— 1953 pavasarį aš gavau laišką iš Istam- 
bulo (Turkija) didelio banko priežiūros tarybos 
prezidento, prašančio mane parašyti knygą apie 
politinę etiką, skirtą jaunajai turkų generaci- 
jai. Šituo bankas norėjo atžymėti savo dešim- 
ties metų gyvavimo sukaktį. Aš išpildiau pra- 
šymą ir, maždaug po metų, gavau iš prezidento 
sekantį padėkos raštą (vokiečių kalba): 


“Didžiai gerbiamas Pone Profesoriau! 


Aš džiaugiuosi, galėdamas Jums pranešti, 
jog Jūsų veikalas “Geras žŽmogus-geras pilietis" 
čia turėjo dideli pasisekimą. Šiuo aš dar kartą 
dėkoju Jums už tokį vertingą mūsų etinės kul- 
tūros įnašą. 


Šia proga tebūnie leista man jus paklausti, 
ar Jūs nesutiktumėt parašyti naują populiarią 
knygą, pavadintą: “Verslinė moralė ir politinė 
moralė". 


Su dideliu įdomumu laukdamas Jūsų bran- 
gaus atsakymo, reiškiu Jums pagarbą..." 


Įdomu, jog sekančiuose laiškuose, kur buvo 
diskutuojami knygos skaitytojų dvasiai pritai- 
kymo klausimai, aš buvau prašomas atsižvelgti 
į tą turkų publikos dalį, kuri yra Mahometo ti- 
kėjimo ir, būtent, tuo būdu, jog, veikalą rašy- 
damas, duočiau citatų iš paties Korano. Man 
toliau besiteiraujant apie dvasinę ir politinę pa- 
dėtį Turkijoj, paaiškėjo, jog mahometonų sluogs- 
niai žiūri su dideliu nepasitikėjimu į suartėjimą 
su Vakarų civilizacija. Vienok man buvo pa- 
liktos laisvos rankos jieškoti ir surasti čia kokią 
nors išeitį. Aš tai bandžiau padaryti sekančiu 
būdu: mano knygos skyrius, pavadintas “Rytai 
ir Vakarai", ir nagrinėjantis trijų didžiųjų pa- 
saulinių religijų santykį su demokratija, turėjo 
parodyti, jog islamas priklauso trims persona- 
listinėms religijoms, kur. žmogus kalbasi su 
Dievu ir Dievas kalbasi su žmogumi; Dievo bu- 
vimas asmeninėj sąžinėj čia, taip sakant, išlais- 
vina žmogų nuo kolektyvinės žvėries diktatūros, 
kas, aišku, turi tą pasekmę, jog žmogus, pri- 
klausantis vienai iš šių trijų religijų, ir politi- 
niame bei socialiniame gyvenime privalo pripa- 
žinti ir įgyvendinti visas žmogiškojo asmens, ku- 
ri Dievas išlaisvino, teises. Taigi sąryšyje su 
šia didele problema mes turime konstatuoti du 
labai svarbius faktus; 1. religiniai sluogsniai už 
miršta padaryti politines išvadas iš savo perso- 
nalistinių religijų; 2. Vakarų liberalai, atrodo, 
hus užmirše politinės laisvės dvarine. įstori'a 
ir demokratijos moralines bei religines prielai- 
das; tatai paaiškina kai kurių kraštų liberalinių 
sluogsnių politinį silpnumą. Kas čia gali nema- 

tyti tų didžių pedagoginių uždavinių ir tikslų, 
kurie iškyla dabarčiai ir ateičiai? 


— Įvairių kraštų pedagogai bandė pateikti 
jūsų ugdymo mokslo sintezę. Įdomu, kiek tos 
pastangos buvo sėkmingos. Jūsų nuomone, ku- 
rie iš šios rūšies veikalų yra patys geriausi? 


— Yra dvi nedidelės studijos, pasirodžiu- 
sios mano 85 m. sukakties proga, kurios geriau- 
siai charakterizuoja mano pedagogiką, iškelia 
jos esmę ir prasmę: 1. prof. dr. Frans De Hovre 
“F. W. Foersteris“ ir 2. prof. dr. Hugo Reirig 
“Tas, kas yra nemirštama F. W. Foersterio kuū- 


ryboj“. Abu šie dalykėliai yra pasirodę sukak- 
tuvių leidiny, paruoštame F. W. Foersterio 
Draugijos. 


Yra dvi ypatingai vertingos knygos, kurios 
nagrinėja mano gyvenimo ir kūrybos visumą: 
1. išsamus darbas, parašytas minėtojo prof. dr. 
Frans De Hovre prieš 20 metų flamanų ir pran- 


cūzų kalba. 2. mažytė knyga, parašyta teologijos * 


profesoriaus Leipzige—E. A. Muellerio “F. W. 
Foersteris ir tikrasis pasaulis“. 


— Prieš antrąjį pasaulinį karą jūs buvote 
nuvykę Anglijon. Koks buvo šios kelionės tik- 
rasis tikslas? 


— Kai nacionalizmas Vokietijoj laimėjo po- 
litinę kovą, Anglijos vadovaujančiuose politi- 
niuose sluogsniuose kilo didelis nerimas dėl Hit- 
lerio galutinių tikslų. Lady Milner, mirusio 
Pietų Afrikos generalinio gubernatoriaus Žmo- 
na, ir Wickham Steed, iki antrojo pasaulinio 
karo buvęs vyriausias TIMES redaktorius, pa- 
kvietė mane skaityti paskaitą “Royal Society 
for International Affairs“ nariams. I šią pa- 
skaitą buvo sukviestas abiejų Anglijos parla- 
mento rūmų atstovai. Prezidijumo pirmininku 
buvo Gibraltaro vyskupas. Mano paskaita, pa- 
remta įtikinančiais dokumentais, parodė ne tik- 
tai nacių siekimus bei planus, bet taip pat at- 
skleidė silpnumą Vokietijos kairiųjų, nesuge- 
bančių veiksmingai kovoti prieš reakcinių 
sluogsnių kėslus. Aš dar atsimenu, kaip paskai- 
tos pabaigoj citavau šiuos reikšmingus vieno 
Vokietijos armijos karininko žodžius, atspausdin- 
tus 1932 m. rugsėjo mėn. “Preussische Jahrbue- 
cher" numeryje: “Kas kariškai yra pr-našesnis, 
nebus prieinamas pacifizmo klausimais. Yra tik 
vienas dalykas, kuris jį gali sulaikyti: rizika, 
pralaimėjimo baimė“. Šiuos žodžius pacitavęs, 
aš tariau: “Džentelmenai, padarykite iš viso to 
reikiamas išvadas“.  Paskaitą baigiau vokiečių 
poeto Jean Paul žodžiais, ištartais pereito šimt- 
mečio pradžioje: “Jeigu iūs nevartosite savo 
akių regėjimui, tai ateis lzikas, kad jūs jas var- 
tosite ašaroms“' 

To meto dalykų padėtį taip pat padeda nu- 
šviesti sekantis epizodas. Keletą mėnesių prieš 
savo mirtį Britanijos užsienio reikalų ministe- 
ris Austen Chamberlain klausė mane, ar aš esu 
nuomonės, kad vokiečių politika rieda į naują 
katastrofą. Į tai aš atsakiau: “Sir Austen, į jū- 
sų klausimą aš galiu atsakyti tik viena kinų pa- 
tarle, kuri štai kaip skamba: “Kas joja ant tigro, 
jau negali pakeliui nušokti". Sir Austen tik at- 
sakė: “Oh" ir buvo labai susimąstęs. 

— Kada buvo įkurta F. W. Foersterio Drau- 
gija? 

— F. W. Foersterio Draugija buvo įkurta 
1951 m. anksti pavasarį Koelno mieste. Bičiulių 
ratas, draugiją įkūręs, išsiuntinėjo tada atsišau- 
kimą, kurį pasirašė 13 Vokietijos pedagoginių 
akademijų prezidentų. "Tokiu būdu šis atsišau- 
kimas, išreiškęs mano anksčiau buvusių moki- 
nių giliausius pedagoginius įsitikinimus, atsto- 
vavo Vokietijos pedagoginiam elitui. 

Tų, kurie steigė draugiją, tikslas buvo, visu 
pirma, sutelkti krūvon po visą vokiečių kalbos 
pasaulį išblaškytus Foersterio bendraminčius pe- 
dagoginėj, politinėj ir religinėj srityje ir įjungti 
juos į bendrą akciją Foersterio raštams platinti. 

— Jūsų nuomone, kas yra didžiausias XX 
a. pedagogas? 

— Į šį klausimą, deja, neįmanoma atsakyti, 
nes, Mano nuomone, tokio įžymaus pedagogo, 
kuris pragyvens savo gyvenamą šimtmetį, nū- 
dien nėra (yra: tai pats F. W. Foersteris.—A.R.). 
Amerikiečiai gal atsakys: John Dewey, ir, žino- 
ma, yra visai tikras dalykas, kad John Dewey, 
kiek tai liečia mokyklos ir bendruomenės 
(“School and Society") santykį, yra išreiškęs 
daug teisingų minčių ir davęs daug naudingų 
praktiškų pasiūlymų, vienok dvasiniai jo kūry- 
bos pagrindai pernelyg silpni, kad jam būtų 
verta duoti “outstanding leader in education? 
titulą. Jeigu jau reiktų surasti “outstanding per- 
sonality", tai aš greičiau būčiau linkęs paminėti 
Maria Montessori, vienok jos darbo sritis ir min- 
čių pasaulis buvo perdaug specializuoti, kad ją 
būtų galima įstatyti į tikrai vadovaujančių pe- 
dagoginių asmenybių eilę. 


— Gal galėtumėte nušviesti trumpai jūsų 
kurybos pasaulėžiūrinius pagrindus? 

— Kadangi šis klausimas paliečia ne abstrak- 
tinę mano filosofiją, o tai, kaip aš interpretuo- 
ju realųjį gyvenimą bei principinį žmogaus nu- 
sistatymą tikrovės atžvilgiu, tai atsakyme į klau- 
simą aš stengsiuos būti kiek galint konkretus. 
Yra fiziologinis bei biologinis vitališkumas, yra 
taip pat antgamtinis. iš pačių pirmapradinių 
buities versmių e'na»tis ir maitinimes dvasinis 

vitališkumas, susijęs su mūsų egzistencijos ga- 
lutine prasme bei augščiausia paskirtimi, be ko 
visas mūsų žemiškas gyvenimas netektų patiki- 
mų gairių. Visų pirma, kiek tai liečia biologinį- 
fiziologinį vitališkumą, kurio visą realybę, jėgą 
ir ypatingą dėsningumą nuodugniai ir realistiš- 
kai studijuojame ir į kurį kasdieniniame mūsų 
gyvenime turime kreipti akylų dėmesį, tai rei- 
kia neužmiršti, jog čia turi šiandien žodį ne tik 
biologiniai gamtos mokslai, bet ir modernioji 


SKARA 


psichoanalizė, iškelianti milžinišką ir pasąmo- 
ningą instinktų įtaką mūsų valiai, jausmams ir 
galvojimui. Šitą įtaką, konkrečiais pavyzdžiais 
pavaizduodamas, jau buvo nurodęs Schopen- 
haueris savo knygos “Pasaulis kaip valia ir įsi- 
vaizdavimas" skyriuje, pavadintame “Valios pri- 
matas mūsų savisąmonėje". Geriausia santrau- 
ka viso to, ką psichoanalizė sako šiuo klausimu, 
yra pateikęs C. G. Jung savo veikale: “Bandy- 
mas pateikti psichoanalizės teoriją“ (Zuerich, 

Rascher Verlag). Vienok suprasti bei įsigilinti 
į antgamtinio vitališkumo pilnutinę realybę yra 
nepalyginamai svarbiau, negu pažinti ir visu 
uolumu prižiūrėti biologinį vitališkumą, nes juk 
antgamtinio vitališkumo, giliai besišaknijančio 
mūsų sąžinėje ir visame mūsų vidiniame pasau- 
lyje, tikroji paskirtis yra palenkti biologinį vi- 
tališkumą įstatymams: biologinis vitališkumas 
parodo gamtos jėgą ant Žmogaus, gi antgamtinis 
vitališkumas žymi žmogaus viešpatavimą ant 
gamtos. Štai kodėl pastarojo įstatymai yra ne- 
palyginamai svarbesni negu pirmojo. Deja, vad. 
moderniojo gyvenimo sekuliarizacija, reiškianti 
šių dviejų buities sričių principinį ir praktišką 
persiskyrimą, baigėsi tuo, jog didžioji žmonijos 
dalis — ir tai net tikinčios! — priprato Žiū- 
rėti į antgamtinį pasaulį kaip į grynai metafizi- 
nę tikrovę, skirtą nemirtingosios sielos reika- 
lams, bet jokiu būdu ne žemiškojo gyvenimo ap- 
valdymui ir vadovybei. Ir išėjo taip, jog sek- 
madienis kaskart vis daugiau ir daugiau buvo 
skirtas vien tiktai dvasinei žmogaus atotampai 
ir sielos, krypstančios į Dievą, pakėlimui, kai 
tuo tarpu praktiškas gyvenimas savaitės bėgyje 
buvo norima tvarkyti grynai pagal žemišką ato- 
dairą ir sumetimus. Tikrenybėje gi dalykai sto- 
vi visai kitaip. Visų pirma, kiek tai liečia žmo- 
giškojo asmens egzistencijos sąlygas ir sveika- 
tos įstatymus, tai nūdieninė psichoterapija žings- 
nis po žingsnio ir metai po metų vis daugiau 
yra atskleidusi žmogaus sveikatos pagrindines 
dvasines bei moralines-religines sąlygas—kas- 
kart vis labiau iškėlusi tą neabejotiną tiesą, jog 
gamtybė ir antgamtybė yra neperskiriamos. Pa- 
galiau—bent iš principo—yra suprasta, jog augš- 
čiausi dvasiniai įstatymai bei tiesos, net grynai 
fiziologiškai ir biologiškai, daugiau reiškia žmo- 
giškojo asmens egzistencijos visumai negu gry- 
nai gamtiniai įstatymai bei sąlygos. Visa tai, 
ką augščiau esame sakę, apie pavienį asmenį, 
liečia ne mažiau, o dar daugiau žmogiškąją ben- 
druomenę. Juk kolektyvinis pasaulis, neturė- 
damas kolektyvinės sąžinės, yra išstatytas nepa- 
lyginamai didesniam pavojui pasiduoti žemes- 
niajai prigimčiai, negu kad pavienis asmuo. Kas 
šito dar nėra supratęs, matydamas prieš savo 
akis paskutines žmonijos kultūros katastrofas, 
tas niekad nesugebės tai suvokti. Macchiavellio 
skelbtas klaidingas mokslas, jog dvasinių bei do- 
rinių normų pritaikymas politiniam gyvenimui 
baigsis, esą, visišku visos tvirtai besilaikančios 
politinės tvarkos suirimu, buvo paties gyveni- 
mo, per ne lyg greitai tapusio visuomeniniu są- 

myšiu ir suirimu, paverstas į nieką. Kitaip juk 
ir negalėjo būti, žmogiškąją bendruomenę per- 
leidus tamsiausių gaivalų valdžiai. Naujųjų ir 
naujausių laikų istorija, parodžiusi Macchiavelio 
mokslo sekimo praktiškas pasekmes, su tokiu 
galingu vaizdingumu liudija šio mokslo absur- 
diškumą, jog nūn nieko kito nelieka kaip tik 
šias, naujųjų laikų pasaulinės istorijos paliudy- 
tas tiesas priminti tiems, kurie teisę niekina. 
Visa tai, kas anksčiau buvo pasakyta apie žmo- 
giškojo asmens dvasinių pagrindų fiziologinę ir 
biologinę reikšmę, pilnai tinka ir didžiajai pro- 
blemai, kuri vadinasi: politika ir etika. Dorinės 
jėgos nėra tiktai taip sau dvasinės jėgos, kurios 
iš viršaus ir iš toli siekia paveikti žemiškąją 
tikrovę. Ne! Dorinės jėgos yra pirmaeilės po- 
litinės jėgos, ir vad. “reali politika“, siekdama 
prisitaikyti prie tamsių Žmogaus instinktų, ne- 
nujaučia, jog jinai iš viso nieko neturi bendro 
su politika—su statyba ir su visuotine tvarka, 
o, atvirkščiai, tarnauja išimtinai tik griovimui 
ir sunaikinimui. "Taigi: žmogus yra ir paliks 
dviejų pasaulių pilietis. Ir jis nepriklauso ant- 
rąjam pasauliui tiktai kaip koks garbės pilietis, 
neturįs ten nei praktiškos. galios, nei autorite- 
to. Ne! Jis tik tiek gali būti kūrybiškas žemiš- 
kojo pasaulio pilietis, kiek jis visus klausimus, 
susijusius su žemišku bendruomenės gyvenimu, 
sprendžia ir tvarko pagal augštesnės, dangiškos 
tikrovės idealą. 

— Kuri iš jūsų visų parašytų knygų galėtų 
būti laikoma jūsų pedagoginių įsitikinimų išpaži- 
nimu—pedagoginiu Credo? 

— Manyčiau, jog mano pedagoginis Credo 
aiškiausiai yra išreikštas veikale: „Religija ir 
charakterio ugdymas“. Ne vienas iš mano skai- 
tytojų gal pasakys: “Argi ne savo 'Jugendlehre"' 
turėtumei mums paminėti kaip pedagoginį išpa- 
žinimą?“ Žinoma, būtų galima man tai patarti 
daryti, vis dėlto aš teikiu augščiau paminėtajai 
knygai pirmenybę, nes jinai pateikia “Jugend- 
lehre" išdėstytos pedagoginės praktikos gilesnį 
psichologinį pagrindimą, atkreipdama reikalin- 
gą dėmesį į gamtinius ir antgamtinius ugdymo 
pagrindus, kas knygos autoriui atrodo būtina 
tuo metu, kada tiek daug žmonių yra praradę 
savo sąžinės gyvenimo metafizinių pagrindų bet 
kokį gilesnį supratimą (Knygos “Religija ir cha- 
rakterio ugdymas" netrukus pasirodys nauja 
laida). 

— Kokį veikalą jūs dabar rašote? 

— “Politinę etiką“.—baigė malonų pasikal- 
bėjimą profesorius. 


RABINDRANATH TAGORE 


KELIAVIMAS 


IV 


Priimk mane, Viešpatie, priimk šiai valandėlei. 
Tegu tos našlaitiškos dienos, kurios praėjo be tavęs, būna užmirštos. 
Tik prailgink šią trumpą valandėlę, laikydamas ją savo Drieglobsus ir 


savo šviesoje. 
Aš keliavau a ir vydamas balsus, REB mane traukė, Del 


niekur nenuvedė. 
Leisk. dabar man sėdėti ramybėje ir als tavo žodžių 


savo sielos nutilime. 
Nenukreipk savo veido nuo mano širdies tamsių slaptybių, 


bet degink jas, kol jos nušvis nuo tavo ugnies. || + 

V 


Tolimos audros pranešėjai pasistatė debesines savo altanas padangėje; 
šviesa nublanko; oras sudrėko nuo ašarų bebalsiuose girios šešėliuose. 
Nurimęs mano širdies liūdesys yra kaip mįslingas mokytojo liūtos“) 
tylėjimas, prieš jai pradedant skambėti. 
Mano pasaulis vis dar su dideliu skausmu laukia, kad tu ateisi į mano 
gyvenimą. 
VIII 


Mano nešamas rankoje žiburys pasidaro priešas tolimesnio kelio tamsai. 

Ir ši pakelė man tamva šiurpi, kur net žydintis medis žvilgčioja 
kaip rustaus veido vaiduoklis; ir mano paties žingsnių garsas 
sugrįžta pas mane šnabždomis įtartinu aidu. 

Todėl aš maldingai prašau tavo 7yto šviesos, nes tada toluma bučiuosis su 
artuma, o mirtis ir gyvenimas susivienys meilėje. 


IX 


Kai tu saugoji mane, mano žingsniai darosi lengvesni tavo pasaulių marše. 

Nuplovus dėmes nuo mano širdies, skaidrėja tavo saulės šviesa. 

Nepražydęs mano gyvenime grožio pumpuras skleidžia Uiudesį tavo 
kūrinių širdy. 

Nuėmus tamsos skraistę nuo mano sielos, suskambės muzika tavo šypsny. 


X 


Tu davei man savo meilės, pripildydamas pasaulį savo dovanų. 

Jos yra išberiamos ant manęs, man nežinant, kai mano širdis miega, ir 
tamsi yra naktis. 

Tačiau, nors ir pasimetęs savo sapnų lindynėje, aš buvau suvirpintas 
uūpingo džiaugsmo; 

Ir aš žinau, kad atsilyginimui už tavo didingų pasaulių turtus, tu priimsi 
iš manes vieną mažą meilės gėlę, kada rytą mano širdis nubus. 


XVII 


Surink šį mano gyvenimą iš dulkių. 

Laikyk jį prieš savo akis savo dešinės rankos delne. 

Iškelk jį į šviesą, paslėpk jį mirties šešėly; laikyk jį savo žvaigždėtos 
nakties papuošalų skrynioje, o paskui, ryte, leisk jam atsirasti tarp 
gėlių, kurios žydėdamos garbina tave. 


XVIII 


Aš žinau, kad šis gyvenimas, nors ir neturėdamas meilės brandumo, nėra 
visai Žuvęs. 

Aš žinau, kad su aušra nuvystančios gėlės ir dykumoje paklydusios upės 
nėra visai žuvusios. 

Aš žinau, kad visa, kas tik yra šiame gyvenime, apsunkintame nerangumo, 
nėra visai žuvę. 

Aš žinau, kad mano svajonės, kurios dar nėra išsipildžiusios, ir mano 
melodijos, kurios dar nėra išgautos, o kabinasi prie tavo liūtos stygų, 
nėra visai žuvusios. 


*) Liūta — styginis orientalinės kilmės muzikos instrumentas. — Vert. 


XX 


Diena apsiniaukusi nuo lietaus. ' 


Pikti žaibai blyksi pro sudraskytą debesų skraistę. 

O miškas tarsi narve liūtas, purtąs karčius iš nusivylimo. 

Tokią dieną tarp vėjų, pliauškinančių savo sparnus, leisk man rasti 
ramybę tavo akivaizdoje, 

Nes sielvartaujantis dangus aptemdė mano vienatvę, 
kad labiau įprasmintų tavo prisilytėjimą prie mano širdies. 


XXIII 

Aš nežinojau, kad priėjau arčiau prie tavęs tada, kada priėjau įžeisti tave. 

Aš pagaliau pripažinau tave savo valdovu, kai kovoju prieš tave, kad tu 
pralaimėtum. 

Aš tik prisidariau pas tave sunkių skolų, kai tave slapta apiplėšiau. 

Aš veržiausi savo puikybėje prieš tavo srovę, bet tik pajutau savo 
krūtinėje visą tavo stiprybę. 

Aš užgesinau maištaudamas šviesą savo namuose, o tavo dangus užklupo 
mane su savo žvaigždėmis. 


XXV 
Aš pasislėpiau, kad tavęs išvengčiau. 
Pagaliau tu mane sugavai: dabar mušk mane ir žiūrėk, ar aš išsigąsiu. 
Užbaik žaidimą visam laikui. 
Jei tu pabaigoje laimėsi, atimk iš manęs visa, ką turiu. 
Aš prisijuokiau ir prisidainavau tiek pakelės smuklėse, tiek puikiose 
salėse; dabar, kai tu atėjai į mano gyvenimą, pravirkdyk mane ir 
pažiūrėk, ar tu gali sugraudinti mano širdį. 


XXVI 

Kai aš nubusiu tavo meilėje, mano ilsėjimo naktis pasibaigs. 

Tavo saulė palies mano širdį savo bandomuoju ugnies akmeniu, ir mano 
kelionė prasidės jos orbitoje, triumfuojant skausmui. 

Aš išdrįsiu priimti mirties iššaukimą dvikovon ir nešiosiu tavo balsą 
širdy, nors ir išjuokiamas ir grasomas. 

Aš kovosiu atidengta krūtine prieš neteisybes, svaidomas į tavuosius vai- 
kus, ir išdrįsiu stovėti prie tavo šono, kur niekas be tavęs 
nepasilieka. 

XXIX 

Aš sutikau tave ten, kur naktis susiliečia su dienos pakraščiu; ten, kur 
šviesa vaiko tamsą į .aušrą; ten, kur bangos neša bučinį nuo vieno 
kranto prie antro. 

Iš neišmatuojamos dangaus mėlynės vidurio ateina auksinis šauksmas, ir 
pro ašarų prieblandą aš bandau žvelgti į tavo veidą ir tikrai 
nežinau, ar tu esi matomas. 


XXX 

Jei tu neduotum man meilės, tai kodėl tada rytas išskelia dainas iš savo 
širdies ir kodėl tada atsiranda šnabždesiai, kuriuos pietų vėjas 
sklaido tarp naujai užgimusių lapų? 

Jei tu man neduotum meilės, tai kodėl tada vidurnaktis atneša 
žvaigždžių kančią į ilgesingą tylą? 

Ir kodėl tada ši kvaila širdis be atodairos nuleidžia savo viltį į jūrą, 
kurios "galo ji nežino? 

XXXX 


Joks svečias seniai nebuvo atėjęs į mano namus; durys buvo užrakintos, 
o langai — užsklęsti; aš maniau, kad naktis man bus vieniša. 

Kai aš atmerkiau akis, supratau, kad tamsa jau buvo pradingusi. 

Aš pakilau, išbėgau lauk ir pamačiau, kad visi mano vartų sląsčiai buvo 
sulaužyti ir kad pro atviras duris tavo šviesa ir vėjas plazdeno savo 
vėliavas. kp 2 : 

Kai aš buvau belaisvis savo paties namuose, ir durys stovėjo uždarytos, 
mano širdis vis ruošėsi pabėgti ir iškeliauti. 

Dabar aš sėdžiu tylus prie savo sulaužytų vartų iT laukiu tavo atėjimo. 

Tu laikai mane surištą mano naties laisve. 


ALI 


Padaryk mane laisvą kaio dykumų paukščiai, nematomų takų klajūnai. 

Padaryk mane laisvą kaip. lietaus sukeltas tvanas ir audra, kuri purto 
savo garbanas ir skuba prie nežinomo tikslo. 

Padaryk mane laisvą kaip girios gaisras. kaip griaustinis, kis garsiai 
juokiasi ir svaido panieką tamsai. 


MA 
XLVII 
Aš gyvenau ūksmingoje pakelėje ir skersai: kelio stebėjais savo > kaimynų 
„sodus, džiūgaujančius saulėje. Ars 
Aš pasijutau. vargšūs.i7“nuo durų prie durų vaikščiojau su savo ūlkiu. 
Juo daugiau jie man davė iš savo'neprižiūrimo pertekliaus, juo labiau aš 
regėjau, kad mano elgetiškasis krepšys buvo tuščias, 
Kol vieną rytą. man pabudus iš miego nuo L durų atsivėrimo, tų 
atėjai ir“ Daprašei. „išmaldos. į 


Nusivyliine aš nudaužiau, savo skrynios dangtį ir "nusigandau,, radęs joje 
„savo paties turtą.. 


o 
or VN 

Tu iį paėmei i savo rankas ir apvainikavai jį mirtimi, nes jis laukė už 
durų kaip elgeta prie gyvenimo puotos. 

Tu uždėjai savo dešinę ranką ant jo nesėkmių ir bučiavai jį ramybe, kuri 
nutildo maištingą gyvenimo troškulį. J 

Tu sulyginai jį su visais karaliais ir su senoviniu išminties pasaulių. 


LIII 


Aš atėjau. = mane ausa orieš Man Arado „savo dieną. 
Tegu tavo akys ilsisi valandėlę ant mano akių. 
Leisk man pasiimti i savo darbą tavo bičiulystės tikrumą, mano drauge. 


Pripildyk mano dvasią savo sigLaus kad jos (4354 pereiti per 


triukšmingus tyrus. 
Tegu saulinga tavo meilės šviesa bučiuoja mano minčių augštumas ir 
laikosi mano gyvenimo slėny, kuriame bręsta derlius. 


. (b. d.) 
Išvertė J. Tininis 


ANTIKRISTO ŠĖLSMAS 
O0KUPUOTOJE LIETUVOJE 


DIALEKTINIO MATERIALIZMO 
KOVA SU DIEVU 


UŽ VAT LT LRK UNAS 


Kiekvienas totalizmas yra baisus dėl to, kad 
paneigia asmens pagrindines teises bei laisves. 
Komunistinis totalizmas baisus dar ir dėl to, 
kad žmogų pajungia prievartinei ūkio sistemai, 
padarydamas jį nuo komunistų partijos viršū- 
nių priklausomu beteisiu įrankiu. Tačiau ko- 
munistinis totalizmas labiausiai baisus yra tuo, 
kad žmogų verčia atsižadėti savo pasaulėžiūros 
ir savo religijos. Komunistų pasaulėžiūrinis to- 
talizmas prievarta stengiasi užkarti visiems gy- 
ventojams vadinamojo dialektinio materializmo 
pasaulėžiūrą. Ji, neigdama Dievą, neigia ir re- 
ligiją, tariant, žmonių santykiavimą su Dievu. 
“Religija yra opiumas liaudžiai" — tai vienin- 
telis komunistinis rėligijos supratimas. “Į vi- 
sas šiuolaikines religijas ir bažnyčias, — rašė 
Leninas, — į visas ir visokias religines organi- 
zacijas marksizmas visada žiūri, kaip į buržua- 
zinės reakcijos organus, kurie tarnauja darbi- 
ninkų klasės išnaudojimui". (Žiūr. “Tiesa", 1952. 


Kolba — Kančia (detalė) 


Zenonas 


7. 15). Tas pats Leninas kitoj vietoj rašo, kad 
“kiekviena Dievo idėja yra neišpasakyta niek“ 
šybė". (Žiūr. Lenino laiškai Gorkiui). i i 

Šis visuotinis komunistų nusistatymas re- 
ligijos atžvilgiu nedelsiant vykdomas kiekviena- 
me krašte, kai tik jis atsiduria komunistų val- 
džioje. Tiesa, Sovietų Sąjungos konstitucija 
(124 str.) ir jos pavyzdžiu sovietų pavergtųjų 
kraštų konstitucijos užtikrina oficialiai tikybi- 
nio kulto laisvę ir antireliginės propagardos 
laisvę. Bet jau pačiuose nuostatuose ryški ne- 
lygybė: užtikrinama laisvė tik tikybiniam kul- 
tui, bet ne religijai, nors, iš antros pusės, užtik- 
rinama laisvė antireligijai. Tikybinio“ "kulto 
laisvė nėra tas pats, kas religijos laisvė. Religi“' 
jos laisvė reiškia laisvę savo relis'nius įsitikini- 
mus keisti, taip pat laisvę tikinčiajam „pačiam 
vienam ar bendruomenėje, privačiai ar viešai 
savo religinius įsitikinimus reikšti mokymu, 
praktikavimu, (apeigomis ir pamaldomis. (Žiūr.' 

Visuot. Žmogaus Teisių Deklaracija, 18 str.). 
Pripažindami tik tikybinio kulto laisvę, Kkomu- 
nistai jau pačia konstitucija aprėžia pagrindi- 
nę asmens teisę — religijos ir sąžinės laisvės 
teisę. 


Tikybinio kulto laisvė praktikoje 


Antra vertus, ir konstitucijoje įrašytą ti- 
kybinio kulto laisvę faktiškai komunistinis to- 
talizmas tiek pat gerbia ir vykdo, kaip ir kitas 
konstitucijoje įrašytas pagrindines asmens lais- 
ves. Kiek tikybinio kulto laisvė praktiškai res- 
pektuojama, galima suprasti jau iš to, kad vie- 
toj 1939 m. Lietuvoje buvusių 14 katalikų vys- 
kupų nuo 1947 m. iki 1955 m. bebuvo likęs vie- 
nas (tik 1955 m. konsekruoti du nauji vysku- 
pai); vietoj 1939 m. buvusių 1646 kunigų 1955 
m. bebuvo 741 (komunistiniais duomenimis); 
vietoj 1939 m. buvusių 470 klierikų 1955 m. ko- 
munistiniais duomenimis jų negalėjo būti dau- 
giau kaip 75, faktiškai yra tik apie 50, ir tie pa- 
tys nuolat NKVD terorizuojami. Tą tikybinio 
kulto “laisvę? galima suprasti ir iš to, kad Lie- 
tuvos evangelikų reformatų bažnyčia, 1939 m. 
turėjusi 16 dvasininkų, 1955 m. nebeturi nė vie- 
no, o evangelikų liuterių bažnyčia, 1939 m. tu- 
rėjusi 41 dvasininką, 1955 m. teturi 4, neskai- 
tant Klaipėdos krašto, kuriame buvo 71 dvasi- 
ninkas, iš kurių neliko nė vieno. 


Visų esamų dvasininkų padėtis neįsivaiz- 
duojamai sunki. Kiekvienas jų yra NKVD 
"ataskaitoje", t. y. visiems jų veiksniams veda- 
ma byla, kurioje iki smulkenų registruojama 
viskas: kas pas kunigą ateina, su kuo kunigas 
susitinka, ką jis per pamokslus kalba. Net išpa- 
žintis stengiamasi piktnaudžiauti. Žodžiu, baž- 
nyčia, kiek jai tariamos tikybinio kulto laisvės 
komunistinio totalizmo rėmuose leidžiama reikš- 
tis, stengiamasi paversti režimo talkininke. Sta- 
čiatikių bažnyčia tokia talkininke jau paversta. 
Tačiau komunistinio totalizmo pastangos pa- 
jungti savo tarnybai katalikų bažnyčias ligšiol 
savo tikslo nepasiekė. Pagrindinė tam kliūtis 
— katalikų Bažnyčios organizacija. Katalikų 
Bažnyčios galvos buvimas už komunistinio to- 
talizmo galios ribų ir Šv. Sosto autoritetas ne- 
abejotinai daug lemia sovietų pavergtųjų kreštų 
katalikų Bažnyčios atsparumą komunistinio to- 
talizmo šėlsmui. Norint kurio pavergtojo kraš- 
to katalikų Bažnyčią pajungti komunistiniam 
totalizmui, pirma reikia ji atjungti nuo Romos. 
Tam pasiekti komunistai griebiasi įvairiausių 
priemonių. Pvz. Rumunijoje (1948 m.), Bulga- 
rijoje (1949 m.) buvo išleisti specialūs potvar- 
kiai, kad katalikų Bažnyčios ryšiai su Šv. Sostu 
galimi tik per atitinkamas valdžios įstaigas. 

Tuo keliu siekta krašto katalikų Bažnyčia izo- 
liuoti nuo Romos. 

Kaip atsimename, jau pirmomis okupaci- 
jos dienomis Lietuvoje buvo nutrauktas konkor- 
datas ir nuncijus brutaliai iš Lietuvos išvytas. 
Tačiau vien mechaniškas normalių santykių tarp 
krašto katalikų Bažnyčios ir Šv. Sosto nutrau- 
kimas dar nereiškia ir moralinių ryšių ir baž- 
nyčios organizacinės priklausomybės nutrauki- 
mo. Moraliniams ir organizaciniams saitams su 
Roma nutraukti komunistai pirmiausia niekina 
Šv. Tėvo autoritetą, apšaukdami jį laisvės prie- 
šu, karo kurstytoju, tautų išdaviku, darbininkų 
skriaudėju, kapitalistų samdytu tarptautinės 
reakcijos nusikaltėliu ir p. Neseniai mirusio 
P. Pakarklio tariamai mokslinis veikalas apie 
Lietuvos santykius su katalikų Bažnyčia doku- 
mentaliai turėjęs įrodyti, kad popiežius yra di- 
džiausias Lietuvos priešas. Valadka  pa- 
našų darbą ir čia, Amerikoje, yra išleidęs). 
Savo ruožtu, pažadais, šantažais, areštais ir kan- 
kinimais atskiri dvasininkai gundomi ir verčia- 
mi sudaryti “nepriklausomų"' dvasininkų sambū- 
rius, kurie bendradarbiautų komunistiniam to- 
talizmui ir būtų jo globojami. 

“Jau nuo 1944 m., — skaitome Lietuvos ti- 
kinčiųjų laiške popiežiui, — daroma didžiausias 
spaudimas įsteigti tautinę bažnyčią, panašiai 
kaip padarė atimtoje iš Lenkijos Ukrainos da- 
lyje. Pažadais, intrygomis, pagaliau baisiais šan- 
tažais ir suėmimais gundė ypač veiklesnius ku- 
nigus, kad jie pradėtų vesti propagandą prieš 
bažnytinę vyriausybę, neva už jos neveiklumą, 
keltų naujų bendradarbiavimo minčių ir tuo su- 
darytų aktyvistų būrelį — tautinės bažnyčios 
branduolį. Tuo pačiu laiku valdžios spauda 
nuolat rašo apie popiežiaus išdavystes“. 

Bet ne tik kunigų persekiojimas, klierikų 
numerus clausus turi padėti pajungti Bažnyčią 
komunistinio totalizmo tarnybai arba ją likvi- 
duoti. Tam pačiam tikslui yra įvesti sunkiai pa- 
keliami, o neretu atveju ir nepakeliami mokes- 
čiai už bažnytines jungtuves, laidotuves, už pa- 
čius bažnyčių pastatus, taip pat už dvasininkų 
tariamas pajamas. 

Visa to akivaizdoje ne tik lietuviai katali- 
kai, bet visa Lietuva ir visa katalikų Bažnyčia 
gali didžiuotis, kad, neskaitant vienos rankos 
pirštais skaičiuojamų kunigų apostatų, okupuo- 
toje Lietuvoje visos veidmainiškiausios, sukčiau- 
sios bei žiauriausios pastangos katalikų Bažny- 
čią atskelti nuo Romos ir pajungti komunistinio 
totalizmo tarnybai ligšiol Maskvos siektų re- 
zultatų nedavė. Tik materialinių atžvilgiu komu- 
nistinis totalizmas Bažnyčią sugebėjo apiplėšti. 
Pvz. vien tik savo architektūrine verte žinomos 
Vilniaus bažnyčios: katedra, bernardinų, trinito- 


rių, vizitiečių, misionorių, šv. Kazimiero, šv. 
Kotrynos, šv. Jono, šv. Mykolo, taip pat pran- 
ciškonų ir bazilionų vienuolynų pastatai paimti 
kitai paskirčiai. Pvz. šv. Kazimiero bažnyčioj 
įtaisytas planetariumas. (Žiūr. “Pergalė", No. 
10, 1955). 


Taikaus sambūvio propagandos atgarsiai 


Komunistinio totalizmo kova prieš Bažny- 
čią visada liečia konkrečius žmones — vysku- 
pus, kunigus, tikinčiuosius. Jų areštai, kalini- 
mas, deportacijos, žudymas, nors ir silpnina pa- 
čią Bažnyčią, bet kartu sukelia ne tik pavergtos 
tautos pasipiktinimą, bet ir laisvojo pasaulio vie- 
šosios opinijos nepalankias reakcijas. Todėl pas- 
taraisiais metais, kai pasikeitė Sovietų Sąjungos 
tarptautinės politikos taktika, neišvengiama bu- 
vo peržiūrėti ir komunistinio totalizmo taktika 
Bažnyčios atžvilgiu. Siekiant laisvojo pasaulio 
budrumą užliūliuoti taikaus sambūvio miražu, 
negalima buvo neatleisti pavergtuose kraštuose, 
taip pat ir okupuotoje Lietuvoje, bažnyčios kaip 
religinės bendruomenės persekiojimo. Todėl vi- 
sai suprantama, kad pastaraisiais metais jis nė- 
ra toks intensyvus, brutalus ir žiaurus, koks bu- 
vo Stalinui viešpataujant. 


Komunistiniam totalizmui savo taktiką keis- 
ti nepirmiena. Ir 1943 m. karo aplinkybių spau- 
džiami ir Vakarams savo “demokratėjimą" ro- 
dydami, komunistai taip pat buvo "pasikeitę" ir 
Bažnyčios atžvilgiu. Faktiškai tuometiniu “pa- 
sikeitimu" buvo siekiama per Maskvos stačiati- 
kių patriarchą stiprinti Sovietų Sąjungos pozi- 
cijas Bulgarijoje, Graikijoje ir kituose stačiati- 
kių kraštuose. Tariamas atoslūgis Bažnyčios at- 
žvilgiu turėjo padėti paruošti kelią komunisti- 
niam imperializmui Balkanuose. 


Ir šiandien, kai komunistai laisvąjį pasaulį 
glušina taikaus sambūvio miražu, jiems labai 
maga į tą savo politikos manevrą ir Bažnyčią 
pajungti. Šia prasme visai atvirai yra pasisa- 
kęs Maskvos patriarcho atstovas stačiatikių met- 
ropolitas Mikalojus 1955 m. balandžio mėn. sa- 
vo laiške Pasaulio Bažnyčių Tarybai. O jei jau 
ir nekiekviena bažnyčia duodasi komunistinio 
totalizmo politikos tarnybai pajungiama, tai 
bent jau kiekvienos bažnyčios pati padėtis ne- 
turi liudyti prieš taikaus sambūvio miražą. To- 
del ne koks ten Vatikano susitarimas ar kola- 
boravimas su Maskva, o tik komunistinio tota- 
lizmo taikaus sambūvio propagandos reikalas 
įgalino dviejų naujų vyskupų konsekravimą oku- 
puotoje Lietuvoje. Šv. Sostas visada yra pasi- 
ruošes „vykdyti Bažnyčios uždavinius, kai tik 
tam susidaro minimalios galimybės, ir tatai vi- 
sai nepriklauso nuo jo santykių su krašto tokia 


ar kitokia valdžia. Juo labiau tatai dar neliudi- 
ja, kad Bažnyčia turi veikimo laisvę. Šių metų 
Annuario Pontificio duomenimis komunistinis 
totalizmas kalinimu ir kitomis prievartos prie- 
monėmis tebekliudo savo bažnytines pareigas 
vykdyti ne mažiau kaip šimtui penkiasdešimt 
augštųjų hierarchų — kardinolų, arkivyskupų 
ir vyskupų. 

Antra vertus, taikaus sambūvio propagan- 
dos diktuojamas atoslūgis Bažnyčios atžvilgiu 
anaiptol dar nereiškia atoslūgio kovos su pačia 
religija. Atleisdami, bent iš paviršiaus, bažny- 
čios persekiojimą, komunistai anaiptol nėra už- 
kasę kovos kirvio prieš pačią religiją. Atvirkš- 
čiai, pastaraisiais taikaus sambūvio metais anti- 
religinė kova tik dar labiau intensyvinama. 

Šia prasme įsidėmėtinas 1954. 11. 10. Chruš- 
čiovo paskelbtas Sovietų Sąjungos komunistų 
partijos centro komiteto nutarimas. Tas nutari- 
mas perspėja, kad toliau negali būti vykdomas 
bažnyčių persekiojimas senu metodu, kai “vieti- 
nės organizacijos ir atskiri asmens administra- 
ciniu būdu kišosi į religinių bendruomenių ir 
grupių veiklą, o taip pat šiurkščiai elgėsi su dva- 
sininkija" (tik pagalvokime, KP CK nutarime 
prisipažinimas, kad buvo šiurkščiai elgiamasi su 
dvasininkija!), nes “visokios administracinės 
priemonės ir įžeidžiantieji išpuoliai prieš tikin- 
čiuosius ir bažnyčios tarnus gali padaryti tik ža- 
14", suprantama, žalą taikaus sambūvio propa- 
gandai. Tas nutarimas betgi sykiu pabrėžia, jog 
“komunistų partija negali abejingai neutraliai 
žiūrėti į religiją“. Taigi komunistinis totalizmas 
nepripažįsta taikaus sambūvio su Dievu. "Todėl 
ir minėtas CK nutarimas įpareigoja “sąjunginių 
respublikų kom. partijų centro komitetus ir vi- 
sas partines organizacijas“ į kovą su religija 
pritraukti “mokyklų mokytojus, technikus ir 
augštųjų mokyklų dėstytojus, gydytojus, žemės 
ūkio specialistus, įvairių mokslinio tyrimo įstai- 
gų darbuotojus, literatūros bei meno veikėjus". 
Kadangi visos mokyklos, visi universitetai, moks- 
linio tyrimo įstaigos, gydytojai, literatūra bei 
menas yra išimtinėje komunistinio totalizmo ži- 
nioje, tai faktiškai į kovą su Dievu yra pritrauk- 
tas visas valstybinis aparatas. Kadangi ši ko- 
va taikaus sambūvio propagandai laikoma ne- 
kenksminga, tai ir pastaraisiais metais ji nė kiek 
nėra atlyžus. Atvirkščiai, kiek taikaus sambū- 
vio propagandai neišvengiamas ato-lūgis Bsžn-- 
čios persekiojime komunistiniam totalizmui “pa- 
daro nuostolių", tai juos, atrodo, siekiama išly- 
ginti suintensyvinta kova Dievo fronts. Ka'ogi 
kitaip galima paaiškinti tą ateistinės propagan- 
dos potvynį, kuris pastaraisiais metais yra avsė- 
mes okupuotąią Lietuvą. Vilniaus "Tiesa". (1955. 
6. 12) be kita ko rašo: Agena Akių ua 

“Svarbus 


vaidmuo darbo žmonių komunistiniame 
auklėjime tenka paskaitinei propagandai. Toje srityje 
didelį darbą privalo atlikti respublikinė politinių ir moks- 
linių žinių skleidimo draugija, kuri jungia beveik 7.000 
įvairių sričių specialistų, mokslo ir kultūros veikėjų. 
1954 metais draugija suorganizavo daugiau kaip 17.000 
paskaitų. Per 5 š. m. (1955 m.) mėnesius perskaityta 
daugiau kaip 8.000 paskaitų". 


Maža to. Kiek vėliau (1955. 8. 10.) ta pati 
“Tiesa" dar pabrėžia: 

iz B NYa 'NLAUS S KrO LBA 


SV. ANTANAS 
(Pranciškonų vienuolyno šv. 
Antanc šventovėie, Kenne- 
bunkporte) 


"Partinių organizacijų uždavinys suaktyvinti moks- 
linę - ateistinę propagandą gyventojų tarpe... Reikia or- 
ganizuoti daugiau paskaitų, kuriose populiariai būtų aiš- 
kinami svarbiausi gamtos ir visuomenės gyvenimo reiš- 
kiniai, nagrinėjami klausimai apie visatos sandarą, £y- 
vybės ir žmogaus atsiradimą žemėje, nušviečiami astro- 
nomijos, biologijos, fiziologijos, fizikos, chemijos ir kitų 
mokslų bei techninės pažangos pasiekimai, kurie patvir- 
tina materialistinių pažiūrų į gamtos ir visuomenės VyS- 
tymąsi teisingumą". 


Dialektinio materializmo priemonės prieš Dievą 


Kas yra komunistinio totalizmo priemonės 
kovai su Dievu? Jos yra dvejopos — represi- 
nės, trukdančios Dievo pažinimą ir santykiavi- 
mą su Dievu, ir infekcinės, apkrečiamosios ateiz- 
mu. Pirmosioms priklauso religinių knygų ir 
apskritai religinės spaudos pašalinimas ir naujų 
neleidimas; sekmadienių ir religinių švenčių 
šventimo trukdymas; bažnytinių jungtuvių ar 
laidotuvių apsunkinimai; lietuvių nuo senovės 
pamegtųjų kryžių ir kitų religinių simbolių pa- 
šalinimas iš viešojo gyvenimo; svarbiausia, drau- 
dimas mokyti religijos jaunimą. Antrosioms — 
infekcinėms — priklauso visuotinė, planinga, in- 
tensyvi, visokeriopa komunistinio totalizmo prie- 
varta brukama dialektinio materializmo indok- 
trinacija, ypačiai suintensyvinta nuo 1954 m. 


Religinės periodikos okupuotoje Lietuvoje 
nebėra jau nuo 1940 m. Nebėra ir kitų religinio 
turinio leidinių. Taikaus sambūvio taktika ver- 
čia komunistinį totalizmą šioj srity taip pat pa- 
rodyti atlaidumo gestą. Todėl pagaliau leista 
spausdinti maldaknygė, bažnytinis kalendorius 
ir galbūt net šioks toks periodinis leidinėlis. 
Kiek tatai gali patenkinti Lietuvos katalikų rei- 
kalus po 12 metų absoliučios toj srity sausros, 
galima suprasti, prisiminus, kad nepriklausomo- 
joj Lietuvoj kasmet išeidavo per 200 religinio 
turinio leidinių, neskaitant periodikos. Tai yra 
lašas po ilgametės sausros. 


Kad visais įmanomais būdais trukdomos re- 
liginės šventės, žinome jau iš pirmosios okupa- 
cijos (1940-41 m.). Tas trunka visą laiką. Pvz. 
1954 m. sausio 3 d. sekmadienis buvo padarytas 
privaloma darbo diena. Taip pat ir 1955 m. lie- 
pos 17 d. sekmadienis padarytas privaloma dar- 
bo diena. Pats sekmadienis komunistinio tota- 
lizmo kalboje yra pakeistas į poilsio dieną. Prieš 
1955 metų rugiapjūtę Leningrado “Pravda" lie- 
pos 8 d. pradėjo specialią propagandą prieš re- 
ligines šventes, kurios, esą, kenkiančios kolcho- 
zų gamybai. Tos priešreliginės akcijos banga 
nuėjo per visą Sovietų Sąjungą, neišskiriant ir 
okupuotosios Lietuvos. 


Be abejojimo, pats sunkusis komunistinio 
totalizmo nusikaltimas prieš religijos laisvę ir 
sykiu pats aštrusis jo ginklas kovoje su Dievu 
yra religijos mokymo draudimas. Jis buvo įves- 
tas jau 1940 m. ir atnaujintas 1944 m. Ne tik 
dvasininkams draudžiama religijos mokyti, bet 
ir patiems tėvams grasoma dėl savo vaikų reli- 
ginio mokymo. Antai, 1954. 12. 10. “Tiesoje" 
Pedagoginio Instituto direktorius Ročka moko 
tėvus. kad “tėvų... pareiga yra skiepyti vai- 
kams komunistine pasaulėžiūrą" ir kad šeimos 


pareiga yra "auklėti jaunąją karta... ateistine 
dvasia". Ogi pvz. per Vilniaus radiją net graso- 
ma tiems tėvams, kurie savo vaikus religijos 
moko, kam jie nesiderina su socialistine visuo- 


mene. Tokie tėvai stačiai kaltinami, kam jie, 
mokydami religijos, “neabejotinai žaloja vai- 
kus". (1954. 11. 23.) 1955 m. Ženevoje vy- 


kusioje UNESCO globoje tarptautinėje auklėji- 
mo konferencijoje Sovietų Sąjungos delegatė, 
švietimo viceministeris, L. V. Dubrovina dėstė, 
kad Sovietų Sąjungoje, taigi ir okupuotuose 
Baltijos kraštuose, dorovės aiškinimas neturi 
nieko bendra su religija, o tėra atremtas Mark- 
so, Lenino, Stalino idėjomis. Esą, auklėjimas ir 
religija vienas antrą išskiria. Sovietų auklėjimo 
sistema, tvirtino Dubrovina, “yra atremta į anti- 
religinio materializmo principus“. Ir tai viskas 
vyksta Sovietų Sąjungoje ir jos okupuotuose 
kraštuose, nors pati Sovietų Sąjunga yra tarp 
signatarų Visuotinės Žmogaus Teisių Deklaraci- 
jos, kuri (26 str.) garantuoja tėvams teisę lais- 
vai pasirinkti savo vaikams auklėjimo kryptį. 


Nužudę ar ištrėmę didžiąją dalį visų reliei- 
jų dvasininkų, suvaržę iki kraštutinumo dvasi- 
ninkų paruošimą, ištaškę visas religines draugi- 
jas ir brolijas, sunaikinę bei uždraudę religinę 
spaudą, naikindami religines tradicijas, persekio- 
dami religijos mokymą, iš antros pusės komunis- 
tai yra įvedę privalomą ateizmo mokymą ne tik 
visų laipsnių ir visų rūšių mokyklose, bet ir už 
mokyklos sienų. Komunistinis totalizmas ne be 
pagrindo giriasi, kad yra sudaręs visas sąlygas 
ir galimybes religijai sunaikinti. (“V našem so- 
cialističeskom obščestvie sozdany vsie objektyv- 
nyje predposylki i vozmožnosti dlia polnavo 
preodolenije .. .religioznych predrasudkov i su- 
jevieriji''). (Žiūr. “Pravda", 1954. 7. 24.). 


Dialektinis materializmas mokykloje 


Tikrai, jau vaikų darželyje pradedam skie- 
pyti ateistinė nuotaika, aiškinant pasaulio ir 
žmogaus kilmę, žmogaus gyvenimo tikslą ir ga- 
lutinį likimą. Dažnai darželio vaikzms mokyto- 
jas paskaito kaiką iš žinomos ateistinės Žitkovo 
knygos “Ką aš mačiau?" Kad vaikai daugiau ti- 
kėtų mokytojui, kaip savo tėvams, darželyje su- 
daromos geresnės sąlygos kaip namie. Vaikai 
gauna skaniai pavalgyti ir daug ž:islų pažaisti. 
Be to, mokytojas turi vaikams paaiškinti, kad 
darželyje todėl taip gera, kad komunistų par i'a 
myli vaikus, kad viskas, kas gera, yra iš partijos, 
kad Dievo nėra ir nereikia, nes geram gyveni- 
mui užtenka tik mylėti komunistų partiją. Ša- 
lia to, visa darželio aplinka — paveikslai, šūkiai, 
žaidimai — vaikams tą pat rodo, ką mokytojas 
sako. 

Pradžios mokykloje einama toliau. Vaikams 
duodami rašyti sakiniai, tarp kurių įterpiami ir 
tokie: “Laikas likviduoti buržuazines liekanas“, 
“Nebijau mamos, nė klebono", “Kova su religi- 
jos prietarais — fronto kova su priešu“ ir pan. 
Mokytojas turi paaiškinti vaikams kiekvieno žo- 
džio prasmę ir viso sakinio prasmę. Be to, mo- 
kyklos biblioteka aprūpinta tik ateistinio turi- 
nio bei dvasios knygomis ir brošiūromis, kad 
vaikų skaityba atitinkamai formuotų jų pasau- 
lėvaizdį ir pasaulėžiūrą. 

O kad mokyklos ateistinės įtakos vaikams 
namie tėvai neįstengtų neutralizuoti, tai moky- 
tojas turi ir tėvus atitinkamai nuteikti. Be to, 
tėvams surišamos rankos prieš ateistinės mokyk- 
los įtaką dar ir tuo būdu, kad vaikai gauna eilę 
klausimų, kuriuos turi atsakyti jų tevai. Tarp 
klausimų paprastai turi būti įterpti ir tokie: 
“Kodėl turime būti dėkingi komunistų parti- 
jai?", “Kodėl vargome, valdant buržuazijai?“, 
“Kiek per metus dienų atitraukia žmones nuo 
darbo bažnyčia?" ir pn. Žinodami, kas gresia už 
teisingą tokių klausimų paaiškinimą, tėvai ven- 
gia atsakyti, kaip norėtų, vengia ir pačiam vai- 
kui paaiškinti, kaip yra, nes vaikas gali papa- 
sakoti mokykloje ir užtraukti nelaimę. Tuo bū- 
du tarp tėvų ir vaikų padaromas plyšys, pro ku- 
rį į vaiko sielą skverbiasi mokyklos ateistinė in- 
fekcija. 

Apie vidurinės mokyklos ateistines pastan- 
gas vaizdžiai liudija 1954 metų rudenį vienoj 


rajoninėj mokytojų konferencijoj toks vieno 
mokytojo pasisakymas: 
“Religija — viena iš žalinsiausių buržuazinės pra- 


eities liekanų. Todėl šalia darbo su tėvais mes privalo- 
me nuolat stiprinti ateistinę propagandą moksleivių tar- 
pe. Dėstant žemesnėse klasėse senovės istoriją, yra 1a- 
bai puikių progų parodyti moksleiviams religijos šaknis, 
jos pradžią. Pasakodamas apie senovės Babiloniją, Asi- 
riją, aš, nesitenkindamas vadovėlyje pateikta medžiaga, 
aiškinu, kaip iš Žmonių tamsumo, nemoksliškumo kilo 
tikėjimas į “dievybes" ... Vėliau, vyresnėse klasėse dės- 
tydamas istoriją, progai pasitaikius, sugrižtu prie šių 
faktų, imu juos plačiau. Išaiškinu, kad bažnyčia, jos 
tarnai visais laikais buvo ir tebėra liaudies skriaudėjais, 
Mulkintojas... Be abejo, ne tik istorijos mokslas duo- 
da dėkingos medžiagos ateistinei propagandai vystyti. 
Tam yra plačios galimybės dėstant kiekvieną dalyką. 
Mūsų (mokytojų) uždavinys išnaudoti visas galimybes". 
(žiūr. “Tiesa, 1954..11. 2.). 


"Faktiškai tos galimybės okupuotosios Lie- 
tuvos mokyklose išnaudojamos plačiausiu mas- 
tu, ir vis dar. skatinama toj kovoj prieš Dievą 
pasitempti. Ir 1955 mokslo metų pradžioje (rug- 
sėjo mėn.) maskvinė Politinių bei Mokslinių Ži- 
nių Skleidimo Draugija išleido specialią brošiū- 
rą Sovietų Sąjungos okupuotųjų kraštų tėvams 
ir mokytojams... Joje perspėjami mokytojai, kad 
priešreliginei propagandai jie nepraleistų nepa- 

naudoję puikių progų ne tik literatūrą bei isto- 
riją dėstydami, bet ir chemiją. Joje perspėjami 
tėvai, kad nei tiesiogiai, nei netiesiogiai neįtai- 
gotų viskuo besidomintiems vaikams religinių 
įsitikinimų. 

Kiek antireliginiam ugdymui pritaikyti mo- 
kyklos vadovėliai, matyt iš V klasei skirtų “Skai- 
tinių", kurių vadinamą tautosaką komunistinė 
recenzentė B. Katilienė šiaip vertina: “Jeigu pa- 
saka “Jėzuitų suktybė“ visai tinkama, tai dėl 
“Auksinio Jurgio“ kyla abejonių; jos Žodynas 
sunkiai prieinamas penktos klasės mokiniams: 
velniai, parsidavėlisi, dekanai, klebonai, zakris- 
tijonai, davatkos — vargu ar prisidės prie mo- 
kinio kslbos tobulinimo“. Šios trumpos pasta- 
bos vaizdžiai nusako tos “tautosakos"' krypti ir 
pobūdį. (Žiūr. “Literatūra ir Menas“ No. 46, 
1955). 


Kadangi universitetas turi paruošti “naują 
socialistinę inteligentiją“, tai universitete turi 
būti atbaigtas “materialistinės pasaulėžiūros su- 
formavimas". Komunistinio totalizmo požiūriu 
pats specialybės įsigijimas be dialektinio mate- 
rializmo pasaulėžiūros dar. nesuteikia studentui 
specialisto teisių. "Todėl kiekvienos specialybės 
pagrindą sudaro marksizmas-leninizmas. Be jo, 
medikas — ne medikas, inžinierius — ne inži- 
nierius. Ypatingai stiprinamas mokyklinis ateiz- 
mas po maskvinės “Pravdos" vedamojo, kuris 
nurodė, kad “liaudies švietimo organai, moky- 
tojų šauni armija, “vuzov"' vadovai, partijos ir 
komsomolo organizacijos turi plačiai išvystyti 
tarp besimokančiųjų auklėjamąjį darbą karingo- 
io materializmo dvasia“. (M. p. V. V.). (Žiūr. 
“Pravda; -1954,*1714241) 


: Dialektinis materializmas šalia mokyklos 


„Ne tik mokyklose, dialektinis materializmas 
sistemingai ir plačiu mastu dėstomas ir šalia 
mokyklos. Čia jam skelbti ir platinti yra vadi- 
namoji Politinių ir Mokslinių Žinių Skleidimo 
Draugija ir vadinamosios Kultūros Ministerijos 
paskaitų biuras. Atskirose krašto vietose jiems 
talkina specialios dialektinio materializmo pro- 
pagandininkų grupės. Ši bendra talka okupuo- 
tosios Lietuvos fabrikuose, įstaigose, kolchozuo- 
se, mašinų traktorių stotyse kas mėnesis suruo- 
šia apie 200 dialektinio materializmo propagan- 
dos paskaitų.  Paskaitininkams-propagandinin- 
kams paruošti organizuojami specialūs kursai. 
Vatikano Pontifikalinės Kolegijos biuletenis va- 
sario 7 d. paskelbė, kad šiuo metu Sovietų Są- 
jungoj ir jos okupuotuose kraštuose veikia net 
220 kursų, kurie ruošia per 60,000 dialektinio 
materializmo propagandistų. 


Greta paskaitų dideliu tiražu leidžiamos 
ateistinio turinio brošiūros. Pvz. “Tarybinė 
biologija kovoja už materialistinę ideologiją", 
"Mokslinis galvojimas ir religiniai prietarai", 
“Marksizmas-Leninizmas apie religijos kilmę", 
“Reakcinis kleras liaudies išnaudotojų tarnybo- 
je" ir panašiomis temomis. Vien 1955 m. gegu- 
žės-birželio mėn. okupuotoje Lietuvoje lietuvių 
kalba išejusiuose leidiniuose randame J. Jur- 
kūno ir D. Levinausko “Antinacionalinę lietu- 
viškųjų klerikalų politiką“ (87 psl.), S. I. Kovo- 
liovo “Mita apie Jėzų Kristų" (26 psl), T. I. 
Oizermano '“Imperialistinės reakcijos katalikiš- 
kąją filosofiją“ (40 psl.), V. Pešnikovo “Leninį 
šauksmą į partiją ir idėjinį politinį komunistų 
auklėjimą“, M. N. Ryndinos “Anglijos ir JV bur- 
žuaziniai ekonomistai imperialistinės reakcijos 
tarnyboje". O kurgi dar tos rūšies bei turinio 
rusų kalbos leidiniai, kuriais užverčiama oku- 
puotoji Lietuva. Kurgi dar vadinamoji grožinė 
literatūra. kurią komunistinis totalizmas taip 
pat yra padaręs visiška dialektinio materializmo 
propagandos verge. Antai V. Rudokas savo ti- 
kinčią motiną taip “guodžia"': 


— Mama, mama, mūsų tu nekaltink ... 
— Mes laimingi, pragaro nebijom — 
—lIr dabar visai kiti laikai. 

—Ar nadėjo tau sveika Marija, 

— Kai tu buožei nugarą lenkei? 

— Stigo tąasyk duonos kasdieninės — 

— Viešpats neišgirsdavo maldos ... 

— Tai todėl nerustauk, miela mama.— 
—Prietarus reik degint ugnimi... 


(Žiūr. “Literatūra ir Menas", No. 43, 1955). 


Ir ne tik vadinama poezija pajungta antire- 
liginei tarnybai, bet ir proza, ir drama, ir visa 
kita kūryba. 


Didelis vaidmuo dialektinio materializmo 
propagandoje skirtas antireliginėms parodoms ir 
antireliginiams muzėjams, kur paveikslais, dia- 
gramomis, knygomis, žurnalais ir kitomis vaiz- 
dingomis priemonėmis stengiamasi parodyti žiū- 
rovui religijos reakcingumas, nesutaikomumas 
su mokslu, priešiškumas liaudies reikalams ir t.t., 
o, iš antros pusės, dialektinio materializmo moks- 
linis tikrumas ir pajėgumas išaiškinti visus pa- 
saulio reiškinius ir žmogaus kilmę bei galutinį 
likimą. 

Savaime suprantama, teatras, kinas, radijas, 
spauda, profesinės ir jaunimo organizacijos (be 
komunistinių. kitų nėra) taip pat turi bendra- 
darbiauti dialektinio materializmo propagandai. 
Kaip Vilniaus “Tiesa" (1954. 10. 13.) įtaigoja, 
“kiekvieno komjaunuolio... pareiga aistrin- 
gai... kovoti prieš religinius prietarus". Prak- 

tiškai tatai vykdant, anot brooklyniškės “Lais- 
vės" (1954. 5. 25.), Tauragės I vidurinėje mo- 
kykloje “komjaunimo organizacijos iniciatyva 
organizuota konferencija tema: “Lietuvių litera- 
tūra kovoje prieš klerikalizmą", kurios metu bu- 
vo išnagrinėti Žemaitės, Cvirkos ir kitų lietu- 
vių rašytojų kūriniai, demaskuoja reakcinę Va- 
tikano dvasiškiją". Panašių pavyzdžių yra šim- 
tai. 

Yra būdinga taikaus sambūvio propagandos 
metams, kad ir Sovietų Sąjungos karinė spauda 
(“Krasnaja Zvezda", “Sovetski Flot''), supran- 
tama ne be instrukcijų iš viršaus, taip pat pra- 
dėjo kelti dialektinio materializmo propagandos 
stiprinimo reikalą kariuomenėje ir karo laivyne. 


“Kiekvienas sovietinis jūreivis, — rašo “Sovets- 
ki Flot", — turi būti persunktas karingojo ateiz- 
mo dvasia". Po kelerius metus priverstas tar- 


nauti raudonosios armijos ar karo laivyno su- 
dėtyje nemažas kiekis okupuotosios Lietuvos jau- 
nimo tuo būdu yra išstatytas ne tik ypatingai 
agresyviam rusinimui, bet ir dialektinio mate- 
rializmo skiepijimo atkakliems bandymams. 


Rezistencija antikristui 


Ir visdėlto regalima sutikti su tais, kurie 
galvoja, kad tas visuotinis be atvangos ateizmo 
skiepijimas pamažu prigvia vis platesniuose mū- 
sų pavergtosios tautos sluogsniuose, ypačiai pri- 
augančioje kartoje. Vien dėl to, kad brukamas 
prievarta ir kad jis brukamas okupanto, jis nie- 
kada negalės patraukti plačiųjų sluogsnių. Ne- 
liečiant čia pačių vertybių turinio prasmės, o 
žvelgiant tik į jų pateikimą, tarp XIII-XIV am- 
žiaus vokiečių ordino ir dabartinių dialektinio 
materializmo skelbėjų negalima nematyti lygia- 
gretumo. Tik pirmieji ant savo kardo smaigalių 
nešė vilties ir meilės evangeliją, ogi pastarieji 
neša tik ateistinį nevilties determinizmą. Ir jei 
pavergėjų kryžiuočių “apaštalavimas" per 200 
metų nepalenkė lietuvio evangelijai, kaipgi ga- 
lėtų dabar kitas pavergėjas savo “apaštalavimu"' 
ji palenkti ateizmui! Be abejojimo, prisitaikan- 
čiųjų ir net pataikaujančiųjų visada, visur buvo, 
yra ir bus. Bet tai nėra platieji tautos sluogs- 
niai. 

Kad prievartinis dialektinis materializmas 
atsitrenkia kaip į uolą i tą patį lietuvio Dievą, 
į kurį savo metu atsitrenkė ir sudužo carų pa- 
stangos Lietuvą surusinti ir supravoslavinti, to 
negali nuslėpti nė okupuotosios Lietuvos komu- 
nistinis totalizmas. 

Vienas iš jaudinančių pavyzdžių, kaip reiš- 
kiasi religijos atsparumas antireliginiam košma- 
rui, yra 1954 m. plačiai okupuotoj Lietuvoj nu- 
skambėjęs atsitikimas vienoje vidurinėje mo- 


218 


kykloje. Buvo didelis skandalas, kai paaiškėjo, 
kad kaikurios jaunosios pionierės savo mokyklos 
drauges moko religijos dalykų. 

— Tu kaklaraištį (pionierės) nešiok, o širdy 
Dievą laikyk, — buvęs tų jaunų religijos apaš- 
talių šūkis. 

Okupuotosios Lietuvos spauda ir radijas 
kartais grasomai piktinasi, kad “religiniai prie- 
tarai... vis dėlto yra dar gyvi žmonių sąmo- 
nėje... ir vaikai jais yra užsikrėtę". Vilniaus 
“ Tiesa" (1954. 12. 10.) aiškina, kad “dažniausiai 
tai atsitinka dėl to, kad yra religingi tėvai ar 
giminės, su kuriais dažnai susitinka vaikai". 
“Tiesa" piktinasi, kam “kai kurie tėvai laiko 
namuose “šventuosius paveikslus, švenčia vi- 
sokius atlaidus, religines šventes, eina į bažny- 
čią".: O blogiausia, kad “kai kada su savimi į 
bažnyčią jie vedasi ir vaikus, be to, moko “po- 
terių'' ir verčia atlikinėti kitokias religines apei- 
gas". “Tiesa" grasomai pastebi, kad “religingi 
tėvai klaidingai aiškina vaikams, kad tai yra ge- 
ra". Suprantama, komunistinio totalizmo akimis 
tatai yra tikras nusikaltimas. 


Būdingos vaikų religinės nuotaikos. Žino- 
dami, kad jų religiniai įsitikinimai gali užtrauk- 
ti visai šeimai valdžios rūstybę, anot “"Tiesos"', 
vaikai “paprastai slepia tai nuo mokytojų, nuo 
draugų... jie saugojasi, kad nepamatytų pas 
juos kryželių, medalikėlių ant kaklo". Nors pati 
“Tiesa" konstatuoja, kad tarp jų pasitaiko “kai 
kada tokie vaikai, (kurie) palaikomi tėvų sten- 
giasi net savo idėjų propagandą vesti". Tokių 
vaikų tevai paprastai pirmiausia aplankomi mo- 
kytojų ir įtikinėjami, kad “ugdant vaikų mate- 
rialistinę pasaulėžiūrą šeima turi ypač padėti 
mokyklai", kad patiems “tėvams, ypač tiems, 
kurie buržuazinės visuomenės sąlygomis nega- 
lejo pasiekti mokslo ir suprasti religijos kenks- 
mingumą, yra labai naudinga susipažinti su 
moksliniu aiškinimu apie religiją". Tačiau kai 
ir tokie aiškinimai tėvų nepalenkia atsisakyti 
savo religinių įsitikinimų, tai tolimesnė priemonė 
yra jų viešas denunciavimas, atkreipiant NKVD 
dėmesį kaip į pavojingus liaudies priešus. Kai 
Vilniaus radijas 1954. 11. 23. denunciavo vienos 
vidurinės mokyklos dviejų mokinių motiną, kad 
ji “auklėja juos religinių prietarų dvasia", kad 
ji, “būdama pati religinga, verčia savo vaikus 
atlikti religines apeigas", kad ji “religinių šven- 
čių dienomis neleidžia vaikų į mokyklą, o vedasi 
juos į bažnyčią", pagaliau, kad ji, horribile dictu, 
"taip pat draudžia jiems įstoti į pionierių orga- 
nizaciją, manydama, kad ten jie pasidarys ba- 
dieviais", — tai mes žinome, kad toji religinga | 
motina jau yra patekusi į NKVD “ataskaitos'' 
sąrašus, bet mes taip pat žinome, su kokiu. 


heroizmu okupuotosios Lietuvos žmonės kovoja 
dėl savo religijos. 

Todėl mes nedaug tenustembame skaityda- 
mi komunistų spaudoj, kad vienos pradžios mo- 
kyklos mokytoja, vyresniųjų pionierių vadovė, 
komjaunuolė, už dalyvavimą pamaldose komso- 
molo rajono komiteto buvo nubausta, pareiškiant 
"griežtą papeikimą su įrašymu į įskaitos korte- 
lę". Mes nedaug tenustembame komunistų spau- 
dos ir radijo pranešimais, kad pasitaiko moky- 
tojų, kurie ir 1954 m. “viešai skelbia savo prisi- 
rišimą prie religijos", kurie “persisunkę religijos 
nuodais“, kurie “žaloja ne tik priaugančiąją kar- 
tą, bet atskirais atvejais turi įtakos ir jauniems 
mokytojams“. 

Tarp kita ko yra būdingas toks komunistų 
konstatavimas: mokinių religinės nuotaikos pa- 
gyvėja jų gyvenimo sunkesniais momentais. Pvz. 
prieš baigiamuosius egzaminus mokiniai pastebi- 
mai gausiai lanko pamaldas. Vienos mokyklos 
“grupė mokinių, kurių tarpe buvo ir pionierių, 
kapinėse ėjo keliais aplink koplyčią". 

Nevyksta dialektiniam materializmui ir ko- 
va su religinių švenčių šventimu. Jas švenčia 
ne tik kolchozninkai, bet neretai ir kolchozų 
"valdžia" drauge. Maža to, religines šventes 
toleruoja ir kai kurie valdžios vietiniai pareigū- 
nai, kartais net patys dalyvaudami religinių 
švenčių iškilmėse. Pvz. “Tiesa" (1954. 8. 21.) 
apie Šv. Petro atlaidus Plateliuose taip rašo: 

"Tyla kolūkiniuose laukuose kelia nerimą. Kodėl 
žmonės nedirba, kodėl nutilo dalgių žvangėjimas, netarš- 
ka šienapjūvės, kur ta „širdžiai taip miela traktor'aus 
daina? Pati šienapjūtė, o “Pirmūno"“ kolūkio žmonės iš 
pievų kaip iššluoti, šienapjūvės betkur pamestos, dalgiai 
ilsisi pastogėse. Užtat keliais keleliais į Platelius judėjo 
dvikinkiai vežimai, per pečius persimetusios batelius 
slinko moterėlės... Maldininkus pralenkdama, iš Salantų 


į Platelius skriejo rajono vykdomojo komiteto “Pobė- 
da"... Galbūt vykdomojo komiteto pirmininkas skubėjo 
į “Pirmūno"' kolūkį, kad vietoje išspręstų klausimą -dž1 
šienapjūtės?... Apsiriktumėte taip begalvodami. Salantų 
rajono vykdomojo komiteto pirmininkas atvažiavo į at- 
laidus... Apie šį pasipiktinimą keliantį įvykį sužinojo par- 
tijos rajono komitetas. Pirmasis sekretorius drg. Tuzinas 
susišaukė kelis biuro narius ir prie uždarų durių Tau- 
rinską draugiškai išbarė... Politinio vertinimo šiam įvy- 
kiui partijos rajono komitetas nedavė, — piktai pastebi 
*Tiesa". 


O atsitinka ir taip, kad po 15 metų komu- 
nistų okupacijos ir prievartinio ateizmo skiepi- 
jimo pačios partijos vietinių pareigūnų “religi- 
nių apeigų metu net ištisomis dienomis uždaro- 
mos kultūros-švietimo įstaigos“, atseit, komunis- 
tų klubai. Maža to. Pasitaiko net tokių partijos 
pareigūnų, kurie atsisako dialektinio materializ- 
mo paskaitas skaityti! 


Argi visa tai neliudija, kad komunistinio 
totalizmo pastangos užmušti Dievą okupuotoje 
Lietuvoje savo tikslo nepasiekia, ir kad gyvųjų 
ir mirusiųjų Viešpats pavergtoj mūsų tėvynėj 
tebėra gyvas! Argi visa tai neliudija, kad, ne- 
žiūrint Lietuvos katalikų ir kitų bažnyčių ko- 
munistinio totalizmo Molochui sudėtų didžiau- 
sių aukų, nežiūrint antikristo šelsmo prieš reli- 
giją, nežiūrint totalistinės valstybės visų priemo- 
nių ir pastangų nutraukti lietuvių tautos ryšį 
su Dievu, Lietuva tebėra giliai krikščioniška, 
Lietuva tebekartojanti: “Eik šalin, šetone! Nes 
parašyta: Viešpatį, savo Dievą, tegarbinsi ir jam 
vienam tetarnausi“ (Mat. 4, 10.). Ko tikinčioji 
Lietuva dabartinėj padėty reikalinga ir laukia, 
tai laisvojo pasaulio solidarumo. 


 — Mes dažnai galvojame, — rašo Lietuvos 
tikintieji Pijui XII, — apie viduramžio turkų ir 
arabų ordas, kada iškilo didieji Romos vyrai: 
Urbonas II. Inocentas III. Dabartinės Rytų or- 
dos diplomatinių žodžių, gražių kalbų nebijo. 
Mes dažnai klausiame, kur dingo kultūringo pa- 
saulio tautos, kur šimtai milijonų pasaulio krikš- 
čionių. Ar nebėra pasaulyje teisybės mylėtojų, 
Didžių Žmonių. Ar jie nežino, kaip broliai ir 
seserys krikščionys yra naikinami. Ar pasaulio 
krikščionys užsnūdo apgaulingų suraminimo 
miegu ir tiki, kad mus sunaikinusios ordos su- 
stos. Ne!... Bolševizmas pasiryžęs pasaulio ci- 
vilizaciją, kultūrą ir krikščionybę sunaikinti. 
Neklyskime: bolševizmas laukia patogaus mo- 
mento.“ 


Tai pasakyta 1947 m. Bet argi tai nėra pel 
spėjimas ir šios dienos laisvajam pasauliui, kc 
munistų taikaus sambūvio propagandos migdc 
mam “apgaulingu suraminimo miegu“? 

DU LIETUVOS GiRIŲ AŽUOLAI 


IšŠTRAUKA Iš SPAUDAI PARUOšTO 
VEIKALO “VINCAS KUDIRKA" 


VINCAS KUDIRKA IR 
PETRAS KRIAUčIŪNAS 


A. MERKELIS 


Kriaučiūnas mėgo svečius, tik ne tiek pas 
kitus svečiuotis, kiek pas save svečius vaišinti. 
Na, ir jiems svečių niekad netrūkdavo. Ypač 
pavasariais ir vasaromis, kai sužaliuodavo Ne- 
muno pakrantės. Rudens metu, orams' pabliu- 
rus, keliams pasidarius nebeišvažiuojamiems ne- 
beišbrendamiems, rečiau kuris svečias ar vieš- 
nia beaplankydavo žavinguosius Nemuno pa- 
krantėse Plokščius ir juose gyvenančius simpa- 
tinguosius, vaišinguosius Kriaučiūnus.  Kriau- 
čiūnai, abu buvę mokytojai, mėgo žmones, ypač 
jaunimą. Būdami bevaikiai mėgo jaunus žmo- 
nes, juos, reikalui esant, globojo, ir buvo geresni 
už tėvus. 

1890 m. vieną lapkričio dieną Kriaučiūnai 
išvyko aplankyti Šakių klebono kun. Kaladės, su 
kuriuo seniai jau buvo nesimatę. Nors kelias, 
rodos, ir netolimas, bet purvas ir šalta drėgmė 
gerokai juos privargino, ir kelionė prailgo ir pri- 
šaldė. Ilgai teko prie klebonijos priebučio bels- 
tis, kol iš viršutinio priestato pasigirdo smulkūs 
skubūs žingsniai žemyn. Duris atidarė laibas 
vidutinio ūgio vyras, tankiais šviesiai gelsvais į 
viršų sušukuotais plaukais, kurie nuolat krito 
ant kaktos, ir jis, papurtęs galvą, vėl juos dešine 
ranka maukė augštyn. Didelės skaisčiai mėly- 
nos akys iš bent kiek surauktų antakių tyrinė- 
jančiai žvelgė į atvykusius, nors vyriškį iš karto 
pažino ir, staigiu mostu tiesdamas priekin ran- 
kas, šuktelėjo: 


— Kaip malonu. Juk tai ponas Kriaučiū- 
nas! | > 

— Tas pats. Bene turime garbės matyti 
Vincą Kudirką? Mano žmona Sofija. 

— Tai aš! 

Šiuos žodžius tardamas, žengė žingsnį prie- 
kin, dešinę koją pritraukė prie kairės, tuo pat 
metu dešinę ranką pridėdamas prie krutinės ties 
širdim ir žemai nusilenkdamas taip, kaip prieš 
dešimt metų, būdamas Marijampolėj mergaičių 
dievinamas mozūrų, polkų, krokuviakų ir valsų 
didvyris. 

Buvo apsivilkęs tamsia ligi kaklo susags- 
tyta čemarka; pilkos siaurokos kelnės, tamsūs 
batai. Veidas skaisčiai raudonas lyg piene 
praustas, daugiau moteriškas, nei vyriškas. Tik 

reti geltoni ūseliai ir ant smakro dar retesnė 
barzdelė teikė jam kiek vyriškų bruožų  Ponios 
Kriaučiūnienės ištiestą kiek aptukusią rankutę 
švelniai paėmė, šelmiškai žvilgterėjęs poniai į 
akis, galantiškai ją pabučiavo ir, visu ūgiu atsi- 
tiesęs, staigiu mostu sutvarkęs plaukus atsigrį- 
žo į Petrą Kriaučiūną. Prieš jį atsistojo ramiai, 
lyg mokinys prieš mokytoją. 

Petras Kriaučiūnas jam ištiesė savo didelę 
lyg kastuvas ranką. Kriaučiūno būta augaloto, 
raumeningo vyro iš stuomens ir iš liemens, stam- 
bių pečių, plačios krūtinės. Liemuo bent kiek 
pašlijęs priekin ir, anot Motiejaus Gustaičio, da- 
rė kaip ir paskubos, veržimosi įspūdį, rodos, kad 
savo žodžiais ir stuomenio- svoriu veikiau tave 
įveiks įtikins, negu atsiloš, žengs atgal. Didelė 
galva su puikia graikiška nosim. Šviesiai mėly- 
nos akys, rusvi ūsai, didelė ir plati lyg šluota 
barzda.  Pakaušis ir kakta augštai praplikus, 
smilkiniai šarmos pasidabrinti. Tikras Mykolo 
Angelo Moze, tik šio barzda siauresnė, ilgesnė ir 
kiek susisukus, o Kriaučiūno plati, skarota ir. 
ties apačia lygiai pakirpta. 

— Kokie netikėti, 

Kudirka. 
.  — Mes norėjome kleboną aplankytų, —pir- 
moji prašneko Kriaučiūnienė. Ji Vinco Kudir- 
kos buvo pritrenkta. Ji viena iš tų, kurią vy- 
riškis pirmiausia ir gal daugiausia žavi savo ele- 
gancija. Ji ir iš stubrio Petro Kriaučiūno pa- 
darė elegantą. 

— Labai gaila,—sako Kudirka, —klebonas 
kažkur su reikalais išvykęs ir nesakė, kada grį- 
šiąs. Malonu man bus nors trumpą laiką turėt 
jus savais belaisviais. Tiesa, ponia? 


mieli svečiai —kalbėjo 


— Mes džiaugiamės, ponas Vincai, jus ma- 
tydami,—kalbėjo ponia Kriaučiūnienė. 

Ir po daugelio metų, šį pirmąjį susitikimą 
prisiminus, jai Kudirka atrodė iškilnus, lyg koks 
kunigaikštis. 

— Labai gaila, kad aš tokių mielų ir bran- 
gių svečių negaliu priimti savo bute: ten šalta, 
brr, kaip čia lauke. Matot, kaip aš iš šal- 
čio pastyręs. Prašom į klebono kambarius. Ten 
gera ir jauku, kaip pas Dievą už pečiaus. 


Klebonijos salionas žemokas, bet erdvus. 


Prie lango iš kiemo pusės pianinas, viršum jo 
ant sienos artimųjų giminaičių ir draugų kuni- 
gų atvaizdai. Ant priešakinės sienos medinis 
kryžius ir viršum jo popiežiaus Leono XIII di- 
delis atvaizdas paauksuotuos rėmuos. Ant šo- 
ninės sienos didelė spalvota Igno Mateikos pa- 
veikslo “Žalgirio mūšis" reprodukcija. Vidury 
kambario apvalus staliukas, padengtas tamsiai 
raudonos spalvos pliušu. Ant jo pora storų va- 
riu kaustytų albumų, “Besiada Literacka“, “Ty- 
godnik Ilustrovany“ ir dar keletas rusų ir lenkų 
kalba laikraščių. Lietuviškus laikraščius gal 
klebonas ir skaitė, bet jų nebuvo matyt: jie bu- 
vo draudžiami. 

Svečiams susėdus į patogius fotelius, Ku- 
dirka liko stovėti prie židinio. Jis buvo laimin- 
gas, turėdamas tokius netikėtus svečius. Jam 
Kriaučiūnas buvo didelė asmenybė lietuvių 
tautiniame atgijime, jis buvo tas, apie kurį po 
30 metų jo klasės draugas Jablonskis rašė, kad 
“jis buvo ir mokytojas, ir žodininkas, ir švie- 
tėjas, ir žadintojas, ir kurstytojas—buvo visų 
galų žmogus“. 

— Aš jus dar gerai atsimenu iš Marijam- 
polės gimnazijos, — prakalbo Kudirka, atsigrę- 
žęs į Kriaučiūną. 

— Aš jus taip pat, — sako Kriaučiūnos. 

— Nors man ir neteko mokytis jūsų kla- 
sėje, bet gimnazijos mokiniai plačiai pasakojo 
apie jūsų lotynų kalbos pamokas. Jūsų pamo- 
kos tikrai įdomios. Aš ir šiandien dar prisime- 
nu iš kitų girdėtas jūsų smuiku palydimas l1o- 
tynuų kalbos gramatikos taisykles: 

mogie slova na is 

masculini generis 

penis, piscis, crinis, finis 
ignis, lapis, pulvis, canis 
Lokio šia ira lakštai tra ta Ta, 
tra ta ta, tra ta ta — 


Bent kiek sulenktą ranką iškėlęs ties pe- 
tim, vaizduodamas rankoj laikomą smuiką, de- 
šiniąja vedžioja lyg smuiko trauktuvą, dešine 
koja mušdamas trijų taktų ritmą. 

Petras Kriaučiūnas, gerai valdydamas eilė- 
darą, lotynų kalbos gramatikos pagrindines tai- 
sykles eiliuodavo, o kad mokiniams jo pamokos 
būtų įvairesnės ir geriau atmintin įstrigtų, kar- 
tais po skvernu pasibrukęs atsinešdavo ir smui- 
ką. 

Matydamas Kudirką vaizduojantį Petrą 
Kriaučiūną lotynų kalbos pamokoje, šis garsiai 
ir nuoširdžiai nusikvatojo, glostydamas savo 
plačiąja barzdą. 

— Palikim praeitį kitam kartui ir grįžkim 
į dabarti. Ar seniai jau Šakiuose, kaip sekės 
įsikurti? 


— Jau devintas mėnuo kaip čia, bet, matot, 
dar neisikūriau. Buvau ketinęs sparnus nuleis- 
ti Pilviškiuose, arčiau Prūsų sienos, “Varpo" 
redakcijos. Pilviškių gydytojas sulenkėjęs lie- 
tuvis Vaitulevičius, perdaug įpratęs “pekli- 
nėn',') nebegali gydytojo darbo dirbti ir atrodė, 
kad jo vieta bus laisva. Jos belaukdamas su- 
žinojau, kad Šakių gydytojas lenkas Rejbelskis 
keliasi į Vilnių ir jo vieta laisva. Tad, nieko ne- 
delsdamas, nutariau keltis į Šakius. Bet šių 
metų vasario mėnesio pabaigoje atvykęs radau 
vietą užimtą: vieton išvykusio lenko gydytojo 
žydai parsikvietė savo tautietį, kuris perėmė ir 
buvusio gydytojo butą. Aš dar vis tebejieškau 
buto, bet kol kas niekur nerandu. 


— Sakyk tu man, toks didelis butų trūku- 
mas? — pasiteiravo Kriaučiūnas. 


— Butų pertekliaus, teisybė, nėra. Bet 
svarbiausia priežastis ne čia: daugumas pasitu- 
rinčių Šakių gyventojų — žydai ir jie, aišku, 
nenori nuomoti buto lietuviui gydytojui, kuris 
gali daryti konkurenciją jų tautiečiui. 


— Tai kur ligonius priiminėjate? — nuste- 
bus ir moterišku smalsumu susidomėjo ponia 
Kriaučiūnienė. 

— Kol kas aš jų nedaug dar teturiu. Ligi 
rudens šalčių priiminėdavau antai, — ranka pa- 
rodė pro langą, — klebonijos klėty, o šalčiams 
prasidėjus — štai čia, kur mieli sveteliai sedite. 


— Lietuvis gydytojas ir dar toks plačiai ži- 
nomas, kaip tamsta, rodos, turėtų ginte neatsi- 
ginti nuo ligonių? — klausiamai įsiterpė Kriau- 
čiūnas. 

— Ligonių yra, kur nebus, būtų jų ir man, 
jei ne ta mano kolegos žydelio Schutzkwerio 
konkurencija. Mano kolega, apie 40 metų am- 
žiaus, savo profesijoje patyręs, bet jau nešvarus 
konkurentas. Man atvykus į Šakius, tuojau pat 
griebės bjauraus rungtyniavimo. Susirado agen- 
tų, kurie visokiais būdais vilioja pacientus. Kai- 
miečiai, atvažiavę pas gydytoją, dažniausiai su- 
stoja turgavietėje. Tuojau prie atvažiavusio pri- 
stoja Schutzkwerio agentėlis ir klausia: “Pas gy- 


dytoją?" — “Taip", — atsako kaimietis. “Pas 
kurį: pas jaunąjį ar pas gerąjį?" — “Pas Ku- 
dirką, ana va, — botkočiu kaimietis parodo kle- 


bonijos link. “Pas jį neik: jis jaunas, nepaty- 
ręs. Eik geriau pas Schutzkwerį: ans nuo viso- 
kių ligų gydo". Na, ir ką? kaimietis, užuot ėjęs 
pas mane, jaunąjį, kaip buvo ketinęs, agento pa- 
kurstytas drožia pas “gerąjį", gydantį nuo vi- 
sokių ligų. 

— Skaudu, Vincai, tokius dalykus girdėti. 
Prasilenkimas su profesine etiką — nedovanoti- 


1) Taip Vincas Kudirka vadindavo degtinę. 

sa 
B 
są 


Vinco Kudirkos. „kapas 


: Kunigo ir gydytojo profesijos kilniausios, 
bet draug ir atsakingiausios. Nenuostabu, kad 
žiloje senovėje jos kai kuriose tautose būdavo 
net jungiamos. Kunigas gydo žmogaus sielą, 
gydytojas — jo kūną, ir kaip baisu, kad užuot 
gydę, jie kartais dar labiau jas žeidžia ir žaloja. 
Blogiausia, kad žmonės dažnai renkasi protesi- 
ją, ne pašaukimo vedami, bet pinigo gundomi ir 


patogaus gyvenimo viliojami, — kaskart smar- 


kiau griaudė savo baritonu Petras Kriaučiūnas. 


— Betgi, ponas Petrai, kartais tai neišven- 
giama blogybė, prieš kurią ir aš buvau bejėgis 
atsispirti. Dievaž, medicina manęs niekad ne- 
traukė, ir vis dėlto aš ją pasirinkau. Kodėl? — 
klausiai? Pinigo gundomas? Ne! Pinigas nie- 
kuomet manęs dar. negundė ir, tikiuos, nebegun- 
dys. Aš mėgstu meną, literatūrą, iš vaikystės 
su mūzomis: bendrauju ir vis dėlto pasirinkau 

tokią prozaišką gydytojo profesiją. Kodėl? dar 
kartą klausite. Iš pradžių aš buvau pasirinkęs 
literatūrą, bet įsitikinęs, kad ją baigęs turėsiu 
badauti ar būti švietimo ministerijos pastumdė- 
lis, aš dėl savo laisvės mėgiamą literatūrą pa- 
aukojau nemėgiamai medicinai. Aš ir kunigų 
seminariją mečiau ne dėl moterų, kaip pikti lie- 
žuviai sako, bet dėl laisvės. Tiesa, aš jos ten 
daugiau turėjau, negu bet kuris kitas klierikas, 
bet tai buvo auksinio narvo laisvė. Baigęs filo- 
logijos mokslus, aš būčiau verčiamas dirbti kur 
toli nuo Lietuvos, su kuria aš nostalgiškai su- 
sietas ir be kurios man nėra gyvenimo. 


— Čia tu tiesus ir teisus, Vincai. Kai mane 
atleido iš Marijampolės gimnazijos mokytojo 
pareigų ir man už Lietuvos ribų siūlė mokytojo 
darbą su keliolikos šimtų algos per metus, aš vis 
dėlto paėmiau Marijampolės taikos teisėjo raš- 
tinėje vietą už kelis šimtus per metus. 


Valandėlę pamąstęs, jis pasiteiravo: 


— Idomu, kaip “Varpo"' reikalai? 


— Pusiau su bėda. Žinoma, galėtų būti 
daug geriau, — vėl pagyvėjęs kalbėjo Kudirka. 
— Mes nesitikėjom tokios griežtos opozicijos iš 
kunigų. Kunigų įtaka liaudžiai didelė, ir su ja 
reikia skaitytis. Ruošdamies “ Varpą" leisti, mes 
kreipėmės ir kunigų, ypač jaunesniųjų idealis- 
tiškai nuteiktų, talkos. Pažadėta, bet netesėta. 
Tai didelis nusivylimas, bet dar nepralaimėji- 
mas: gyvenime pralaimi ne tie, kurie nusivilia, 
bet tie, kurie nusivylimų nepakėlia. Mes juos 
pakėlėme ir, kaip matote, “Varpą" leidžiam to- 
liau, tik labiau jį taikom šviesuomenei, kuriai 
kunigų įtaka silpnesnė, o liaudžiai skiriam nuo 
šių metų pradėtą leisti “ Ūkininką". 


Gslėjo kol kas pakakti vieno “Varpo" 
kuriems galams bereikėjo leisti “Žemaičių ir 
Lietuvos Apžvalgą' 


— Tikra teisybė: mes nesame nei kultūriš- 
kai, nei juoba pinigiškai tiek stiprūs ir pajėgūs, 
jog pajėgtume šiuo metu leisti net kelis laik- 
raščius. Šiuo metu didėjanti mūsų laikraščių 
skaičių negalime laikyti mūsų kultūrinio bran- 
dumo rodikliu. Greičiau atvirkščiai. Vienas po 
kito mirusieji “Aušra", “Garsas", “Nemuno Sar- 
gas", “Lietuviškas Balsas" aiškiai parodė, kokia 
tvirtybė lietuviškų laikraščių ir kaip galima jais 
pasitikėti, ypač kad kai kurie jų visai nepado- 
riai pasielgė su savo ėmėjais. Nesistebiu, jeigu 
dabar sunku prikalbinti ką užsisakyti laikraštį, 
bet stebiuosi, kad dar atsiranda lietuvių, kurie 
pasiduoda prikalbinami. Mes visi, gero linkį 
Lietuvai ir dirbą jos gerovei, turime įsigyti tau- 
tiečiuose pasitikėjimą mūsų darbais ir priversti 
svetimtaučius apie lietuvius būti geros nuomo- 


nes ir gerbti jų balsą. Bet iš mūsų spaudos 
sprendžiant, ne visi ir nevisada taip darome. 
— Jau prieš metus “Varpe" rašiau, kad sve- 
timtaučiai, matydami lietuviškus laikraščius, vi- 
sai trumpai pagyvenusius, nykstant vienas po 
kito, gali manyti, kad lietuviai žaidžia laikraš- 
čiais, savo dvasiniu turtu, kaip vaikai žibučiais 
— Nutvėrę vieną, greit juo nusibodi ir nume- 
tę jieško kito; kad lietuviai neturi jokio tvirto 
pagrindo; jokių tvirtų pažiūrų, kad jie dar ne- 
priaugę, idant galėtų naudingai vartoti civiliza- 
cijos vaisius; kad su lietuviais reikia elgtis ne 
taip kaip su dvasiniai brendusiais žmonėmis, bet 
kaip su mažais išdykusiais vaikais, kurių balso 
reikia tik tada klausyti, kada reikia jiems duoti 
valgyti. 


— Taip bloga su mumis gal ir nebūtų, — 
kalbėjo gyvai toliau Vincas Kudirka, —-jei laik- 
Taščius leistų tinką tam darbui žmonės ir tikrai 
atsidavę Lietuvai. O kas pas mus leidžia laik- 
raščius? Arba žmonės, kurie, leisdami laikraštį 
ir mylėdami tėvynę, tikisi daug pelnyti (na, o 
kada pelno nėra ir reikia pridėti savo skatiką, 
"tai velnias griebia ir tėvynės meilę ir laikraš- 
+į). Arba laikraščius leidžia žmonės ir gerų no- 
rų, bet visai netikę nei būti laikraščių redakto- 
riais, nei laikraščių .reikalų vedėjais. Žinoma, 
neredaguojamas laikraštis atšaldo skaitytojus ir 
bendradarbius ir pagaliau turi žūti. Ks 


L — Malonu, Vincai, jūsų I doraIa šnėktų 
klausyti. Jūs plačiai ir toli numatąs mūsų kul- 
tūrininkas ir kultūrinio darbo organizatorius. Iš 
jūsų daug tikisi ir laukia Lietuva. Su jumis-bū- 
tų malonu kiaurą naktelę šnekučiuotį,. Bet sau- 
lutė vos besilaiko ant medžių viršūnių, ir mud- 
viem su žmonele jau pats laikas namolio, — 
kildamas iš patogaus krėslo kalbėjo Kriaučiū- 
nas. o 2 
. --— “Ramios. tada valandos, kai saulės spin- 
duliai pradeda kisti į nakties šešėlius, o žiburys 
dar nešaukia prie pertraukto dienos darbo — 
tai poilsio valandos — kalbėjo svajingai Vincas 
Kudirka. — Mintys, lyg naudodamosios prietam- 
sa. ištrūksta ir, pamatę kasdienių pastangų nuo- 
bodžią nelaisvę, palieka besikankinimą  skau- 
„džiais, kasdien regimais paveikslais kovos dėl 
būvio. ir--atsigaivinimui kuria paveikslus ra- 
mius, smagius, be dejavimų ir ašarų... Ko to- 
se valandose žmogus neprigalvoji, kokių suma- 
nymų nesigriebi! o visus išpildai galutinai, vi- 
sus atlieki lengvai. nors būtų sunkiausi ir drą- 
siausi. Panorama, praslenkanti mintimis, tada 
labai graži. bet... kaip apgaulinga, kaip tolima 
nuo tikrovės!“ "Tai įžanginės mintys mano 
straipsnio 1891 Ipetų “Varpo" pirmajam nume- 
Tiui. 


upėmis. 


Atsisveikindami Kriaučiūnai prašė Vinco 
Kudirkos juos pavasarį atlankyti Plokščiuose ir 
ilgesni laiką paviešėti. | 

E. * * | 
*k 

Vincui Kudirkai įvykdyti savo duotą paža- 
dą Kriaučiūnams buvo nesunku, nes jis labai 
mėgo Nemuną ir buvo padaręs įžadus kasmet jį 
lankyti ir juos stropiai vykdė, vasaromis pra- 
plaukdamas Nemuną nuo Jurbarko ligi Kauno 
ir atgal. Kas vasaros metu inepravažiavo Ne- 
muno nuo Kauno ligi Jurbarko, tas, pasak Vinco 
Kudirkos, daug širdies Maloriumo nepažino. 


.— O „.Nemunėli! kaip neaplankyti tavęs, 
kaip tavęs nepamatyti! Tas „apsilankymas tiek 
sugrąžina sveikatos | kasdienių rūpesčių suvar- 
gintam kūnui, tiek daug naujų jėgų suteikia ap- 
ais, dvasiai, tiek širdies sukelia „dorų jaus- 


2 prigimtų grožybių S AIERIRSS negali atsikraty- 


ti minties, kad Panemunėse negali būti piktų 
žmonių, čia gamta siūlo žmogui vien dalykus, 
švelninančius jausmus, dailinančius dvasią, — 
rašė Vincas Kudirka “Varpe" 1892 m. Nr. 9. 
Neanas Vincui Kudirkai lyg: ir visos E 
tuvos simbolis, ir jis sielojas juo nemažiau, negu 
gyvybiniais visos Lietuvos reikalais. Jis daug 
rašo apie Nemuno laivininkystę ir jos negeroves. 


"+: Nemuno laivininkystės pradžia "siekia 1856 


metus, kai grafas R. Tyzėnhaus paleido Neimu- 


nu nuo: Kauno ligi Tilžės plaukioti “Kęstutį? ir 
"Nerį". 1880 m. dvarininkas Semaška nuo .Nė- 
vėžio įrengė "Birutę", o Kauno žydas Frumki- 

s “Kurjer"!.- Tuodu garlaiviu taip pat plaukio- 
ia Ža Kauno ligi“ Prūsų sienos. i ti 


Mirus. Tyzenhauzui, jo garlaiviai, a rašo 
Kudirka (Varpas 1890 m. Nr. 5) — atiteko vo- 
kiečiams, kuriė dėl konkurencijos pasitelkė vie- 
ną vokiečių | garlaivį. Svečias niekeno nesiklau- 
sęs, pradėjo lenktynes Rusijos pusėje. Susisie- 
kimo tvarkytojas Kaune parėikalavo svečią ' įsi- 
gyti leidimą. Tas dalykas nepatiko svečiui ir jis 
pasiskundė savo valdžiai. Nettukus vokiškuose 
laikraščiuose pasirodė vokiečių užsienių reikalų 
ministerio draudimas svetimiems garlaiviams 
plaukioti Prūsų vandenimis. Rusijos valdžia 
taip pat atsakė draudimu svetimiems garlai- 
viams (keleivių susisiekimui) plaukioti Rusijos 
„Nuo to laiko “ Kęstutis" ir “ Neris" te- 
galėjo nuo Kauno siekti tik ligi pasienio, ir tie- 
sioginis susisiekimas Kaunas - Tilžė buvo nu- 
trauktas".. . 2 it, 

alvininkystei Nemunu“ buvo pelninga, ir 
am rados kaskart daugiau. Dėl atsiradu- 
sios konkurencijos tarp garlaivių savininkų ne- 

buvo sutarimo ir pačiame susisiekime tvarkos. 
Dėl to kentė ne tik konkuruoją garlaivių savi- 
ninkai, bet ir keleiviai. Susisiekimą garlaiviais 
trukdė ir atmaininga Nemuno vaga, kurios nie- 
kas tuomet netvarkė. Kur vieneriais metais bu- 
vo sietuva, kitais, žiūrėk, jau iškilo žaliuojanti 
sala. Nuo Kauno ligi Jurbarko buvo 12 kasmet 
bekeičiančių savo vietas seklumų. 


Nemuno pakrantės ne tik žymi gamtos gro- 
žybes, bet jos Lietuvos gyvenime įamžintos ir 
žymiausiais praeities įvykiais. Nemuno ir Ne- 
ries santakoj Kauno pilies griuvėsiai. Kaune 
senamiestis gausus architektūriniais pamink- 
lais, vienas iš gražiausių Lietuvos miestų. Sta- 
tūs Nemuno šlaitai, apaugę pušynais, ąžuolais, 
liepomis ir raudonu raugeriškiu, teikia nepa- 
prastai gražių vaizdų, ypač pavasarį ir rudenį. 
Dešiniajame slėsniajame krante skurdžios Vili- 
jampolės lūšnelės, o dešiniajame — augšti sta- 
tūs Aleksoto kalnai, Vėsulava, padavimų sieja- 
ma su meilės deivės Aleksotos žinyčia, kur buvo 
pasmerkta sudeginti vaidilutė Praurimė su sa- 
vo mylimuoju Dangeručiu. 

Prie Kauno kairysis Nemuno krantas kal- 
nuotas ir miškingas, o dešinysis žemesnis, ir Ne- 
munu plaukiant daugiau jame matyti gyvena- 
mų vietovių. Keletas kilometrų nuo Kauno 
daugiau susitelkusių žvejų lūšnelių, puikus smė- 
lėtas pušynas. Tai Kačerginė. Netoli jos, prie- 
šingoj pusėj, dešiniajame Nemuno krante, kur į 
Nemuną įteka Nevėžis, yra Raudondvaris su 
grafo Tiškevičiaus rūmais. Kiek paplaukus, kai- 
riajame krante Zapyškis su sena gotikos bažny- 
čia, statyta apie 1570 m. Povilo Sapiegos. Gre- 
ta Zapyškio, ant augšto kalno, Kluoniškių kai- 
mas, kur 1837 m. gimė poetas aušrininkas And- 
rius Vištelius - Višteliauskas, autorius dainos: 
“Op! Op!... Kas ten?... Nemunėli!" 

Zapyškis Vincui Kudirkai mielas savo ma- 
loniais prisiminimais, kai jis skaudžiausiomis 
savo gyvenimo dienomis pas kun. Kolytą rado 
jaukią, vaišingą prieglaudą ir dvasinę bei me- 
džiaginę paramą. 

Žemiau Zapyškio, dešiniajame Nemuno 
krante pušynuos skęstanti Kulautuva, Kudirkos 
laikais skurdus kaimelis, nepriklausomoj Lietu- 
voj išaugęs į ištaigingą kurortą. 

Dešiniojo Nemuno pakrantėj susigūžus Vil- 
kija su augštai ant kalno dvibokšte gotikos baž- 
nyčia. Vilkija sena vietovė, jau XIV amžiuje 
kronikų minima ir kryžiuočių Wilkenbergu va- 
dinama. 

Slėnyje, kur Dubysa įteka į Nemuną, Se- 
redžius su garsiu Palemono piliakalniu. Ne per 
toliausia nuo Seredžiaus viena iš pačių gražiau- 
sių Lietuvos vietovių — Veliuona, kur 1341 

metais kovoje su kryžiuočiais žuvo didysis Lie- 
tuvos kunigaikštis Gediminas. 

Žemiau Veliuonos, kairiajame krante, Su- 
valkų krašte, Plokščių bažnytkaimis, supamas 
plačių lankų, augštų revinių ir miškingų šlaitų, 
reto grožio vieta. Už poros kilometrų pro me- 
džių viršūnės kyšo Raudonės pilies kuoras. 
Plokščiai garsūs ir savo ypatingu gamtos gro- 
žiu ir Petru Kriaučiūnu, kuris ten apie dvylika 
metų (1887-1899) apaštalavo ir Plokščius pada- 
rė Lietuvos Mekka, į kurią plaukė jaunimas ap- 
lankytų Lietuvos atgijimo pranašo. 

Petras Kriaučiūnas buvo gimęs 1850 metais 
rugsėjo 4 (16) dieną Papečkiuose, Vištyčio vals- 
čiuje, Suvalkų gubernijoje. Tėvai ūkininkai bu- 
vo religingi ir iš mažens griežtoj religinėj dva- 
sioj auklėjo savo keturis sūnus ir tris dukteris. 
Maldingos motinos didysis troškimas, kad jos 
pirmagimis sūnus būtų kunigas, ir jį leido į 
mokslą. Kartą tėvas, veždamas Petrą į Mari- 
jampolės gimnaziją, jam kalbėjo: 

— Būk, sūneli, kuo tik nori, kad tik geras 
žmogus būtum. Ko norėsi, pasakyk man, aš ir 
motiną įtikinsiu. Tiktai, vaikeli, be pašaukimo 
nieko nesigriebk, nors tai būtų ir puikiausias 
luomas. 

Marijampolės gimnazijoje Petras Kriaučiū- 
nas gerai mokėsi, ir jam ypatingai sekės loty- 
nų kalba. Esant septintoj, tuo metu išleidžia- 
moj, klasėj, Marijampolės gimnaziją aplankė 
Varšuvos apygardos mokslo globėjo padėjėjas, 
klasikas, ir, gimnazijos direktoriaus matemati- 
ko Černiauskio nurodytas, su Petru Kriaučiūnu 
kalbėjęs lotyniškai ir už labai gerą lotynų kal- 
bos mokėjimą jį viešai pagyręs. 

Gimnazijoje Petras Kriaučiūnas buvo tau- 
tiškai susipratęs, branginęs lietuvių kalbą ir vi- 
sur rodęsis esąs lietuvis. 1871 metais per gim- 
nazijos baigimo iškilmes maturistas Petras 
Kriaučiūnas padeklamavo savo į lietuvių kalbą 
išverstą žinomąjį lenkų poeto J. Kochanovskio 
eilėraštį — “Czego schcesz od nas, Panie, za 
Twe hojne dary?" Skambiu plieniniu baritonu 
didingai nuskambėjo pirmą kartą gimnazijos 
salėj lietuviškas eilėraštis, padaręs visiems pui- 
kų įspūdį ir sukėlęs audrą valiavimų. Dekla- 
muotojas dar kartą buvo iššauktas ir paskaitė 
savo išverstą Krylovo pasakččią “Senelis ir mir- 
tis". 

Direktorius, 
raštį, paklausė: 

— Počemu vy ne russkimi bukvimi pišite? 

— Kirilicei nevožmožno vyrazitjsa, — at- 
sakė Kriaučiūnas. 

Petras Kriaučiūnas savo drąsiu žygiu ano 
meto šviesuomenei viešai įrodė, kad niekinamą- 
ja lietuvių kalba taip pat galima poeziją rašyti 


pastebėjęs Kriaučiūno rank- 


ZENONAS KOLBA 


šV. KAZIMIERO SAPNAS 


(Vitražo projektas) 


ir visas augštąsias rnintis išreikšti, kaip ir rusų 
bei lenkų kalbomis. Tai buvo pirmoji jo lietu- 
viška patriotinė demonstracija, davusi jam len- 
kų pašiepiamą litvomano vardą, kuris jį lydėjo 
visą gyvenimą, ir kuriuo jis didžiavosi, kaip ko- 
kiu garbės titulu. 

Baigęs Marijampolės gimnaziją, Petras 
Kriaučiūnas penkerius metus mokės Seinų ku- 
nigų seminarijoje. Daug skaitė, ypač lenkų ro- 
mantikų raštų apie Lietuvos praeitį, gerai mo- 


kėsi, pavyzdingai elgėsi, tačiau, baigus semina- 
riją, jos vadovybė į Petrapilio Dvasinę Akade- 
miją pasiuntė ne Petrą Kriaučiūną, bet kitą 
klieriką. Siekdamas augštojo mokslo, Petras 
Kriaučiūnas prisirašė prie Mogilevo arkivysku- 
pijos seminarijos, ir jos buvo pasiųstas į aka- 
demiją. ŠA 

Petrapilio  Dvasinėj  Akademijoj Petras 
Kriaučiūnas, be savo tiesioginių teologinių stu- 
dijų, ypatingai domėjos lietuvių kalba ir ją at- 

sidėjęs studijavo. Didelės įtakos jam darė prof. 
Kazimieras Jaunius. Vasaromis sugrįžęs į tė- 
viškę, aplinkinėse parapijose sakydavo pamoks- 
lus, pasižyminčius lietuvių kalbos grynumu ir 
turiningumu, bet kaimo žmonėms nevisai su- 
prantamus. Po pamaldų sutiktus žmones kalbin- 
davo lietuviškai. 


Pabaigęs akademiją teologijos kandidato 
laipsniu, Petras Kriaučiūnas paskutinių magist- 
ro egzaminų nelaikė ir paskutinių kunigo šven- 
timų nepriėmė. Kadangi akademijoje studija- 
vo Mogilevo arkivyskupijos lėšomis, tai akade- 
miją baigęs privalėjo būti tos arkivyskupijos 
kunigu. Sugrįžęs į Lietuvą, kurį laiką gyveno 
Keturvalakiuos, netoli Marijampolės, ir darė žy- 
gių persikelti į lietuvišką Seinų vyskupiją, nes 
be lietuvių ir lietuviškos aplinkos jam gyveni- 
mas atrodė neįmanomas. "Tačiau jo Žygiai per- 
sikelti į lietuvišką vyskupiją buvo nesėkmingi: 
jo prašymas dvasinės vyresnybės buvo išspręstas 
neigiamai, ir jis paprašė atleidžiamas iš aka- 
demijos ir dvasininko luomo, kuriam stropiai 
ruošėsi devynerius metus. Akademijos rekto- 
rius Kozlovskis atleidžiamame rašte pažymi, kad 
Petras Kriaučiūnas akademijoje baigęs visą ke- 
turių metų kursą, būdamas itin gabus, parodęs 
daug mokslingumo ir labai gražiai elgęsis. At- 
leistas iš akademijos jo paties prašymu dėl sto- 
kos pašaukimo. 


Petrą Kriaučiūną traukė mokytojo darbas, 
todėl jis nesibaidė nė kunigo luomo, kur gali 
artimai bendrauti su žmonėmis. Norėdamas įsi- 
gyti gimnazijos mokytojo diplomą, išvyko į Var- 
šuvos universitetą. Po metų jis tokį mokytojo 
diplomą įsigijo ir 1881 m. lapkričio 3 d. su gana 
geru atlyginimu buvo paskirtas Marijampolės 
gimnazijos lotynų kalbos mokytoju. Vėliau dar 
dėstė lietuvių, graikų ir vokiečių kalbas. Loty- 
nų, graikų ir vokiečių kalbų mokė naujaisiais 
metodais, o jo lietuvių kalbos pamokose buvo 
dėstoma ne tik kalba, bet ir lietuvių tautos kul- 
tūra ir jos atgijimo ideologija. Per septynerius 
savo mokytojo darbo metus Petras Kriaučiūnas 
buvo lietuvybės apaštalas, lietuvių tautinio at- 
gijimo šauklys. Ir Petras Kriaučiūnas tokiu 
buvo 1880-1885 m.. kai Marijampolės gimnazija 
labiausisi buvo suklestėjus. turėjo 700 mokinių, 
kurių 8070 buvusiu baudžiauninkų lietuvių ūki- 
ninkų sūnūs. Iš. mokvtoiu šeši buvo lietuviai: 
inspektorius — Andrius Botyrius, filologai — 
Petras Kriaučiūnas ir Vincas Staniškis, kapelio- 
nas — kun. Jurgis Čėsna, matematikas — Juo- 
zas Jasiulaitis ir rengiamosios klasės vedėjas — 

aušrininkas Petras Arminas. Tad tais laikais 
Marijampolės gimnazija buvo pati lietuviškiau- 
sia, pats didžiausias ir skaidriausias mūsų tau- 
tinio atgijimo židinys, o Petras Kriaučiūnas — 
uoliausias jo kurstytojas-žynys. 


Petras Kriaučiūnas savo skelbiamomis lie- 
tuvybės idėjomis ir su jomis suderintu savo gy- 
venimu buvo didinga ir žavinga asmenybė. Jam 
lietuvybė nebebuvo tik savojo krašto, savo tau- 
tos ir jos kalbos bei kultūros meilė, bet lietu- 
vio asmenybės iškėlimas į kultūringo žmogaus 
augštumas. Lietuviai, būdami negausūs, savo 
rungtynėse su lenkinimu ir rusinimu galėjo 
laimėti, tik būdami už lenkus bei rusus prana- 
šesni. Tai idėja, kurią uoliai skelbė ir aštuo- 
neriais metais už Petrą Kriaučiūną jaunesnis 
Vincas Kudirka. Ir Petrui Kriaučiūnui ir Vin- 
cui Kudirkai lietuviškumas — tautinio tobulu- 
mo evangelija, siejama su augštu dorovingumu 
bei idealizmu ir besąlyginiu pasiaukojimu savo 
tautos gyvybiniams reikalams. Petras Kriau- 
čiūnas žodžiu mokė, o savo pavyzdžiu traukė, ir 
jo idėjinių sekėjų skaičius augo. Dr. Kazys 
Grinius savo “Atsiminimuose" priskaito 80 žy- 
mių Petro Kriaučiūno mokinių, aušrininkų ir 
varpininkų, iš kurių apie 30 žymūs nepriklau- 


somos Lietuvos veikėjai — kultūrininkai, uni- 
versiteto profesoriai, buvę ministeriai, seimų 
nariai. 1 


Marijampolės gimnazijoje kaip ant mielių 
kylanti lietuvybė netrukus atkreipė į save ir 
rusų administracijos akį. Rusų svajonės ati- 
traukti lietuvius nuo lenkų neišsipildė: lietuviai, 
traukdamies nuo lenkų, su rusais nė nemanė 
broliautis.  Augąs švietimas kėlė tautinę sąmo- 
nę, ugdė kovingumą už savo varžomas teises. 
Tad pradėta lietuvių švietimas stabdyti, ir jį 
energingai vykdė Varšuvos generalgubernato- 
rius Gurka ir apygardos mokslo globėjas Apuch- 
tinas. Pradėta atleidinėti Marijampolės gimna- 
zijos lietuviai mokytojai, ir pirmoji jų auka bu- 
vo Petras Arminas. 1883 m. lapkričio 26 d. iš 
Marijampolės jis buvo perkeltas Augustavo dvi- 
klasės mokyklos mokytoju. - Ilgėdamos savo bi- 
čiulio jis rašo: 


Ten palikau aš geriausią bičiulį Kriaučiūną, 

Kurio kiekvienas šnekučiavims man pamokslų 
būna. S 

Jis tai mane, įšmokino mylėt savo kampą; 

Duok Dieve, te Žodžiai jojo man kelrodžiu 
tamva. 


(Bus daugiau) k 


Da Žako a 
Vata Tais IR Kale 


rei is 


MISTINIAME SODE 


ATSIMINIMAI Iš SEMINARIJOS') 


"VAIKUS 


Klieriko atostogose 


Iš tos vasaros dvasiškųjų talkų ypačiai at- 
simenu kažkuriuos ten atlaidus kaimyninėj Vei 
viržėnų parapijoj, kur dar niekuomet nebuvau 
buvęs. Klebonu tuomet buvo ten kun. Tamu- 
levičius, gana prasilavinęs, baigęs gimnaziją, kas 
anuomet nebuvo taip dažna, nes gimnaziją baig- 
ti reikėdavo ne vien nemažų lėšų, bet ir gero- 
kos galvos: mat, ir gimnazijos anuomet buvo 
augštoko standarto, ir rusai gerai šukuodavo 
mokinius, nenorėdami, kad daug inorodcų (ki- 
tataučių) įsilietų į pakraščių šviesuomenę. Da- 
bar ne labai ir beįsivaizduoju, kaip Tamulevi- 
čius atrodė, bet atsimenu, jog giedodavo labai 
storu balsu. Vikarai jį labai girdavo: esąs tik- 
rai dūšia, visais atžvilgiais.  Atlaidų dieną po 
gausingų bei skanių pietų teko arčiau pasitry- 
nioti aplink labai įdomų anuometinių kunigų 
tipą Cezarą Jačinovskį, riebiosios Rietavo pa- 
rapijos kleboną, turėjusį nelengvų reikalų su 
garsiuoju kunigaikščiu Bagdonu Oginskiu, (apie 
kurį piktieji liežuviai kalbėdavo, girdi, jis esąs 
natūralus rusų imperatoriaus Mikalojaus I sū- 
nus, jukgi esąs ir labai į jį panašus; mat, caras 
kilniąją savo meilytę reikiamu laiku pakišęs 
žmona kunigaikščiui Oginskiui). Tas Bagdonas 
Oginskis buvo didelis originalas. Čia nėra vie- 
tos apie jį ką plačiau papasakoti. Gal tai pa- 
darysiu kita proga. Dabar vien paminėsiu, kad 
jis dėjosi esąs didelis bažnytinių rubrikų žino- 
vas — vadinas, gerai žinąs pamaldų bei apeigų 
tvarką bei nuostatus. Ir jis ne juokais žinojo! 
Tad kunigai, laikykitės! Jei ne, tuoj pasišaukęs 
išbars ir pamokys. Betgi kunigų jis šiaipjau ne- 
skriaudė, tik buvo nepatogus, bent tuo atžvil- 
giu. Su karštuoliu Jačinovskiu ir karštuoliui 
kunigaikščiui nebuvo juokai. Plienas plieną 
kertą — kibirkštys tyška. 153 | 

Tas tatai Jačinovskis čia Veiviržėnuose po 
gausių pietų ėmės mums jauniesiems parodyti, 
kokių šaunių dainų pasauly esama ir kaip jos 
dainuojama (nesakau čia, kad jis būtų niekinęs 


1) žr. š. m. “Aidų" nr. 2. 


mūsų lietuviškąsias daineles; ne, jis pirma pa- 
dėjo mums lietuviškąsias dainuoti, turbūt ir 
“Leiskit į tėvynę", kurią Margalis kaip tik čia 
Veiviržėnuose ir išvertė laisvai iš lenkų kalbos 
ir pirmą kartą čia padainavo). Jis jau prieš 
ar per pietus mums pranešė: na, vyrai! uždai- 
nuosime kaip pridera ukrainiečių “Hreczanyky"'! 
vien dūmai rūks!" Tad aš nekantraudamas lau- 
kiau, kuomet jis tą stebuklą mums parodys. Pa- 
galiau susilaukiau. Susirinkome visi, ratu su- 
stojome, o jis vidury. Vyras nemažas — ir 
ūgiu, ir apimtim — plika kakta, ilga "kuprota 
vanago nosim, plačiomis kiek išverstomis aki- 
mis, drąsiais veido bruožais — na, senų gerų 
laikų peštukas šliachcicas ir tiek, betgi puiki 
figūra! Vyrai, sako jis mums, aš trauksiu pos- 
mus solo, o jūs visi pritarsit refreną “Ach, moji 
hreczanyky, ach moji mily, czemu moji hre- 
czanyky" etc. Ir jis užtraukė!... Gal ne visai 
ortodoksiškai, kaip ukrainiečiai patys traukia, 
bet... su kibirkštim! "Taip pasiutusiai links- 
mai, taip impresyviai dainuojamos tos dainos 
daugiau nebeteko girdėti... Mes veikiai įsitrau- 
kėm į tą džiaugsmo sūkurį ir ėmėm ne refreną 
dainuoti. o ugnies srovę švirkšti!... O jis tik 
mojuoja, tik kursto, tik pritaria. Didysis Ceza- 
rai! kurioj ano pasaulio vietelėj esi tu nūnai ir 
ar beprisimeni, kaip džiuginai mums širdį, elek- 
triškai dainuodamas Hreczanyky?... 

Antrasis Žemaičių miestelis, kurį teko tą 
vasarą pirmą kartą (ir paskutinį) savo amžiuj 
aplankyti, tai — kitą Gargždų kaimyną pietų 
link — Švėkšną. Buvo tai ypatingas įvykis: 
turėjo ten atvykti su vizitu pas kleboną — Vieš- 
patį Julijų Maciejauską kitas viešpats — Vil- 
niaus generalgubernatorius, viso taip vadinamo- 
jo Sieverozapadnavo kraja (ir Lietuvos) valdo- 
vas, kunigaikštis Sviatopolk Mirskij. Jį rusų 
caras, bręstant revoliucijai, paskyrė ten kaip 
pažangų politiką šiek tiek apmalšinti bruzdėji- 
mui. Ne per ilgai jis ten išbuvo, bet suskubo 
padaryti neblogą gyventojams įspūdį savo  iš- 
mintingu politiniu nusistatymu, populiarumu ir 
malonumu. Toks didelis viešpats, o net mūsų 
seminariją Kaune vieną kartą aplankė. Kaip 
klebonas Maciejauskas su juo taip glaudžiai su- 
sipažino, man neteko tyrinėti. Tik anais laikais 
girdėjau iš aplinkinių kunigų, kad jis Švėkšnos 
Viešpatį mėgstąs ir mielai matyčiąs jį Kaune 
vyskupu. Tad ir ėmėme žiūrėti Švėkšnos link 
su dar didesne pagarba, nors ir šiaipjau tos pa- 
garbos nestigo, kadangi Maciejauskas, ypač jau- 
nas, buvo ir labai doras kunigas, ir garsus iš- 
pažinčių klausytojas, ir gana garsus pamoksli- 
ninkas, ir energingas lietuvis visuomenininkas 
bei kultūrininkas, pastatęs Švėkšnoj iškilią baž- 
nyčią. tikrą katedrą, puikią kleboniją, vieną iš 

Kolba 


Zenonas 


pirmųjų lietuvišką gimnaziją, po “Saulės? fir- 
ma. Man buvo tekę jį regėti Gargžduose per 
atlaidus — augštas, atletinės išvaizdos, gražus 
vyras! Teko girdėti ir pamokslą — ilgokas, bet 
įdomus, gražiai pasakytas, darąs gilesnį įspūdį. 


Tad reikiamąją dieną išsitaiseme į toloką 
aniems laikams kelionę — apie 30 kilometrų. 
Kažkaip taip išėjo, kad pakeliui užkliuvome Pa- 
jurio — ar Pajūrėlio — bažnytkaimį, kur mano 
klebonėlis sakė esant įdomų kunigą Žagrakali, 
kuris darąs stebuklingus gėrimus — medus bei 
vaisvynius.  Užsukome. Žagrakalys priėmė 
mus labai vaišingai (o besąs tikrai senoviško sti- 
liaus kaimo klebonėlis: stambus, kampuotas, pu- 
setinai beželiančia barzda, kuri skutama prašos; 
atsegtas visu ilgumu nunešiotas sutonas, bliz- 
gąs ir nuo trainiojimo, ir nuo riebalų; betgi 
giedras ir labai geras veidas, plačiu nuoširdžiu 
šypsniu): tuoj iš kažkur atnešė keletą butelių ir 
stikliukų ir ėmė šiuos pilstyti. Ragavome ir 
šio ir to — viskas labai skanu!... Netgi lig šiol 
skoniuos prisiminęs ... Po trejeto metų tas Žag- 
rakalys ir žinomą knygelę apie vaisvynius išlei- 
do. Manau, daug žmonių yra pasiguodę širdis, 
remdamies jo patarimais. 


Kiek pasižmonėję, vėl sėdom į savo gana 
paprastą vežimėlį; ir du. mūsų žvalūs arkliukai, 


228 


nedidukai ir apskritukai, kaip ir pats klebonėlis, 
šmė mus nešti neskubia ristele į šauniąją puo- 
tą. Ir nunešė. 

Išvydau ilgą nebaigtos dar bažnyčios kūną, 
bene ligi su langais jau išmūrytą. Galima spė- 
ti, kokia bus didelė ir augšta. Privažiavome prie 
senosios klebonijos, didžiulės, medinės. Trupu- 
ti susijaudinęs viešpats klebonas mus labai ma- 
loniai pasveikino ir nuėjo savais reikalais, pa- 
likęs mus susipažinti, su kuo dar nepažįstami, ir 
pasiplepėti su pažįstamaisiais. 

Didieji svečiai, kaip etiketas liepia, atvyko 
paskutiniai, gerokai pasivėlinę (bent mums taip 
atrodė). Bet jukgi ir dideli ponai! Man labiau- 
siai knietėjo išvysti tą kunigaikštį) Nelengva 
įspėti, kuris: juk supa jį visas būrelis jo paly- 
dovų, šaunių ir puošnių. Pagaliau man paro- 
dyta: va, anas, nedidukas, mandagutis. A-a! tai 
štai koks tas didžiūnas! Niekuo ypatingu iš vir- 
šaus nepasižymi, taip jog štai po 50 metų nė jo 
veido  nebeprisimenu. Apskritas — įspūdis, 
kaip jau prasitariau, — nedidukas, mandagutis. 
Šalia jo mūsų Kauno gubernatorius, padorus 
administratorius, padorus žmogus, lietuviams 
gana palankus; tas augumo žymiai didesnis. Ten 
kur nors turėjo būti ir vicegubernatorius Gria- 
zev (lietuviškai išvertus — Purvinis). Lyginant 
ši su jo šefu Veriovkinu, jam gana tiko anas I9- 
tyniškasis “nomen-omen". Atvyko su t>is po- 
nais ir plačiai žinomasis lingvistas Bodouin de 
Courtenay, neva kalbotyros reikalais, nors čia, 
man rodos, jis daugiau maisto prisirinko pilvui, 
nei galvai. Kad jau šis kun. K. Jauniaus bi- 
čiulis atvyko čion kuone į pat Jauniaus tėviškę, 
būtų turėjęs būti su juo drauge ir pats Jaunius; 
bet nebeatsimenu, be buvo. Tokį fenomeną man 
kunigai būtų vis dėlto prisimygę rodę. 

Po skanių ir gausių pietų, po kavų bei li- 
kierių, po mandagaus pašnekesio didieji ponai 
išvyko kažkur kitur. Mes mažiukai dar pasi- 
žmonėjome savo tarpe, kai senesnieji uoliai dar- 
bavosi prie kortų staliukų. Tarp kitko — nuė- 
ię užsilipome ant statomosios bažnyčios sienų. 
Ir tuomet jau nuo jų buvo puikus reginys į 
Prūsų pusę. Koks turės būti iš baigtų aucštų 
bokštų! ... Mums anuomet nė į galvą negalėjo 
ateiti, jog po 19 metų tie “Prūsai" griš i senąią 
savo tėvynę Lietuvą... Kokių tatai permainų 
pasauly atsitinka! ... Tad kas gali pasakyti, kas 
ir nūn dar gali įvykti? 

Prisirinkę įdomių bei malonių įspūdžių, 
naktužę grįžome neskubėdami į savo palaimin- 
tuosius Gagždus per tą Miniją, kur amžių bėgy 
buvo pirmoji kryžiuočiams kliūtis, bebandant 
šiems veržtis į Žemaičius iš Klaipėdos. Kiek 
jinai yra vokų mačius! kiek žemaičių bei kry- 
žiuočių kraujo ja yra į jūras nutekėję!... 

DEVYNIOS BALADĖS 


Kazys Bradūnas. DEVYNIOS BA- 
LADĖS. Lietuviškos Knygos Klubo 


leidinys, Chicago, 1955. 141 p  Kai- 
na $2.00. 
Gali kilti klausimas, kodėl Kazys 


Bradūnas šį savo lyrikos rinkinį pa- 
vadino baladėmis, kurios iš tradicijos 
priklauso epinei poezijai.  Atsaky- 
mas būtų tasai, kad autorius kiek- 
vieną savo knygos skyrių sutelkė 
apie tam tikrą turinį, idėją ar sti- 
lių, vienur tai darydamas palaidžiau, 
kitur suglausčiau. Todėl viename 
skyriuje galime rasti Žmogaus gy- 
venimo kelią, antrame daugiau pra- 
simuša apeiginis elementas, trečia- 
me — tautosakinė gaida, ketvirtame 
prabyla laisvės kovų dvasia, penk- 
tame — žilos senovės dienos, ir pa- 
našiai. O apvienijančia šios knygos 
gaire tiktų bendresnio pobūdžio pos- 
mai iš Prologo ir Epilogo. 


Laikantis Nadlerio ir Ereto lite- 
ratūros mokslo, kad poetą tenka 
įsodinti į aplinką, iš kurios jis išau- 
go, Kazio Bradūno atveju tai itin 
lengva padaryti, Jo šaknys yra kai- 
miečio žemdirbio pasaulyje, mūsų 
juodžemyje. Iš čia plaukia viena iš 
būdingiausių savybių jo poezijoje: 
jis alsuoja savo žeme, savo laukais, 
savo tėviškės peisažu ir darbais. To- 
dėl nėra ko stebėtis, kad jau iš ma- 
žens jį žavėte žavėjo mūsų liaudies 
dainos, kad vėliau jis su pamėgimu 
skaitė tokius kitų tautų (vokiečių, 
rumunų) poetus, kuriuose itin gyvas 
buvo žemės balsas bei žemdirbio 
buitis. 

Atskleidę “Devynių baladžių“ 1a- 
pus, susiduriame su tokiais vaizdais 
ir pasakymais, kaip “dirvos molė- 
tos'', “duona šilta kaip širdis", “kve- 
pianti pluta", “Liepsnos ir juodalks- 
nio misterija", “Molio krantas kve- 
pia rūgščia duona". Autorius kalba 


apie 
tines 


"drėgnąjį grumstą'', apie pluk- 

grindis, apie dirvas, “kur 
įkaitę stiebai neatlaiko brandumo 
grūdų". Kazys Bradūnas į žemdir- 
bio išverstą vagą, į jo triūsą ir upės 
klonį žiūri ne kaip kokis nuošaliai 
nuo gamtos bestovįs ir besigrožįs 
poetas, bet yra neatskiriamai susi- 
gyvenęs su savo sodybų arimais, su 
savo pievų rūku ir su mūsų šalies 
tradicija, einančia iš senovinių lai- 
kų ligi dabartinės dienos. Kitaip ta- 
rus, šis žemdirbio bruožas jam yra 
esminis, ne pasiimtas, ne išmoktas, 
o jo gyslų krauju tekąs. “Aš ūka- 
notas upės peisažas“, sako autorius. 


Ta dvasia tvirtai atsimuša ir “De- 
vynių baladžių" žodyne. Tai — žag- 
rė, krivulė, dirvonai, asla, brizgilai, 
šaltupis, skroblas, laumės, krikšta- 
suolė, burtažodis. Tokie ir panašūs 
žodžiai atskleidžia ne tik žemdirbio 
apyvoką, bet veda ir į tam tikrą 
maginį elementą ir mistinį atspalvį. 
šį bruožą Kazio Bradūno kūryboje 
galima būtų pavadinti tautos misti- 
ka, kurioje esama keleto pakopų. 
Tačiau joms bendra viena vedamoji 
idėja — tautos gyvenimas karta iš 
kartos, jos išlikimas amžių eigoje. 


Vieną tų pakopų sudarytų “kieti 
tėvų parapijos kapai", kur guli “tė- 
vų šventi bruožai". Jau Herbačiaus- 
kas mums rašė ape “vėlę-kibirkštė- 
lę", Juozas Tysliava švystelėjo žalt- 
vyksle, V. Krėvės Vainorius dūmojo 
prie senkapių, o kiti liūdni poetai 
kalbėjo apie kapus. Kazio Bradūno 
eilčraščiuose mūsų kaimų kapeliai 
— tai pasitraukusi mūsų praeitis, 
kuri tačiau tartum dar alsuote al- 
suoja. Už tai autorius žengia dar 
vieną žingsnį ir atgaivina senolių 
vėlių kultą, liepia kalbėti “senolių 
maldingąjį žodį": „štai ištrauka šiam 
įspūdžiui paryškinti: 3 


PASALILT 


Čia velėna perkošta sūrumo — 
Ji negenda, 

Spindi kaip kristalas. 

Čia renkasi vėlės prie stalo 

Į pokylį šventą — 

Tai prakaitas tėvų. 


Taip toji tautos mistika nusidrie- 
kia per mūsų laikų milžinkapius, 
per marų metus, per senovines tra- 
dicijas, per Apuolę ir per jokiuose is- 
torijos lapuose neatžymėtą mūsų 
praeitį. Ir iš tikrųjų Kazys Bradū- 
nas mums dainuoja kitokią istoriją: 
ne Žžymiuosius vyrus ir kunigaikš- 
čius, bet nežinomąją: tautą, kuri am- 
žių eigoje išliko gyva ir brangi. Jo 
didvyriai yra mūsų žmonės, mūsų 
liaudis tikrąja šio žodžio prasme, — 
tokie neapdainuoti ir bemaž nepa- 
stebimai nuėję į praeitį, tokie pilki 
ir nežymūs, kaip tie mūsų dirvonų 
vyturėliai. Čia gal ir glūdi didžiau- 
sias Kazio Bradūno poezijos idėjinis 
įprasminimas, kad jisai savo dainai 
pasirinko tą žmogų, kuris mūsų tau- 
tą per amžiaus ūkanas gyvą išvedė 
ligi mūsosios dienos. Tokia tai yra 
ir patriotinė jo lyrikos spalva. 

Augščiau  cituotame eilėraštyje 
skaitome, kaip “vėlės prie stalo 
šlakstosi, baigdamos apeigas“. 

Iš tikrųjų Kazio Bradūno poezijai 
labai savas apeiginis elementas. Net- 
gi vieną knygą jis pavadino “Apei- 
gų" vardu. šioje srityje ir vėl ma- 
tome tam tikrą tradiciją. Jisai nusi- 
kelia į pagoniškąją mūsų senovę, 
prabyla “su stabmeldžio malda" ar- 
ba liepia: “Saugok lyg lobį dievų, 
sūnau, paveldėjimo žymę". Gražiai 
šis linkimas atsimuša “Kraujuje"“, 
kur skaitome: 


Mano karšta grandimi prikaltas esi 
tu prie laivo, 

Prie nepalaužtos genties juodų 
ąžuolinių sienojų. 

Jūra gyvatos tamsia pagoniškų 
žalčiu vingiuoju, 

Protėvį, sesę ir brolį šaukdams 
kalba pamirštąja, 

Ta, kuria rytą pirmykštį šieK no 
saulė mėnulį, 

Ta, kuria. brinkdamas grūdas „tis 
į drėgnąjį grumstą. 

Eidamas šios pagoniškosios trali- 
cijos keliu, Kazys Bradūnas mums 
gieda apie Žemyną, rašo apie Per- 
kūną ir grąžina praeities burtažo- 
džius. Tačiau tai tėra vienas eta- 
pas mūsų žemės istorijoje. šis perė- 
jimas savo vietą randa ir “Devynio- 
se baladėse", būtent — 


Jau šilo ošiančias viršūnės 
Plaka pirmi audros lašai. 
Žžemele motina — žiniūne, 
Ar nepažįsti? Pamiršai? 
Tai senas mūsų kampo die:as 
Grįžta žaibuojančiu keliu 

Ir pasilieka vienų vienas 
Trūnyti Rūpintojėliu. 


Ir taip nuo tų posmų, kur 'vė- 
jas neša pagonišką dainą", prieina- 
me prie Velyknakčių, prie Pirmosios 
Komunijos gėlių, prie kunigo lūpo- 
mis kalbamo senolių žodžio, prie 
kryžiaus, kurį Palaimintasai neša 
“per ūkanotą visatą". 


Nužymėję šiuos kelis Kazio Bra- 
dūno poezijos tarpsnius, ga'ėtume 
priminti, kad joje esama ir kitų at- 
spalvių — idilinio elemento, žais- 
mingumo ir grakštumo, priartėjimo 
prie apokaliptinių ateities vaizdų, 
žvelgimo į rūsčią ir kietą šiandieni- 
nę tikrovę. Štai kaip grakščiai nu- 
skamba tokios vietos, kaip: 


Tegu gęsta šviesios žvaigždės, 
Bus tamsesnės tavo akys. 


Arba dar: 


Atbėga aušra—saulės kūdikis, 
Naktis nepavys, nepagaus. 


Kiek liečia modernines dienas ir 
ateities regėjimus, manytuine, kad 
autorius čia jaučiasi ne taip savas 
ir susigyvenęs. Be to, negali išveng- 
ti įspūdžio, kad jis čia kelia koją į 
Bernardo Brazdžionio teritoriją.. 


Kazio Bradūno poezijos rūbas yra 
kuklūs, paprastas ir tiesus. Jis ne- 
jieško efektų ir ryškesnių puošme- 
nų..Jo žodžio stiprybė glūdi tiesio- 
giniame pasisakyme. Gal dėl to ir 
daugelis eilėraščių yra trumpi ir 
tiesūs: poetas taria tai, ką turėjo 
tarti, ir nutyla, neidamas į variaci- 
jas ir išsilejimus. Antra vertus, to- 
kis poetinių priemonių santūrumas 
Kazio Bradūno poezijai teikia tam 
tikro lygumo ir vienodumo, kurio 
grožis išsyk nesimuša į akį ir ne- 
rėkia. Todėl jo žodis iš skaitytojo 
gal reikalauja ilgesnio susigyvenimo 
ir bičiulystės, negu kitų jo amžinin- 
kų. Tik tada geriau atsivera Kazio 
Bradūno “aistra ir ramybė" ir jau- 
čiamės atsigavę prie “šiaurės vėsių- 
jų versmių". Aug. Raginis 


TEBŪNIE TARYTUM PASAKOJ 


Liūnė Sutema: TEBŪNIE TARY- 
TUM PASAKOJ. Išleido Terros lei- 
dykla Čikagoje. Viršelį ir vinjetes 
piešė dail. V. Ignas. 


Įdomi būtų ši maža eilėraščių kny- 
ga — pirmoji Liūnės Sutemos — 
gal jau vien dėl to, jog jos autorė 
yra viena iš tų lietuvių, kurie pali- 
ko Lietuvą beveik vaikais, t. y. jaut- 
riausiame žmogaus gyvenimo laiko- 
tarpyje. Jie gimtojo krašto neteki- 
mą ir karą turėjo pergyventi kiek 
kitaip nei tie, kurie tuo metu buvo 
suaugę žmonės: giliau, nesąmonin- 
giau, gaivalingiau, ir turėjo likti es- 
mingiau jo paženklinti, 


Nedaug iš jų tarpo turime rašan- 
čiųjų, o iš moterų lyrikių Liunė Su- 
tema bus gal pirmoji, išleidusi eilė- 
raščių rinkinį. Nežiūrint įvairių 
nuomonių, prieš porą metų gana 
triukšmingai iškeltų mūsų spaudoje, 
mano galva, kartų pasislinkimas li- 
teratūroje yra labai įdomus. Jis a':i- 
vaizdžiai rodo tautos dvasinio gyve- 
nimo kreivę ir taip pat padeda ar- 
timiau suvokti pačio rašytojo kūrybą. 

Bus ilgas ruduo vijokliams, 

kurie nebeturi į ką atsiremt, 

jie pašiurpę kabinsis į vėjus 

ir sukris ant sugriautų namų pamatų 
po didžiosios šalnos — 


, 


(26 psl.) 


Čia patriotinis motyvas, — apie ką 
kitą kalba šis posmas, jei ne apie 
gimtojo krašto netekimą? — yra 
traktuojamas jau kitaip nei anksčiau 
skaitytuose mūsų eilėraščiuose. Čia 
jis jau neberacionalizuojamas kon- 
krečiais įvykiais, idėjomis ar atsi- 
minimais, bet vairuoja visą posmą, 
kaip nematoma jo priežastis. Jis tar- 
si pereina į tai, ką norėčiau pava- 
dinti poeto pasaulėjauta. Visuose 
Liūnės Sutemos eilėraščiuose jį su- 
rasime. Jis apglobia egziline skrais- 
te bet kokį motyvą, kurį eilėraštis 
betraktuotų. Gamta, motinystė, Die- 
vas, knygos, — yra persunkti gim- 
tojo krašto netekimo jausmu, kuris 
apsupa eilėraštį, jį grindžia, perkei- 
čia, pagaliau lyg perauga pats save 
ir konkrečius įvykius, ir išsilieja į 
rezignacijos, nuoskaudos, net vidinio 
paralyžiaus temą. 


Niekados neišeisiu! Niekados 
nesugrįšiu! 
visi slenksčiai aštrūs, lenkti, 
lyg senieji kovų kardai. 
Mano rankos įpratę būt tuščios 
ir laisvos. 
Aš nenoriu kovoti. 
(psl. 32) 


šitame nuogame, savo poziciją pa- 
saulyje sakiniu po sakinio išvardi- 
nančiame posme mūsų  surastoji 
Liūnės Sutemos poezijoje pagrindinė 
tema gal lakoniškiausiai išsakyta. Ji 
atsikartos eilėraštis po eilėraščio ir 
jungs visą knygą į vieną pasaulėjau- 
tos bloką. Žmogus yra įskaudintas, 
žmogus ; yra išgąsdintas ir jis atsi- 
tveria nūo viso pasaulio pasyvioje, 
susigūžusioj laikysenoj. Likusi gyve- 
nimo dalis pasitinkama tik kaip sim- 
bolis, kaip patvirtinimas vieno dide- 
lio buvusio pergyvenimo. 


Tokia vienpusiška pasaulėjauta, 
nuolatos pabrėždama tik vieną as- 
pektą egzistencijoje, gali sudaryti, ir 
sudaro, nejaukų siaurumo ir duslumo 
įspūdį. Tačiau ji turtinga pažadu, 
kurį mano kadaise mylimi egzisten- 
cialistai vadina ištikimumo pačiam 
sau pažadu: toks sopulingai sukaup- 
tas, vientisas dėmesys rodo, jog po- 
etė rašo rimtai, rašo atidžiai, įsi- 
klausiusi į savęs pačios ir savo pa- 
saulio gilumą. Nenoromis ar noro- 
mis turime sutikti, jog ji išpildo pa-. 
čią poezijos sąlygą. 


Kiek jausminės temos atžvilgiu 
knyga yra pastovi ir lygi, tiek ji ne- 
vienoda savo išraiška. Nėra abejo- 
nės, autorė daugumoje atvejų tik 
palaidai atiduoda savo vidinį eilėraš- 
tį. Arba, kitaip pasakius, ji nėra dar 
tikra savo žodinėmis priemonėmis. 
Natūralus tai reiškinys pirmajai 
knygai ir jaunam rašytojui. Tačiau 
“Tebūnie tartum pasakoj" skaitytoją 
tas išraiškos netikslumas labai truk- 
do. Ypačiai, kad Liūnės Sutemos silp- 
nesniuose eilėraščiuose jis išauga į 
beveik čiuopte apčiuopiamą plyšį 
tarp to, ką poetė norėtų perduoti, ir 
ką užrašytoji visuma pasako: — 


Žaliai nudažytas medis — 
ir medžiai prie gatvės sunkiai žali. 
Ir spinduliai du, aštrūs ir ilgi 
šviesiu garsu 
kryžiuojasi ir lūžta žalumoje, 
kaip kalavijai du. 

| (18 psl.) 


Pastebėkime, kaip tobulai neįmano- 
ma, nors ir tiktai pamatyti vaizdą, 
kurį, išanalizavę eilčraštį suvokia- 
me, poetė sugestonuoja. Kiekvienas 
žodis uždaras, be jokio. tampraus 
santykio su gretimu, kiekvienas ne- 
akivaizdus ir netikėtas, nes kiekvia- 


ZENONO KOLBOS MENINĖ VEIKLA 


Jau 20 metų, kai mūsų meno pa- 
dangėje reiškiasi dail Zenonas Kol- 
ba, dekoratyvinės linkmės atstovas. 
Jo darbų galima aptikti Lietuvoje, 
Prancūzijoje ir ypatingai, čia, Ame- 
rikoje, kur dailininkas gyvena ir ku- 
ria. 

Zenonas Kolba yra gimęs 1909 m. 
širvintuose. Kauno meno mokyklą 
baigė 1935 m., specializavęs's mozai- 
koje ir freskoje. Neilgai trukus, gavo 
švietimo ministerijos stipendiją me- 
no studijoms gilinti Paryžiuje. Ten 
jisai 3 metus lankė Conservatoire 
Nationale des Arts et Metiers pri- 
taikomojo meno studiją pas prof. 
Magne, kur šalia mozaikos ir fres- 
kos specializavosi ir vitražų srityje. 
Čia baigęs studijas, dar vienus me- 


tus gilinosi į mozaikos medžiagos 
gamybą ir majoliką Sevres kerami- 
kos mokykloje. Grįžus į Lietuvą, 
daugelį planų bei užsakymų sutruk- 
dė greit kilęs antrasis pasaulinis ka- 
ras. Tremtyje gi Zenonas Kolba mo- 
kytojavo Detmoldo lietuvių gimna- 
Zijoje, kol 1948 m. išvyko į Prancū- 
ziją ir dekoravo bažnyčias Norman- 
dijoje. Į Ameriką atsikėlė 1951 m. 
ir Čikagoje dirba dekoratyvinio me- 
no srityje, 

Dailininkas per tuos 20 savo veik- 
los metų yra parodęs nemaža kūry- 
bingumo bei darbštumo. Dar tebebū- 
damas Kauno meno mokyklos stu- 
dentu, išdekoravo Jezno bažnyčią ir 
gusarų pulko ramovę. Paryžiuje Pa- 
baltijo paviliono tarptautinėje paro- 


nas netikslus. Paminėjau šį posmą, 
nes jis gerai iliustruoja Liūnės Su- 
temos poezijos pagrindinę ydą — 
žodinį netikslumą, kuris įsiskverbia 
net ir į grynai kalbinę sritį. Dažnai 
reika skaityti tris eilutes, kol pos- 
mo gale surasi sakinio veiksnį; 
įvardžiui dažnai suteikiama daikta- 
vardžio paskirtis ir reikšmė. “Jos, jo, 
tas, kažkas, čia, kažkur?" nuolatos 
atsikartoja, ir pradedi įtarti, jog po- 
etė įvardį užrašė, nepajėgdama tiks- 
liai daikto pavadinti. Juk nėra “ne- 
poetiškesnio", t. y. labiau be pavi- 
dalo žodžio, kaip įvardis, kuris ir bu- 
vo sutvertas tam, kad pavaduotų — 
subendrintų daiktavardį. Tas pats 
kalbinis nepajėgumas veikia ir eilė- 
raščio formą. Ten, kur Liūnė Sute- 
ma sklandžiai išsako savo vidinį per- 
gyvenimą, eilėraščių forma savaime 
rikiuojas į organinį muzikalinį pavi- 
dalą, nors ir ne į klasikinį posmą. 
"Ten, kur poetė kovoja su žodine me- 
džiaga, nukenčia ir muzikalinė pusė: 
ii tampa sukapota tuščiais atodūsiais, 
išviršiniais brūkšniais, kableliais, 
jungtukais. 

Jei dabar pamėginčiau keliais sa- 
kiniais užrašyti įspūdį, kurį Liūnės 
Sutemos knyga sukela, sakyčiau, 
jog tai labai nuoširdi ir labai jauna 
eilėraščių knyga... Nuoširdi ir jauna 
savo vienpusiškumu, savo kategoriš- 
kumu, Nuoširdi ir jauna savo form3a- 


liniu skubėjimu, nebranginimu ob- 
jektyvaus žodžio grožio. Tačiau, nors 
ir joje yra nepavykusių eilėraščių ir 
daugiau nei gerųjų, tie pavykę su- 
skamba tokiu šviežiu ir turtingu to- 
nu. kad jų ir maža dalis pradžiugi- 
na poezijos mylėtoją. Jie nugali augš- 
čiau paminėtus priekaištus ir su- 
švyti skaidriu autentišku pergyveni- 
mu ir aiškia plastiška išraiška. Pa- 
skaitykime tik “Nuotaiką" 49 pusla- 
pyje, nors ir šitą posmą: 


Diena, kurią rankoj turiu, 
kvepianti liepoms, penkta. 

Ji paliks rausvą režį mano delne, 
jei užgniaušiu ją, 

ilgėdamos būti jauna — 


Marija Karužaitė 


ATSIŲSTA PAMINĖTI 


H. Sienkievičius: KRYŽIUOčIAI, 
I tomas, istorinis romanas iš Vytau- 
to Didžiojo ir Jogailos; laikų. 368 
psl.. Vertė Kazys Jankūnas. Viršelį 
piešė dail. V. K. Jonynas, viršelis 
su aplanku. Spausdino Tėvų Pran- 
ciškonų spaustuvė Brooklyne. Išlei- 
do “Karys, 916 Willoughby Ave., 
Brooklyn 21, N. Y. Kaina $3.50, 

Jaunimo kelias moterystėn, išleido 
“Ateitininkų biblioteka“, spausdinta 
iš “Laiškai lietuviams", 1956 m, 34 
p. Paskaitų rinkinys apie moterystę. 


doje padarė didelę freską ir dalyva- 
vo tame mieste mozaikos parodoje. 
Grįžęs į Lietuvą, dekoravo gusarų 
pulko kareivines, papuošdamas jas 
2 didelėmis freskomis ir 6 mozaiko- 
mis, dalyvavo meno parodoje, moky- 
tojavo Kauno Amatų Mokykloje, o 
vėliau ir Meno Mokykloje, kur dėstė 
mozaikos, ir freskos kursą. šŠirvin- 
tuose įrengė koplyčią. Gyvendamas 
Čikagoje, taip pat užsiima savo sp2- 
cialybe, darydamas mozaikas ir vit- 
ražus. 1952 m. dailininkas parengė 
6 vitražinius langus pranciškonų šv. 
Antano šventovei Kennebunkporte, 
Maine. Šį pavasarį religinio meno 
parodoje išstatė 10 savo darbų. 


Zenonas Kolba reiškėsi ir raštu, 
pasisakydamas meno klausimais 
“Naujojoje Ramuvoje", “Lietuvos Ži- 
niose“ ir kitur. Važinėdamasis užsie- 
nyje, muziejuose ir bibliotekose rin- 
ko medžiagą apie mūsų praeities 
drabužius, kariuomenės aprangą, 
manydamas išleisti knygą. Buvo pa- 
ruošęs knygas “Monumentalioji ta- 
pyba", "Braižyba", “Perspektyva, 
kurių rankraščiai liko Lietuvoje. 

Mozaikose Zenonas Kolba stengia- 
si perteikti vaizdą laisvu ir plačiu 
traktavimu. Labiausiai pavykusiais 
laikytini tie darbai, kuriuose vengta 
detalinių  išjieškojimų. Prie tokių 
ypačiai priklauso mozaika “Ange- 
las". Vitražuose vyrauja lyrinis nu- 
siteikimas. Dailininkas mėgsta jų pa- 
viršių išskaidyti nestambiomis niu- 
ansuotomis spalvų bei stiklų plokšte- 
lėmis, kad laimėtų gyvesnį ir jaut- 
resnį šviesų mirgulį. Patys smulkiau- 
sieji suskaidymai (“šv. Kazimiero 
sapnas") primena mozaikinę faktū- 
rą. Ankstesniuose jo vitražiniuose 
darbuose jaučiama kiek sunkesnė 
spalvinė bei kontūrinė išraiška (“šv. 
Antanas"). Vėlesnieji vitražai pasižy- 
mi didesniu laisvumu, lengvumu ir 
grakštesniu spalvinių plėmų suskal- 
dymu  (“Marija", “šv. Kazimiero 
sapnas"). Pagirtinos yra Zenono 
Kolbos pastangos į savo kūrybą 
įvesti lietuvių liaudies meno orna- 
mentiką, kurią jis vykusiai geba su- 
derinti su vaizduojamu siužetu, kar- 
tais ir ne visai artimu lietuviškai 
tematikai, Lietuviškumo žymių bei 
nuotaikos jaučiama ir ten, kur nėra 
liaudies meno ornamentų. Kristaus 
veide pastebima lietuviškas nuolan- 
kumas, susirūpinimas, liūdesys, taip 
būdingas mūsų krašto žmogaus pri 
gimčiai. : 

šiuo metu dekoratyvinio meno sri- 
tyje sėkmingai dirba jau nemažas 
būrys lietuvių dailininkų. Jų gretose 
matome ir Zenoną Kolbą su mozai- 
kos, vitražo bei freskos specialybe 
ir dvidešimt metų patirtimi. Tikrai 
malonu, kad mūsų dailininkams vis 

MAIRONIO PORTRETAI 


Maironis labai mėgo meną ir mMe- 
nininkus. Jo butą puošė eilė paveiks- 
lų, daugiausia originalų: Šimonio, 
Mackevičiaus, šlapelio, Varno, Roe- 
merienės, Janulio, Žmuidzinavičiaus, 
Mioduševskio originalai, Murillo, Ma- 
teikos ir kt. dailininkų kopijos. Sa- 
lione stovėjo Virgilijaus ir Mozės 
skulptūros. Zikaro daryti Strazdelio 
ir paties Maironio bareljefai. Dalis 
paveikslų per Did. karą žuvo. Be“ ir 
tai, kas išliko, Maironio butą darė 
tartum nedideliu meno muziejum. 
Prieškambario, darbo kambario, sa- 
liono sienos buvo nukabintos paveiks- 
lais. Jų tarpe — keletas Maironio 
portretų, šiuose portretuose Maironis 
rimtas, oficialus, iškilmingas. Anti- 
podas Vaižgantui, kurio rimtų por- 
tretų ar piešinių maža kas tedarė; 
užtat dėl jo gyvo būdo, dėl visuome- 
ninės veiklos ir pasakytų paradoksų 
Vaižgantas nepaprastai buvo mėgia- 
mas karikatūristų. Tačiau neatsime- 
nu, kad spaudoje būtų kada buvusi 
kokia Maironio, nors ir nekalčiausio 
turinio, karikatūra. Nežinia, ar kari- 
katūristams jis atrodė per rimtas, jų 
temoms “nedėkingas", ar jie nedrįso 
jo užgauti. 


Kas yra piešęs Maironio portretus 
ir koks Maironis juose atvaizduotas ? 
Gal pirmasis, kuris nupiešė Maironio 
portretą, buvo lenkų dail. Miodu- 
ševskis. Tas Maironio portretas di- 
delio formato, pieštas aliejiniais da- 
žais, kabėjo kambary viršum rašomo- 
jo stalo. Tai iškilmingas Petrapilio 
Akademijos prorektoriaus profeso- 
riaus dr. J, Maculevičiaus portretas. 
Čia kunigas, prelatas ir mokslo vy- 
ras, vos pradėjęs penktąją savo am- 
žiaus dešimtį, oficialus ir nekasdie- 
niškas, jis sedi prieš dailininko pa- 
letę. Prieš mūsų akis jis matomas 
visas, net iki batų galų, kurie kyšo 
iš po iškilmingo drabužio. Dešinė 
ranka jis lengvai atsirėmęs staliuko, 
ant kurio padėtos knygos ir kepurė. 
Viena knygų, jo mokslinis veikalas 
“De justitiae et jure", parašytas 10- 
tyniška, už kurį jis gavo daktarato 


plačiau atsiveria durys į lietuvių pa- 
rapijų bažnyčias, kurias jie išpuošia 
mūsų širdžiai artimesniais vitražais, 
mozaikomis, freskomis, statulomis, 
kaip svetimtaučiai. Kai šiuo laiku 
lietuvių parapijos ir vienuolijos daž- 
nai stato ar remontuoja savo baž- 
nyčias, tenka linketi dar didesnio pa- 
sitikėjimo savaisiais dailininkais bei 
architektais. Žino 
L. Andriekus 

laipsnį. Kairė ranka padėta an: k:- 
lių, dešinėje knyga, kurios skaitylą 
vietą laiko pažymėjęs pirštu. 


Populiariausias Maironio portretas, 
be abejo, yra dail. Adomo Varno 
pieštas. Tai vienas iš lietuvių rašy- 
tojų serijos mokykloms. Paveikslas 
pieštas anglim, o vėliau litografuo- 
tas. Keletą jų, dailininko pasirašytų, 
turėjo ir pats Maironis. šiame pa- 
veiksle dainiaus biustas nepilnas. 
Vilki jis kunigiškais drabužiais. De- 
šinysis petys matosi ne visas. Vei- 
das, beveik keturkampis, užima kone 
pusę paveikslo augščio. Plaukai juo- 
di, stambūs, augštyn sušukuoti. Kai- 
rę veido pusę remiančios rankos ma- 
tyti tik truputį žemiau riešo. Tos 
rankos rodomasis pirštas remia vei- 
dą, nykštys pasmakrę, o trys pirš- 
tai lanku nueina per smakrą. Ant 
nosies charakteringieji pansnė. Žvilgs- 
nis nukreiptas kiek į dešinę, į tolu- 
mą. Lūpų suspaudime žymu valia 
ir ryžtingumas, Antakiai pabrėžia 
nežymų susimąstymą. Visa veido iš- 
raiška byloja tartum tą nuotaiką, 
kuria poetas rašė eilėraštį “Pasiti- 
kėjimas savimi": 


Paslėpęs krūtinėje skausmo dūmas, 

Praeisiu, kaip verdą verpetai; 

Gal žmonės šiandieną manęs 
nesupras, 

Bet mano — išauštantys metai. 


Tremtyje dailininkas tą paveikslą, 
minėjimo proga, naujai nupiešė iš 
atminties. 


Salioną puošė didelis dail. Janu- 
lio aliejiniais dažais pieštas portre- 
tas. Jis kabojo dešinėje durų pusėje, 
tik įėjus iš darbo kambario. Daili- 
ninkas Maironį piešė tame pat kam- 
baryje, ir čia pat kairėje durų pusė- 
je galėjai viską matyti ir patikrinti. 
Ten tebestovėjo ir raudono pliušo s2- 
fa, į kurios pakilusį galą dešine ran- 
ka atsirėmęs sėdėjo dainius. Viršum 
pečių, ties galva, paveikslo kairėje 
— vaza su gėlėmis, o dešinėje — 
laikrodžio siluetas. Portrete Mairo- 
Nis matyti iki kelių. Ant kelių leng- 
vai padėtas perlenktas sąsiuvinis, 
kurį vos prilaiko kairiosios rankos 
nykštys. Dešiniojoj rankoj auksinė 
plunksna-parkeris. Ant bevardžio 
piršto prelato žiedas. Ties krūtine 
sutana per keletą sagų “nesueina; 
ji nesusegta ne dėl to, kad būtų per 
ankšta; nesusegti tuo būdu sutanos 
buvo visuotinė sena lietuvių kunigi- 
jos mada; o dailininkui tai irgi įvai- 
rumas: sudaro porą vingiuotų, įdo- 


mesnių, linijų. Maironio veidas rūs- 
tokas. Akių žvilgsnis ir veido išraiš- 
ka rodo, lyg dainiui, berašant, ką 
tik nutrūko mintis, ir jis, visas jėgas 
sukaupęs, stengiasi surasti jos tęsi- 
nį ir atitikti formą. Tai įkvėpimo 
momentas, Jis didelis, gilus ir šven- 
tas. 


Pats Maironis tą paveikslą mėgo 
labiausiai iš visų. Gal dėl jo turinin- 
gumo ir minties išraiškos, o gal ir 
dėl dailios formos, kruopštaus išpil- 
dymo. Dailininkas Janulis turėjo tą 
gerą ypatybę, kad žmogų nupiešda- 
vo panašų ir pagražintą. Ir šiame 
paveiksle Maironis labai panašus, 
nors jau senesnio amžiaus, šeštoje 
dešimtyje, bet gyvas, pilnas energi- 
jos, kupinas kūrybinių ir fizinių jė- 
zų. 

Gyvybės išlikimą ilgiems metams 
Maironis įregėio ir Sofijos Roemerie- 
nės pieštam paveiksle. Kai kitiems 
dailininkams pasitenkino sumokėjęs 
honorarą, jis, džentelmeniškai atsi- 
lygindamas, šiai dailininkei dedika- 
vo eiles, tiesa, nelabai kūrybingas, 
bet kilnias ir dailininkei dosnias:; 


Išliksiu aš gyvas paveiksle tame 

Net tuomet, kai kūnas, užbertas 
žeme, 

Ilsėsis, klajones užbaigęs visas... 

Išliksiu ne vienas: išliksiu vardu, 

Kurį sumaningai pirštelių raštu 

Nemirštamas atvaizdui dėjai 
varsas... 


Maironio darbo kambaryje kabojo 
dar vienos moters dailininkės (rodos, 
Janulaitienės) pieštas portretas; tik 
galva. šis paveikslas Maironiui, de- 
ja, nepatiko, nes iš jo žiūrėjo senas, 
kaip jo elegijoje sakoma, savo am- 
žių atgyvenęs žmogus, be minties, 
be kūrybinės ugnies, apdribusiais 
veidais. Dailininkė realistė tematė 
tik paviršių, nepagavo dvasios. Kan. 
Penkauskas pasakojo, kad Maironis 
dažnai klausdavo rodydamas į pa- 
veikslą: Sakykite, ar aš iš tikrųjų 
toks jau senas? 


Tai tiek žymesniųjų ir man žino- 
mų Maironio portretu. Vėliau spau- 
doje teko matyti vienas k'tas gra- 
fiškas piešinys, bet jie, piešti iš kitų 
portretų ar iš fotografijų, geriausiu 
atveju, į Maironį tik tiek panašūs 
tebuvo, kad turėjo juodus plaukus, 
akinius, kunigo rūbus ir insignijas. 


Mažiausią duoklę Maironiui tebus 
atidavę skulptoriai. Gyvam esant, gal 
tik vienas Zikaras tėra padaręs Mai- 
ronio bareljefą, kurį, bronzinį, buvo 
įkomponavęs vienoje saliono sienoje 
viršum raudonosios sofos, 


EO kų Adi A 


KATALIKO KRITIKO UŽDAVINIAI 


Šių metų vasario 13 d. popiežius 
Pijus XII priėmė audiencijon Mila- 
no žurnalo “Lettere" suorganizuoto 
dvasiškių spaudos kritikų suvažiavi- 
mo dalyvius ir pasakė jiems kalbą, 
kurioje pateikė tam tikrų direkty- 
vų, kurių turi laikytis kunigas spau- 
dos kritikas. Popiežiaus žodis gali 
būti padrąsinimas ir viso pasaulio, 
visų tautų kunigams, kurie imasi 
kritiko plunksnos. 

Manoma, kad popiežiaus pamokan- 
tis žodis gali būti įdomus ir lietu- 
viškai visuomenei, nes ne per seniai 
ir lietuviškoje spaudoje pasigirdo 
smarkių pasisakymų prieš “mora- 
listus", kurie “nesupranta moralės 
uždavinių", kurie “nori savo kompe- 
tenciją praplėsti ir fiktyviems rašy- 
tojo vaizduotės kūriniams—-persona- 
žams' ir “įvesti savo jėzuitų (rusų 


keiksmažodis! J. S.) regulą“. Esą, 
“moralistai neturi teisės per anksti 
stengtis sunaivinti rašytoją“  (Žiūr. 
A. Sietynas — A. škėmos eksperi- 
mentas, “Lit Lankai? 1953, nr. 3, 
28-29 p.). 

Visas tas reikalas, pavadintas 


“rašytojo ir moralisto konfliktu", ki- 
lo dėl to, kad vienas kunigas išdrį- 
so vieną knygą panagrinėti katalikų 


moralės požiūriu. Iš paskiro fakto 
išvesta bendra taisyklė, kad lietuvių 
literatūrai yra “nemažiau pavojinga 
ir neblogiau (už politikus, kurie 
braunasi į literatūrą. J. S.) gink- 
luota armija moralistai, reika- 
laujanti duoti naujagimį (“šventoji 
Inga". Čia nekalbėsime apie žodžio 
“šventoji" profanaciją, pavartojant 
ji visai ne šventiems dalykams pa- 
vadinti. J, S.), kad pažymėtų amora- 
lumo dėme, o patį autorių kaltinti 
viešosios moralės įžeidimu“ (ten 
pat.). Kitaip tariant, iš paskiro fak- 
to padaryta tikras literatūros bau- 


bas — “ginkluota moralistų armi- 
ja", kuri pasiryžusi sunaikinti lite- 
ratūrą, ją pasmaugti. Tuo būdu iš 


anksto apsiginkluojama prieš mora- 
listus, kad jie nė nebandytų imtis 
kritikos plunksnos ir neliestų to, ką 
literatai sukūrė. 

Kyla tad klausimas, ar kunigas, 
kuris sugeba rašyti, kuris domisi li- 
teratūra, gali imtis kritiko ro'ės, ir 
ar jis turi teisės nagrinėti veikalą 
krikščioniškosios moralės požiūriu ir 
ji vertinti pagal moralės dėsnius? 

Paklausykime, kaip popiežius ver- 
tina kataliko (kunigo) kritiko dar- 
bą: “Mes kiekviename jūsų matome 


Karo muziejaus sodely Pundziaus 
darytas skulptūrinis biustas buvo 
vienintelis Maironio paminklas. Po 
pirmosios komunistų okupacijos Mai- 
ronio Muziejus buvo įsigijęs iš to 
paties Pundziaus darytos skulptūros 
kopiją (originalas, rodos, buvo užsa- 
kytas Raseinių gimnazijai). Tas bius- 
tas buvo patalpintas Maironio namų 
prieangio nišoje ties laiptais. 

Viena dailininkė vienuolė (šmulkš- 
tytė, kun, Antano šmulkšč'o sesuo) 
buvo padariusi Maironio biustą, ku- 
ris buvo pastatydintas Seminarijos 
kieme. Tai buvo ne dainiaus, bet 
kunigo, rektoriaus atminimas. Pa- 
sak kan. Vaitkaus, buvo panašes- 
nis į kun. Malakauską, negu į Mai- 
ronį. 

Maironio antkapio bareljefą pada- 
rė dail. B. Bučas. Nežinia. kokiais 
motyvais vadovaudamasis, skulptorius 
jame poetą atvaizdavo senesnį, negu 


jis iš tikrųjų buvo. Tai kažkokio su- 
vargusio, paliegusio, iškraipyto, šu 
atkišta apatine lūpa ve'do šešėlis. 
Ne Maironis. Ne poetas, skelbęs Lie- 
tuvos atgimimą, bet kažkoks prela- 
tas, kovos prislėgtas, nustojęs žado. 

Jau tada, antkapį atidengus, pasi- 
girdo, jog ne toks Maironis liko gy- 
vas mūsų tautoje. Ir tikrai, antka- 
py įrašytais žodžiais norisi tarti 
skulptoriaus, kuris, dainiaus nesupra- 
to, adresu: 


Kaip man gaila to balto senelio... 


Bet dar nevėlu tremtyje esantiems 
skulptoriams (ir dailininkams), kol 
yra žmonių, puikiai pažinusių Mai- 
ronį ir galinčių jų darbus pakore- 
guoti, palikti šio poeto atminimą, 
kad dažnuose namuose galėtume ras- 
ti šalia raštų ir Maironio paveikslą 
ar biustą. 


Bern. Brazdžionis 


patikimą ir veiksmingą bendradarbį 
Mūsų ganytojiškoje tarnyboje, ga- 
lingą užtvanką išsiliejusioje menka- 
verčių ir visai beverčių leidinių jū- 
roje, kuri grasina apskandinti klai- 
dos ir iškrypimo purve žmogaus pri- 
gimties augštąjį kilnumą. Nereikia 
čia nė minėti, koks didelis yra rei- 
kalas, koks kilnumas ir svarbumas 
geros kritikos, nes jūsų įsitikinimas, 
kad skaityba daro didelės įtakos pa- 
pročiams, likimui individo ir visuo- 
menės, jus paskatina imtis sunkaus 
darbo, kurio pareikalauja iš kritiko 
šių dienų gausi literatūra. Mūsų lai- 
ko visuomenėje, kuri taip pavydu- 
lingai gina spaudos laisvę, garbinga 
kritika, atremta į šventą teisę, tik- 
riausiai yra vienas iš sėkmingiausių 
būdų sukliudyti, kad blogis nesi- 
plestų, 0 ypačiai, kad nebūtų, vienu 
ar kitu pretekstu, platinamos klai- 


dos, paslėptos po gėrio skraiste; 
neskaitant tų atvejų, kada, esant 
rimtam pavojui sieloms, yra reika- 


lingas augštesnės vyresnybės įsiki- 
šimas. Taip kritika, vartojama pa- 
gal tiesos ir etikos normas, gal yra 
labiausiai atsakanti moderniojo 
žmogaus mentalitetui, kuris mėgsta. 
pats susidaryti nuomonę ir įvertivti 


dalykus, pasinaudodamas kaip tik 
kritiko paslauga“. 
Kaip matome, kataliko kritiko 


uždavinys yra pasitarnauti tiesai, 
užkirsti kelią blogiui, nurodyti skai- 
tytojui, kur slypi pavojus, iškelti, 
kaip popiežius sako, “šventą tiesą". 
Tai yra ne kas kita, kaip kuviciš- 
koji tarnyba, išplaukianti iš šven- 
timų ir pareigos, — būti krikščio- 
niškosios dorovės saugotoju ir skel- 
bėju visose viešojo gyvenimo. srity- 
se. Jei kritikas nėra kunigas, bet 
paprastas tikintysis, jis taip pat ne- 
atleidžiamas nuo pareigos pasitar- 
nauti tiesai, ją kelti, kovoti su klai- 
da, blogiu. Drausti tad, kad ypačiai 
kunigas tylėtų ten, kur paliečiama 
tiesos ir moralės sritis, yra ne kas 
kita, kaip noras kunigą izoliuoti, iš- 


stumti iš viešojo gyvenimo sričių. 
Čia kartojasi sena laicistų taktika 
— kovoti su “klerikalizmo" baubu 


ir, jo vardu gąsdinant kitus, daryti 
visa, kad kunigai nesikištų į viešą- 
jį gyvenimą, o šiuo atveju į litera- 
tūros sritį. šaukiama, kad “mora- 
listas peržengia savo teisių ir kom- 
petencijos ribas tuomet, kai jis pra- 
deda kištis į patį kūrybinį procesą 
(tarsi tas procesas būtų koks nelie- 
čiamas tabū. J. S.), reikalaudamas 
priimti savo įstatymus, kitaip sa- 
kant, rašytoją norėdamas paversti 
moralistu ir pačią literatūrą įjungti 
į savo teritoriją sovietinės respubli- 
kos teisėmis". 

Kaip matome, kaltinimai katali- 
kui kritikui (“moralistui") yra ir 

smarkūs, ir perdėti. Pirmiausia, per- 
dėti dėl to, kad katalikas kritikas 
visai nemano kištis į “kūrybinį pro- 
ces3'', o tik imasi jį nagrinėti, ver- 
tinti. Jis nereikalauja priimti “savo 
įstatymus", o tik nurodo, ar veika- 
lo mintis, idėja atitinka krikšč'o- 
niškosios moralės dėsnius (kurie yra 
augštesni už patį kritiką ir ne jo 
išgalvoti), ar ne. Kokiais įstatyma's 
katalikas kritikas turi vadovautis, 
gražiai paaiškino to paties italų ku- 
nigų kritikų suvažiavimo da'yviams 
to suvažiavimo globėjas kard. Otta- 
viani: 

“Pirma visa ko kritikas turi būti 
Dievo žodžio saugotojas. Kad jis 
sėkmingai atliktų savo misiją, rei- 
kia dviejų dalykų: kad vadovautų- 
si mokslu Bažnyčios, kuri yra am- 
žina to mokslo skelbėja, ir kad pats 
tuo mokslu gyventų". 


Ar katalikas (kunigas) kritikas, 
be iš augščiau jam uždėtos kr'kščio- 
niškosios moralės atstovo ir saugo- 
tojo bei mokytojo pareigos, imda- 
masis nagrinėti literatūros veikalą, 
turi dar turėti ir kitų savybių, ku- 
rios leistų jam kompetetingai “kiš- 
tis į kūrybos procesą“ ? 


Šiuo klausimu pop, Pijus XII ra- 
gino kunigus kritikus neapsiriboti 
vien tik moralės aspektu, bet taip 
pas susidaryti stiprius mokslinius, 
literatūrinius ir meninius kriterijus, 
kad tie, “kurie naudojasi kritiko pa- 
tarnavimu, gautų pilnesnį vaizdą 
apie kritikuojamąjį veikalą; o pats 
katalikas kritikas tuo būdu ne tik 
įsigytų didesnio autoriteto, bet drau- 
ge pasitarnautų ir bendrajai kultū- 
rai, kaip atstovas Bažnyčios, kuri 
atidžiai seka Žmogaus minties raidą 
ir jos formas". 

Kataliko kritiko didelę atsakomy- 
be popiežius taip nusako: “Augštu- 
mos, į kurias pakyla, ar žemumos, 
į kurias nukrinta ypačiai šių dienų 
literatūra, iš dalies priklauso nuo 
kritikos, kuri nurodo, kokiame kely- 
je yra veikalas“. 

Iš kritiko reikalaujama objekty- 
vumo ir drąsos: “Kritikas turi taip 
elgtis, kad skaitytojas juo pasitikė- 
tų; taipgi turi būti objektyvus. Ta- 
čiau ir tada, kai jo objektyvi kriti- 
ka nėra priimama ir įvertinama, jis 
neturi nustoti drąsos ir savimi pasi- 


tikėjimo. Ne jis yra kaltas, jei kar-, 


tais skaitytojai. yra psichologiškai 
deformuoti, iš anksto nusiteikę ką- 
taliko kritiko pastabų SSR ir 
nevertinti". 


Popiežius gana smulkiai nurodo, 


kokio metodo turi laikytis kritikas 
“Geras kritikas: nėerai 


savo darbe: 
vien pranešėjas. Jis turi duoti 
sprendimą, kuris suponuoja įgimtą- 

sias ir įsigytąsias dvasios savybes. 
Jis turi ne vien veikalą pagirti, bet 
ir nurodyti jo trūkumus, prieštara- 
vimus, klaidas. šiame dalyke jis turi 
būti objektyvus ir turėti atlaidumo 
autoriui, nebent pozityvūs ir svarūs 
argumentai verstų kitaip elgtis. Cha- 
rakterio kilnumas ir širdies gerumas 
yra tinkamiausias ginklas kiekvie- 
noje kovoje, taigi ir kritikoje, kur 
turima reikalo su priešingomis idė- 
jomis ir nuomonėmis. Tačiau kilnu- 
mas ir gerumas neturi išvirsti į nai- 
vumą ir į vaikišką visa kuo tikėji- 
mą, kur nėra nei žmonių pažirimo, 
nei gyvenimo patirties". 


“Kritikas turi mokėti išdėstyti sa- 
vo mintis ir nuomonę be Laimės ir 
ramiai, o paskui, jeigu reikia, ap- 
ginti savo pareikštą nuomonę, tačiau 
visuomet pasilikdamas tiesos sargy- 
boje. Teisėjas, jei nemokėtų ginti 
įstatymų ir jų taikyti, turėtų atsi- 
statydinti iš savo pareigų; panašiai 
ir kritikas, jei jis nemylėtų tiesos 
ir jos neskelbtų"'. 


“Kritikas neturi pataikauti nei au- 
toriui, nei leidėjui, nei skaitytojui, 
nesivaduoti simpatija ar antipatija, 
netgi nesivaduoti savo jausmais. Jis 
neturi elgtis prieš savo sąžinę, jos 
objektyvią tiesą; turi vengti klaidi- 
nančios kritikos, kuri nepastebėtų 
klaidų, ar neįžiūrėtų pavojaus skai- 
tytojams. Jis neturi nutylėti tai, ką 
kritikas privalo pasakyti“. 


“Kritikas savo darbe turi vaduo- 
tis meile. Tačiau jis kartais gali at- 
sidurti prieš dilemą: arba pasakyti 
visą tiesą, kuri gali autorių įžeisti 
ir sudaryti jam nemalonumų, arba, 
vaduojantis meile, nutylėti tiesą, ku- 
rią reiktų iškelti ir apginti. šiuo at- 
veju dieviškasis įsakymas yra aiš- 
kus: “Jei pasiliksite mano moksle... 
pažinsite tiesą ir tiesa jus padarys 
laisvus" (Jon. 8, 31-32) ir “Įstaty- 
mo vykdymas yra meilė“ (Rom. 13, 
10), “Laikydamies tiesos, meile aug- 
sime" (Efez. 4, 15). šv. Jonas p3a- 
taria netgi nesisveikinti su tais, ku- 
rie pažeidžia tiesą. Taigi meilės pa- 
grindas yra tiesa. Jei tiesos p2- 
grindas griūva, nėra nė meilės... 
Kritikas, saugodamas tiesą ir vykdy- 
damas meilės įsakymą, turi neuž- 
miršti, kad meilės reikia parodyti ne 
tik autoriui, bet ir skaitytojui, ku- 
riam geriausiai meilėje pasitarrau 'a- 
ma, kai atskleidžiama tiesa", 


Iš šių popiežiaus pamokymų aiš- 
kiai matyti, kaip kai kurie katalikai 
klaidingai supranta savo, kaip kriti- 
ko, uždavinį. Jie vengia paliesti vei- 
kalo turinį, o ima nagrinėti tik lite- 
ratūrinę formą ir elgia-i tarsi lite- 
ratūros mokytojai, kurie nurodo sa- 
vo Mokiniams, kada veikalas atitin- 


ka literatūros mokslo reikalavimus 
ir kada jis su jais apsilenkia. Nag- 
rinėjant veikalą vien literatūriniu 
požiūriu (dažniausiai pagiriant lite- 
ratūrinę formą), stengiamasi neliesti 
veikalo turinio, minties, idėjos, pa- 
siteisinant, kad tai kritikui nepri- 
klauso. O jei kas išdrįsta ir šią sTi- 
tį panagrinėti, tuomet imama šauk- 
ti, kad, štai, “moralistas peržengia 
savo teisę ir kompetencijos ribas". 
Dar daugiau: sukuriama keista teo- 
rija apie literatūros kūrinio moralę: 
“Tikras meno kūrinys negali būti 
nemoralus, kaip stovintis už tikro- 
vės, taigi ir už moralės ribų... Si p- 
nas kūrinys visuomet yra tam tikra 
prasme nemoralus, kaip prieštarau- 
jantis tiesai... Tai ką moralistai va- 
dina purvu, yra nepalyginama su 
nieku gyvenimiškoji tiesa" (A. Sie- 
tynas, cit. vietoje). 

Kaip matome, “moralistas" ir “li- 
teratas" pradeda, lyg prie Babelio 
bokšto, nesusikalbėti dėl to, kad pas- 
tarasis painioja moralės ir tiesos są- 
vokas. Kas “moralistui"' yra nemora- 
lu, purvas, tas “literatui" — tik “su 
nieku nepalyginama gyvenimiškoji 
tiesa". Pagal “literatą"", veikalo for- 
ma nėra moralės objektes. Ji gali 
būti geresnė ar silpnesnė, bet dėl 
to nesikeičia turinys, idėjos, moralė. 
“Gyvenimiškoji tiesa", kuri kai kam 
atrodo tikroji tiesa, lygiai gali būti 
moralinis purvas, į kurį kritikas ne- 
gali neatsižvelgti ir prieš kurį nega- 
li užmerkti akių, neįspėjęs skaity- 
tojo, kad tas į tą purvą neįklimptų. 


Čia iškyla įdomus santykis tarp 
autoriaus ir jo veikalo. Pagal la'cis- 
tų teoriją kritikas “moralistas" ne- 
privalo liesti fiktyvių rašytojo vaiz- 
duotės kūrinių — personažų, nes jie 
nėra tikri, taigi jiems negalima tai- 
kyti moralės normų. Kitaip sakant, 
čia autorius pasislepia už veikalo 
fiktyvaus veikėjo ir liepdamas tam 
kalbėti, veikti, pats nori liktis ne- 
matomas, necenzūruojamas. 

šį klausimą svarstant, reikia ne- 
pamiršti ta pagrindinė tiesa. kad 
kiekvienas literatūrinis v-ikalas, 
nors jo autorius kaip besigintų, iš- 
reiškia tam tikrą autoriaus turčtą 
i“ paskelbti norėtą tiesa, idėją, pa- 
sauležvalgą. Nėra veikalo, kuris bū- 
tų vien abstrakti literatūra. N'ekas 
literatūros veikalų nelaiko persona- 
žų kūriniais, o visada jieško auto- 
riaus, už jų stovinčio. Juk ir garsu- 
sis Don Kichotas nėra to apgailėti- 
no idalgo kūrinys ar mintis, o tik 
nutoriaus —Cervantes, kuris į Don 
Kichoto lūpas ir elgesį įdėjo savo 
minti ir tikslą. Tai, rodos, savaime 
aišku, kai pažvelgiame į pasaulinę 
literatūrą, kurioje išsiskleidžia įvai- 
riausios idėjos. Gali autorius kažk'ek 


VIENYBĖS KLAUSIMAI MŪSŲ VISUOMENĖJE 


Pagrindinės sąlygos 


Teko iš vieno ir kito filosofo gir- 
dėti nuomonę, kad žodis filosofavi- 
mas yra pas mus tapęs lyg ir keiks- 
mažodžiu. Abejoju, ar tikrai taip 
yra. Man atrodo, kad šiandieninšs 


mūsų žmonių daugumos kasdieninio 
gyvenimo aplinkybių įtakoj per daž- 
nai mojame ranka į filosofinius klau- 
simus, kurie tikrai gal mūsų tarpe 
turi per mažai vietos. Noriu jieškoti 
analogijos ir vienybės klausimams. 
Ir į juos jau dažnas moja ranka, o 


gintis, kad jis neturėjęs minties ir 
intencijos skelbti tą ar kitą idėją, o 
vistik ji lengvai išskaitoma jo vei- 
kale. 

Šiuo klausimu įdomiai pasisako 
pop. Pijus XII, sakydamas, jog pa- 
prastai autorius teisinasi, kad jo 
raštuose kalba ne pats, o tik jo su- 
kurti fiktyvūs asmenys. Tačiau toks 
pasiteisinimas, tvirtina popiežius, nė- 
ra tikslus, nes beveik nėra galima 
kitaip galvoti, kitaip rašyti. Žodžiu, 
autoriui sunku paslėpti savąsias min- 
tis, kad jos vienu ar kitu būdu ne- 
išduotų autoriaus įsitikinimų. "Taip 
autorius, — tęsia popiežius, — turi 
būti nuoširdus ir neužsigauti, jei 
kritikas jo mintis išskaito iš veika- 
lo eilučių. Iš kitos pusės kritikas 
turi kritikuoti tik veikalą, o ne patį 
autorių. Tuo būdu bus išvengta n-- 
susipratimų, kurie kartais iškyla 
tarp rašytojų ir kritikų. Kritikas tu- 
ri išeiti iš prielaidos, kad parašytie- 
ji žodžiai turi tiesioginę prasmę ir 
kad jie yra pateikti viešumai objek- 
tyvine prasme. Kritikas turi suras- 
ti. ar rašytojo žodis reiškia ir jo 
mintis. Tačiau, jei objektyvinė žo- 
džių prasmė slepia klaidą, kritikas 
turi ją atskleisti, nurodyti net. ir 
tada. kai subjektyvinė autoriaus 
mintis yra kitokia. 

Ar iš tiesų yra toks glaudus ry- 
šys tarp autoriaus žodžio ir jo min- 
ties? Į tai gražiai atsako popiežius 
minėtoje kalboje: “Verbum oris — 
verbum mentis, — tai yra. žmogus 
rašo tai, ką jis galvoja. Kas nori 
pažinti autoriaus mintį, turi įsiklau- 
svti, ka jis sako. Kritikas e'gtųsi 
klaidingai. jei jis savo kritikos pa- 
grindan dėtų ne autoriaus pasakyti 
žodį—mintį, o brautųsi : autoriaus 
privatišką gyvenimą, jo polinkius. 
Tad ir autorius, kadangi j's sprcn- 
džiamas pagal jo žodį, turi būti at- 


sargus, nes iš jo raštų jis bus spren- 
džiamas ir vertinamas". 

Iš kitos pusės, “nors kritikas turi 
atsinešti į veikalą sine ira et studio 
— be pasijos ir šališkumo, tačiau 


jam leista kartais ir stipriau bei gy- 


viau 
pvz. 
kuri 


išreikšti savo pasipiktinimą, 
prieš parnografinę literatūrą, 
žaloja jaunimą ir nelieka be 
įtakos ir suaugusiems. Kritikui ly- 
giai negalima primesti šališkumo, 
kai jis, kaip ir kiekvienas paprastas 
krikščionis, ima ginti krikščioniškas 
tiesas, jų pilnumą ir grynumą". 
Šios kelios mintys tebus paskati- 
nimas katalikams kritikams dažniau 
imtis plunksnos atlikti savo pareigą 
ir daugiau gvildenti nekartą lite- 
ratūros medumi apteptus nuodus. 
Katalikai kritikai turėtų neužmiršti 
ir tai, kad Bažnyčia į draudžiamųjų 
knygų sąrašą įtraukia ne tik moks- 
lo veikalus, kurie skleidžia mintis, 
priešingas Dievo apreikštajai tiesai, 
bet ir literatūros kūrinius, ir tai ne 
dėl jų netinkamos literatūrinės for- 
mos, o dėl katalikams žalingo turi- 
nio, minties, idėjų. Bažnyčios įsta- 
tymai (kan, 1399 ir kit.) daugelį 
knygų ipso iure draudžia katalikams 
skaityti. Katalikas kritikas turėtų 
atidžiau su šiais nuostatais susipa- 
žinti ir vaduotis, darydamas spren- 
dimą apie veikalo tinkamumą, kata- 
likų lektūrai. Pas mus šiuo atveju 
yra perdaug atlaidumo ir nepaisymo 
Bažnyčios įstatymų, jos mokslo apie 
knygų vertę. Jei katalikai kritikai 
uoliau atliktų savo pareigą, o skai- 
tytojai, kritikų vadovaujami, rūpes- 
tingiau pasirinktų | išėjusius veika- 
lus, kurie nežaloja jų sąžinės ir ne- 
sikėsina į amžinąsias vertybes, ta- 


da tikrai sumažėtų tokie dalykai, 
kaip “nusikaltimai literatūrinės hi- 
gienos įstatymams" (cit. vietoje). : 

J. Sav... 


į 


taip neturėtų būti. Negalime moti 
ranka į klausimą, kuris yra esminis 
ir kenčiančiame krašte, ir emigraci- 
joje. Pasiekiančios iš krašto žinios 
rodo, kad į vienybę ten nemojama 
ranka, kad tvirtai jos laikomasi ir 
tikima į išsilaisvinimą bei vieningos 
Lietuvos atkūrimą artimoje ateityje. 
Jeigu mes išeivijoje nepajėgsime tos 
vienybės išlaikyti, jeigu susiskaldy- 
mas pasieks neleistinas ribas, mes 
turėsime skaitytis su faktu, kad ati- 
tolome nuo įpareigojimų, kuriuos 
mums neabejotinai uždeda paverg- 
tas kraštas. Tokiu atveju turime 
laukti, kad išvaduotojo krašto žmo- 
nės nebesupras mūsų. Mes galime at- 
rodyti per menki, perdaug susmulkė- 
ję, perdaug paskendę rutinoje tuo 
metu, kada turėjo vyrauti idealiz- 
mas, vienas kito supratimas. 
Kalbėdami apie vienybę praktiko- 
je, turime atsiminti, kad ji negali 
būti uniforminė. "Tai viena. Antra, 
demokratinėse sąlygose vienybė re- 
miasi visuomeniniame gyvenime be- 
sireiškiančių asmėnų ir grupių pa- 
garba vienų kitiems. Dr. J. Girnius 
viename susirinkime neseniai labai 
teisingai pareiškė, kad ten, kur iš- 
nyksta pagarba tarp asmenų ar gru- 
pių, labai sunkiai įmanoma kalbėti 
apie nuoširdesnį bendradarbiavimą. 
šias dvi čia suminėtas sąlygas turi- 
me laikyti pagrindinėmis ir jas ge- 
rai suprasti. Pas mus būta eilės uni- 
forminės vienybės pastangų, turinčių 
savo sunkių atgarsių ir dabarties gy- 
venime. Žmonės, kurie tikėjo ar te- 
betiki į mažumos prievartą prieš 
daugumos valią, sunkiai susiderina 
su dabarties situacija, kurioje negali 
būti jokios prievartos, nes čia lietu- 
viška veikla remiasi vien mūsų gera 
valia ir nuoširdžiu sutarimu. Vis dė!- 
to nėra kito kelio, kaip laukti, kol 
uniforminės vienybės pastangos bus 
visų nuoširdžiai atmestos ir tuo pa- 
čiu prieita prie realios vienybės ke- 
lio. S 
Gal dar daugiau už uniforminės 
vienybės atstovus mūsų viešąjį gyve- 
nimą nuodija tie, kurie nesugeba vi- 
suomeniniame darbe išlaikyti minė- 
tosios pagarbos. Dėl neesminių prie- 
žasčių įsismaginama ir per eilę me- 
tų sunaudojama labai daug laiko ne- 
reikalingiems ginčams.“ atvedan- 
tiems į perdėtą kitų panieką. Panie- 
kos situacija yra mūsų pagrindinis 
viešojo gyvenimo destruktorius. Pa- 
nieka dažnai kyla iš išdidumo, pėr- 
dėto savęs ar savo pažiūrų vertini- 
mo. Demokratiniame gyvenime kiek- 
vieno asmens balsas yra lygus, taigi 
ir su kiekvieno asmens nuomone ten- 
ka „skaitytis. Yra įtakingesnių. as- 
menų ir mažiąu. įtakingų, bet nėra 

tokių, kuriuos turėtume tei:ės nie- 
kinti dėl jų pažiūrų ar Cel manymo, 
jog jų nuomonė ir tą nuomonę ly- 
dinčios pastangos yra netikros, kad 
tai nuomonei atstovaujančių asmenų 
pajėgumas yra abejotinas. žinoma, 
tai nereiškia, kad privalome akcep- 
tuoti nepriimtinas nuomones ar as- 
menis, bet tai reiškia, kad, siekda- 
mi bendradarbiavimo, turime natū- 
raliai iškelti į priekį žmones, kurie 
pajėgia eiti pagarbos keliu, ku:ie p3a- 
traukia žmones savo natūraliu pa- 
vyzdžiu, pozityvia veikla, regimais 
gabumais, Jeigu pasižvalgysime po 
savo visuomenines grupes bei atski- 
rus veikėjus, įsitikinsime, jog esama 
visokių pavyzdžių, kad ne viskas 
taip bloga, kaip kartais sunkesnę 
valandą prileidžiame, ir lygiai ne vis- 
kas gražu ir gera. 

Imkime atskiras grupes ir kiek pa- 
nagrinėkime. 


Katalikų vienybės reikalai 


Amerikos katalikai švenčia pen- 
kiasdešimt metų nuo savo federaci- 
jos įsteigimo. Toji federacija buvo 
įsteigta tada, kai šiame krašte ka- 
talikų daugumas dar tokios organi- 
zacijos neturėjo. Taigi ta prasme lie- 
tuviai yra pavyzdys kitiems katali- 
kams, kurie tik pastaruoju metu 
imasi platesniu mastu organizuoti 
bendrinę federaciją visam kraštui. 
Lietuvių Romos Katalikų Federaci- 
ja dešimtmečius jungė ir jungia į 
darnų vienetą daugumą šio krašto 
mūsų veikėjų dvasininkų ir pasau- 
liečių. Natūralu, kad atskirais klau- 
simais tos organizacijos veikėjų tar- 
pe pasireiškia nuomonių skirtumų, 
bet nėra tokių, kurie manytų, kad 
reikia susiskaldyti ir kad tada bus 
geriau. 


Praktiškame gyvenime pastarai- 
siais metais nuomonių skirtumai pa- 
sireiškia del dalyvimo ALT ir ben- 
druomenės veikloj. Nežinau, ar yra 
mūsų lietuvių katalikų veikėjų, ku- 
rie manytų, kad nereikia Amerikos 
Lietuvių Tarybos centro; rodos, kad 
tokių nėra arba bent jau tokie at- 
viriau nepasireiškia. Daug ryškiau 
pastebimas faktas atskirose vietose, 
kur, srovių santykiai, dažniausiai 
dėl tų vietų pagrindinių veikėjų 
temperamento, sunkiai duodasi sude- 
rinami. Ten remiama pati vienybės 
idėja, bet praktikoje esama nedar“ 
numo. Bet tai tik atskiros negau- 
sios vietovės. Kiek stipresnių abejo- 
nių esama dėl bendruomenės veik- 
los, kuri sunkiau suprantama vyres- 
nės kartos eilės veikėjų tarpe. "Ta- 
čiau ir čia būkštavimai nepasiekia 
laipsnio, kenkiančio pačios federa- 
cijos veiklai; į kurią yra įsijungę 

nemažai naujų ateivių, daugiausia 
iš ateitininkų sendraugių tarpo. 

Kiek kitaip yra reikalai iš Lietu- 
vos prieš dvylika metų emigravu- 
siose grupėse, Jeigu kultūrinėje sri- 
tyje nekeliama abejonių dėl vienin- 
gos veiklos katalikų tarpe, tai poli- 
tinė sritis kelia rimtų ginčų nuo pa- 
čios emigracinio gyvenimo pradžios 
ligi šios dienos. Toje srityje drįsta- 
ma atvirai aiškinti, kad vieningumas 
nebūtinas, ir tam aiškinimui jieško- 
ma pavyzdžių ne tik kitų kraštų gy- 
venime, bet net teologijoj. 

šiam atvejui būdingiausiu norė- 
čiau laikyti dr. A. Maceinos straips- 
nį, išspausdintą “Aiduose" 1952 m. 
4 Nr., vadinasi, jau prieš ketverius 
metus. Ten keliami klausimai nėra 
nustoję aktualumo ir šiandien. Visa- 
da skaitau su dideliu dėmesiu ir pa- 
garba šio mano kartos mokslininko 
raštus. Juose daug gyvos minties, 
daug erudicijos, daug krikščionišku- 
mo. Įdomūs ir jo straipsniai konkre- 
tesniais mūsų visuomeninio ar lite- 
ratūrinio gyvenimo klausimais, bet 
vis dėlto A. Maceinos asmeny turi- 
me pirmoj eilėj filosofą, sakyčiau, 
didele dalimi net teologą, o tik pas- 
kui jau visuomenininką ir publicis- 
tą ar literatą. Jo keliamos mintys 
mūsų minėtame straipsnyje yra es- 
mėje publicistinio pobūdžio, nors ir 
jame gausu ne tik filosofijos, bet ir 
teologijos. Kalbant apie katalikų 
vienybę, imamasi net transcendenti- 
nio gyvenimo pavyzdžio, kaip šv. 
Trejybė, ir ji pasitelkiama į pagal- 
bą įrodyti, kad politikoje katalikams 
esama laisvės įvairiai elgtis, kad vie- 
na politinė grupė nebūtina, Man ro- 
dos, kad tokie teologiniai pavyzdžiai 
nėra būtini mūsų klausimui spręsti 
ir kad jie nedaug gali padėti. 

Neturime, turbūt, abejojimų ir nė- 
ra dviejų nuomonių dėl to, ar katali- 
kams, ar iš viso krikščionims, yra 
būtina tilpti vienoje politinėje gru- 
pėje. Katalikas ar krikščionis turi 
nemažai laisvės, kuri yra savaime 
ribojama sąlyga, kad viešoji veikla 
derintųsi su tikėjimo ir dorovės rei- 
kalavimais. Trumpame mūsų Nepri- 
klausomybės laikotarpyje taip pat tu- 
rėjome ne vieną, o tris krikščioniš- 
kas politines grupes. Į jas tilpo dar 
ne visi katalikai. Eilė net kunigų da- 
lyvavo pas tautininkus, ir tai buvo 
suderinama su jų katalikiškomis 
prievolėmis. Pačių trijų grupių 
tarpe būta ir sunkesnių momentų. 
Sakysime, prel. M. Krupavičius sa- 
vo atsiminimuose pasakoja, kad kon- 
ferencijoje, kuri sprendė žemės re- 
formos klausimą, tarp jo ir A. Stul- 
ginskio būta aiškaus nuomonių skir- 
tumo, kurį jie pajėgė išlyginti, ir 
dėl to vėliau visada buvo patenkin- 


ti. Atsimename, kad 1926 m. vena 
iš tų trijų grupių žymiai vė iau išė- 
jo iš valdžios, negu tai padarė kitos 
dvi. Tačiau mūsų tarpe visada buvo 
pastangų išlaikyti kuo didesnį soli- 
darumą ideologiniu atžvilgiu artimų 
grupių tarpe, turint ypač galvoj, 
kad priešingos grupės buvo pasiren- 
gusios kiekvienu momentu panaudo- 
ti politinę jėgą pravesti reformoms, 
nepriimtinoms katalikų . doktrinai. 
Toms pastangoms pasipriešinti nebu- 
vo kito kelio, kaip politinė kova ir 
tuo pačiu kuo didesnis solidarumas 
krikščioniškųjų grupių tarpe, To rei- 
kalavo gyvenamojo meto situacija, ir 
mūsų pagarba šiandien priklauso 
tiems, kurie parodė daug geros Va- 
lios, rasdami reikiamus kompromi- 
sus ir išlaikydami solidarumą. Tokio 
krašto, kaip Prancūzija, skaudus pa- 
vyzdys rodo, kad nesolidarumas po- 
litinėj srityje to krašto katal'kams 
buvo labai nuostolingas, o solidaru- 
mas ir nemažas aktyvumas kultūri- 
nėje srityje jiems nedaug padėjo pa- 
žengti politinėje srityje. 

Pas mus trūksta anos pagarbos, 
apie kurią esame kalbėję. Tai pa- 
garbai atsiradus, savaime, manau, 
vėl bus nesunkiai įmanomas visų 
krikščioniškųjų grupių bendradarb'a- 
vimas, o siekimas vienos kaip galima 
didesnės krikščioniškos politinės gru- 
pės suorganizavimo mūsų emigrantų 
tarpe bus laikomas savaime supran- 
tamu gyvenamojo meto politinės si- 
tuacijos postulatų. Jeigu ir nepasi- 
sektų sudaryti vieną gruvę, tai ne- 
abejotinai pasisektų bent atstatyti 
grupių koordinaciją. Tai jau būtų pa- 
žanga, palyginant su šia dieną. 


Liberalų vienybės klausimai 


Liberalizmas anglosaksų kraštuo- 
se turi žymiai skirtingą veidą nuo 
Europos kontinento, ypač nuo mū- 
siškio, didele dalimi importuoto dar 
iš caristinės Rusijos ir nespėjusio 
kaip reikiant persiorientuoti į vaka- 
rietišką supratimą. 

Tačiau jaunesnioji karta dabar ei- 
na mokslus beveik išimtinai anglo- 
saksų augštosiose mokyklose ir jos 
nemažai daliai anglosaksų tipo libe- 
ralizmas tampa savu. Tai gyvenimo 
tikrovė, su kuria turime skaitytis. 
Su ta tikrove negali nesiskaityti ir 
mūsų įvairių grupių vyresni liberalų 
politikai, kurie mato, kad prieaug- 
lis nebesupranta nė vieno iš abŲ AE 
nerodo tendencijos derintis į kurią 
politinę grupę. O tų grupių esama 
net keleto. Sakoma, kad didesnė da- 
lis kryptų į tautininkų sparno libe- 
ralus, kurie yra pasaulčžiūrinės tak- 
tikos atžvilgiu artimesni anglosaksų 
supratimui, bet kelia abejonių ne tik 
dėl buvusių, bet ir dabar tebesireiš- 
kiančių totalistinių tendencijų. 


Šitokioje nuotaikoje būta spaudoje 
balsų sukurti vieningą politinį libe- 
ralų sambūrį. Buvo sudarytas ir lie- 
tuvių liberalų komitetas, į kurį įėjo 
ir liaudininkai, ir tautininkai, ir va- 
dinamosios santarvės žmonės. Kom- 
plikacijos, kurios atsirado ryšium su 
diskusijomis dėl vyriausiojo laisvini- 
mo organo funkcijų bei veiklos ir 
del St. Lozoraičio vaidmens mūsų 
emigraciniame gyvenime, atrodo, su- 
stabdė ano komiteto darbą. 


Tai dar nereiškia, kad tokios pa- 
stangos išnyko arba kad jos nega- 
limos ateityje. Pirmiausia su tauti- 
ninkais susijungusios grupės, esan- 
čios dabar už VLIKO ribų, ypač pra- 
džioje stiprokai akcentavo liberalinį 
solidarumą. Matyt, būta pačių gru- 
pių narių neigiamos reakcijos, nes 
dabar tų grupių junginio vardu ven- 
giama kalbėti apie liberalizmą. Iš 
kitos pusės liaudininkai, viena di- 
džiųjų Nepriklausomos Lietuvos par- 
tijų, rėmusi ir remianti savo veiklą 
liberaline pasaulėžiūra, šiuo metu 
taip pat rodo tendencijos labiau per- 
siorientuoti į daugumą panašių kitų 
kraštų politinių grupių, įeinančių į 
žaliąją internacionalą. 

Kaip ten bebūtų, turime konsta- 
tuoti faktą, kad mūsų liberalų tarpe 
žymiai krypstama tolerancijos keliu, 
mažiau kalbama apie klerikalizmą, 
vengiama puolimo prieš religiją bei 
jos institucijas. Nusistovėjusį; tarp 
tradicinių demokratinių krikščioniš- 
kųjų ir liberalinių grupių bendradar- 
biavimą mūsų laisvinimo darbuose 
tenka laikyti gera pradžia į pasto- 
vesnę koaliciją ir net į esminį mūsų 
politinės organizacijos užsienyje per- 
tvarkymą konkretesnės veiklos pa- 
grindais. 

Pasaulėžiūriniu atžvilgiu beveik so- 
lidarizuoja su liberalais ir socialis- 
tai. Jie, tiesa, dar kartais iš įprati- 
mo ar iš noro patikti senesniems 
skaitytojams, deda ir aštresnių puo- 
limų katalikų atžvilgiu. Tokių netei- 
singų, neskanių žemo lygmens puo- 
limų randame “Darbe", “Keleivyje". 
Bet reali padėtis, su kuria turi skai- 
tytis socialistai, yra toji, kad ypač 
Jungt. Amerikos Valstybėse jiems 
sunku laikytis, nes čia socializmas 
ju suprantama prasme šiuo metu 
nebeturi pagrindo po kojomis Eu- 
ropos socialistai laikosi dar kiek 
tvirčiau, bet ir ten jie daro paž-ngos 
bei reformų. Linkėkime mūsų socia- 
Tistams taip pat nevengti pažangos. 


Visu politinių grupių bendras 
darbas 


Toks darbas jau antrą dešimtmetį 
vykdomas šiame krašte Amerikos 
Lietuvių Tarybos. Linkškime vici, 
kad jis būtų varomas toliau. | Dėl 


GEGUŽĖS MĖNUO — MŪSŲ KNYGŲ MĖNUO 


Į visus JAV lietuvius kreipiamės 
labai svarbiu lietuvišku reikalu. 


Gerai žinome dabartinę lietuvių 
tautos padėtį: už geležinės uždan- 
gos savo brolių tenka jieškoti visų 
pirma priverčiamųjų darbų stovyklo- 
Se, 0 čia kalbasi svetimaja kalba. 

Bet ne aimanos, tik ryžtingas vei- 
kimas ir nepaliaujamos pastangos 
turi stiprinti tautines mūsų pozicijas. 
Lemiamą vaidmenį mūsų tautos li- 
kime suvaidino lietuviškas raštas. 
Daugiausia jo dėka lietuvių tauta 
išliko tautiškai gyva. Tautinė mūsų 
literatūra yra tas gyvasis židinys, 
apie kurį spiečiasi visa tauta. Joje 
mes išvystame savo gimtąjį kraštą, 
išgirstame ošiant girias, kvėpuojame 
tėviškės laukų oru, matome tekant 
Nemuną, šešupę ir Dubysą, vaikš- 
čiojame savųjų miestų gatvėmis, už- 
sukame lietuviško kaimo šiaudinėn 
pastogėn, stebime, kaip gyvena Lie- 
tuvos žmonės, kuo jie sielojasi ir 
džiaugiasi, dėl ko juokiasi ir verkia, 
ko siekia ir dėl ko kovoja. Mūsų ra- 
šytojai niekuomet neišleido iš akių 
savo tautos ir visuomenės reikalų, 
tad lietuviška knyga visados kėlė, 
žadino ir gaivino tautinę lietuvio 
dvasią. Ė 

Tačiau dabartinė lietuviškos kny- 
gos padėtis nebegali mūsų džiuginti. 
Lietuviška knyga mūsų visuomenėj 
permaža teplinta. Lietuviškos knygų 
leidyklos verčiasi labai sunkiai. Mū- 
sų knygų tiražai maži. 


Iš kitos pusės turime nemaža žmo- 
nių ir organizacijų labai nuoširdžiai 
susirūpinusių lietuviškos knygos atei- 
timi ir likimu. Mūs knygos ir savo 
turiniu, ir išvaizda neatsilieka nuo 
kitų tautų leidinių. Atsimindami, kad 
mūsų tėvai dėl lietuviškos knygos 
yra daug kovoję ir daug aukų su- 


dėję, negalime leisti savo knygai 
skursti ir net žlugti, 
Todėl gegužės mėnesį skelbiame 


lietuviškos knygos mėnesiu. 

Turėjome knygnešių laikus, lietu- 
vis knygnešys, dažnai paprastas ir 
mažai težinomas žmogus, mūsų tau- 
tos istorijoj įsirašė didvyriu, nes jis 
skleidė kultūrinę šviesą. Tad ir da- 
bar turime grąžinti knygnešių dva- 
sią. Spaudos mėnesio metu visi lie- 
tuviai yra prašomi ir skatinami: 

Gyvu ir spausdintu žodžiu palai- 
kykime lietuviškos knygos mintį. 

Įsigykime lietuviškų knygų. Jei į 
kiekvienus lietuviškus namus spau- 
dos mėnesio proga ras kelią bent vie- 
na lietuviška knyga — ir tai jau bus 
didelis laimėjimas. 

Turime leidyklų, įsivedusių lietu- 
viškų knygų prenumeratas. Pasinau- 
dokime jomis. Atnaujinkime, kad lie- 
tuviškos knygos patektų į savas ir 
viešąsias amerikoniškas bibliotekas. 

Iš lietuvių visuomenės laukiame 
šio reikalo supratimo ir paramos. 
Knygos mėnesį organizuoti kviečia- 
mi Lietuvių Bendruomenės organai 
apygardų ir apylinkių valdybos, tal- 


————————————————22—2—— 


emigracinių politinių grupių bendra- 


darbiavimo teko pasisakyti šiame 
žurnale kita proga (“Aidai" š. m. 
nz d) 

Turime pagrindo laukti tąja 


prasme drąsesnių žygių ir iš naujos 
VLIKo vadovybės ir iš šalia VLIKO 
esančių grupių, mėginančių populia- 
rinti sunkiai įvykdomą vadinamą 
Nepriklausomybės fondą ar talką. 
Politinės koalicijos ne tik griūva. 
Jos gali būti ir vėl atstatytos ir turi 
būti atstatytos. Jeigu, 
ilgesnį laiką vartoti vardai būtų at- 
sibodę ar kliudytų, nereikėtų vengti 
pasivadinimo kokiu nauju vardu. Tai 
tinka ir atskiroms politinėms gru- 
pėms, ir jų junginiams. 


Kultūrininkų vienybė 


Pati bendruomenė kaip organizaci- 
“a dar palyginant sunkiai veikia. 
Pet atskiros sritys, inspiruotos ben- 
druomeniškumo, gana gyvai reiškia- 
si. Bendrai leidžiama enciklopedija, 
veikia bendros mokyklos. gana soli- 
dariai reiškiasi literatūrinis gyveni- 


pavyzdžiui, 


mas, vieningai rengiamos dainų 
šventės bei koncertai ir pan. Sunkiai 
suprantama opozicija iš senesnių 
veikėjų prieš bendruomenę ir jos 
siekimus palengva tirpsta. Būtų pa- 
grindo laukti kad net M. Vaidyla 
su savo redaguojama “Sandara", 
užuot dėjęs straipsnius prieš ben- 
druomenės veiklą, skirs tą vietą l'e- 
tuvybės išlaikymo problemoms nag- 
rinėti. Iš viso sunku buvo suprasti, 
kaip šis geras veikėjas taip ilgai 
laikėsi užsikirtęs tokiu klausimu, 
kaip vieningos pastangos išlaikyti 
lietuvybę. Naujoji bendruomenės va- 
dovybė kol kas nerodo jokių dides- 
niu nesutarimo žymių. Imamasi ir 
didesnių žygių. Linkėkime tam soli- 
darumui ne tik laikytis, bet ir plės- 
tis. 

Kai panašių nuotaikų laikysimės, 
vienybės sąvoka nebus nudėvėtas da- 
lykas, o sutaupę laiko nuo ginčų ga- 
lėsime ir pafilosofuoti. Filosofai ta- 
da neįtars mūsų, kad- jų nemokame 
įvertinti. 

- K. Mockus 

PENKTOSIOS “AIDŲ" 


“Aidai" šiemet balandžio 15 d. 
įteikė penktą 500 dol. premiją ir su- 
ruošė penktą koncertą-literatūros va- 
karą. Premija teko Kaziui Bradūnui 
už poezijos knygą “Devynios bala- 
dės", kurią vertino komisija, sudary- 
ta iš Leonardo Andriekaus, Algirdo 
Landsbergio, Alfonso šešplaukio-Ty- 
ruolio, Antano Vaičiulaičio ir Stepo 
Zobarsko. Įteikimo iškilmės, sujung- 
tos su koncertu-literatūros vakaru, 
įvyko Toronte. 

Negalima sakyti, kad šiuo metu 
koncertai-literatūros vakarai visur 
būtų tinkamai įvertinami. Kai ku- 
riose vietose neįmanoma jų net su- 
ruošti dėl per menko visuomenės do- 
mėjimosi, Publikos niekad netrūksta 
bazariniuose bei piknikiniuose sus'- 
bėgimuose, kur programa dažnai Už- 
pildoma niekais, bet jos vis ir vis 
laibau pasigendama meninio lygio 
koncertuose. Tiesa, pakalbama, kad 
geriau patinką vaidinimai, tačiau ir 
juose daugiausia jieškoma lengvo 
humoristinio  pasismaginimo. Kon- 
certai, ypač sujungti su literatūra, 
daug duoda, bet taip pat ir pareika- 
lauja iš žiūrovo tam tikro nusiteiki- 
mo. Jo ne visados bėra fabrikinio 
gyvenimo skubėjime. Tačiau koncer- 
tų bei literatūros vakarų negalima 
atsižadėti. Priešingai, visomis išga- 
Ilėmis tenka kelti jų reikšmę ir ža- 
dinti visuomenę, kad nenustotų ver- 
tinusi dainos bei kūrybos žodžio. 

Į šį darbą yra įsijungęs kultūros 
žurnalas “Aidai". Dabar jo kasmet 
vis kitoje vietoje ruošiami koncertai 
su literatūrine dalimi pakreipia vi- 
suomenės dėmesį į šias vertybes. Šie- 
met torontiškiai pasirodė ypatingai 
nuoširdūs tokiems užsimojimams. šio 
miesto lietuvių didžiai gausus „galy- 
vavimas “Aidų" koncerte ir premi- 
jos įteikime paliudijo, kad toji ben- 
druomenė didžiai brangina kultūros 
žurnalą bei jo puoselėjamą kūrybos 
žodį. 

Koncertas įvyko neseniai įrengto- 
je erdvioje Prisikelimo parapijos sa- 
leje. “Aidų" leidėjų vardu tarus ati- 
darymo žodį Tėev. L. Andriekui, O. 
F. M. ir sukvietus į garbės prezi- 
riumą vietos kultūriniam gyvenimui 
vadovaujančius asmenis, buvo įteik- 


kinamos jaunimo (skautų, ateitinin- 
kų, vyčių) ir kitų organizacijų. Ko 
mažiausia išsisukinėjimo kalbų, ko 
daugiausia darbo ir pastangų! 
Tegul meilė Lietuvos dega mūsų 
širdyse! ; 
JAV Lietuvių Bendruomenės 
Valdyba 


+ Kultūros Fondo Valdyba 

PREMIJOS ĮTEIKIMAS 


ta Kaziui Bradūnui premija. Ją įtei- 
kė “Aidų" administratorius Tėv. B. 
Ramanauskas, O. F. M. Laureato 
kūrybą išsamiai apibūdino Antanas 
Vaičiulaitis. Žodžiu sveikino Kultū- 
ros Fondo pirm. I. Matusevičiū'ė, 
raštu — Rašytojų Draugijos pirmi- 
ninkas Ben. Babrauskas. Visiems pa- 
dėkojo laureatas. 

Koncertinėje vakaro dalyje pasiro- 
dė op. sol. Juzė Augaitytė ir pianis- 
te Julija Rajauskaitė, Juzė Augaity- 
tė vis su tuo pačiu įsijautimu, bal- 
so skaidrumu, augštųjų ir žemųjų 
gaidų puikiu apvaldymu trijuose pa- 
sirodymuose padainavo lietuvių bei 
svetimtaučių  komponuotus kūrinius 
ir arijas iš operų “Gražina“, “La 
Bohema", “La Wally“ ir “Mada-1 


Butterfly". Julija Rajauskaitė, Ame- 
rikos lietuviams žinoma pianistė, la- 
bai savitai ir meniškai interpretavo 
sunkius Chopino, Debussy, Liszto, 
Chačaturiano kūrinius, eidama iki 
virtuoziškumo. Ji skambino ir pir- 
moje ir antroje koncerto dalyje. 
Tarp muzikos ir dainų savo kūrybos 
pateikė rašytojai: Kazys Bradūnas, 
Jonas Aistis ir Paulius Jurkus. Vi- 
sus programos dalyvius publika pa- 
gerbė atidžiu klausymu, ilgais plo'i- 
mais, gėlėmis. Pabaigoje visiems pa- 
dėkojo Prisikėlimo parapijos klebo- 
nas Tėev. B. Grauslys, O. F. M., daug 
prisidėjęs prie šio koncerto pasise- 
kimo. 

šiais metais “Aidų premija ski- 
riama už mokslo veikalą. Su jos įtei- 
kimu taip pat jungiamas ir koncer- 


E L. Gendrutis 


DAINŲ ŠVENTĖS KOMITETO PRANEŠIMAI 


(9) 
Lietuviškojo pasaulio gyvenime 
jau įsisiūbavo būsimosios Dainų 


šventės reikalai. Pati idėja rado vi- 
suose tautiečiuose pritarimą, šven- 
tės Komitetas jau turi daug žinių, 
kad liepos 1 d. į Chicagą žada su- 
plaukti tikrai daug lietuvių iš visos 
Kanados bei JAV. Dainų šventės 
reikalams tvarkyti veikia keliolika 
komisijų, kurios dirba savo srities 
darbus. 

Prie Dainų šventės Komiteto su- 
darytoji Meno Reikalų komisija, su- 
sidedanti iš šių muzikų: Al. Kučiū- 
no, pirm., ir narių — G. Gudauskie- 
nės, Tėvo B. Markaičio, S. J., J. 
Zdanavičiaus ir Al. Kutkaus, svars- 
tė Dainų šventės dirigentų parinki- 
mą. Todėl pranešame: 

1. Dainų Šventės Komitetas, susi- 
taręs su minėta Meno Reikalų Ko- 
misija, skelbia muzikų, chorų ir lie- 
tuvių visuomenės žiniai Jungtinių 
Amerikos Valstybių ir Kanados Lie- 
tuvių Dainų šventės, įvykstančios 
1956 m. liepos mėn, 1 d. Chicagoje, 
dirigentus. Jais yra: 

Bronius Budriūnas, Los Angeles; 

Stasys Gailevičius, Toronto; 

Alfonsas Mikulskis, Cleveland; 

Stepas Sodeika, Chicago; 

Alice Stephens, Chicago; 

Kazys Steponavičius, Chicago; 

Juozas žilevičius, Elizabeth, N. J. 


2. Komitetas taip pat praneša, 
kad, pradedant balandžio mėnesio 
22 d., šie Dainų šventės dirigentai 
yra įpareigojami vizituoti visus šven- 
tėje dalyvaujančius chorus. Jie, pa- 
tikrinę kiekvieną chorą, nedelsiant 
praneša Dainų šventės Komitetui 
apie esamą choro pasiruošimo stovį. 


3. Chorai, dirigentų vizitacijos me- 
tu, privalo jiems teikti visokeriopą 
reikalingą paramą. 

4. Dar kartą ypatingai raginame 
visus chorus, kurie Dainų šventėje 
dalyvauja, su didžiausiu atsidėjimu 
ruošti šventės repertuarą, kad atva- 
žiavę patikrinti dirigentai galėtų tik 
kai ką subendrinti ir pateikti nuro- 
dymus. Balsų partijos jau dabar tu- 
ri būti paruoštos. 

5. Kai kurie chorai ruošia įvairias 
pramogas ir visą pelną skiria ap- 
mokėti kelionei į Dainų šventę Chi- 
cagoje, Jų pavyzdžiu raginame ir 
kartu prašome pasekti ir visus kitus 


chorus ir, surengus pramogą, gau- 
tą pelną paskirti kelionei į Dainų 
šventę. 


Dainų Šventė yra labai prasmin- 
gas kultūrinis mūsų tautos, gyve- 
nančios ne Lietuvoje, žygis. Į tai bus 
atkreiptas ir kitataučių didelis dė- 
mesys. Tad padarykime viską, kad 
ši šventė pasisektų ir lietuvio var- 
dą dar labiau iškeltų. 


(11) 


Esame didžiosios Dainų Šventės iš- 
vakarėse. Visų chorų vidiniame gy- 
venime šiuo metu vyksta pats di- 
džiausias darbas — galutinis paruo- 
šimas dainų. Dainų šventės dir'gen- 
tai jau pradėjo chorų vizitacijas. Li- 
kęs laikas yra skiriamas atbaigti 
visiems paruošiamiesiems darbams, 
kurie būtinai reikalingi Šventės pa- 
sisekimui. 

Šuo pranešame, kad: 

1. Sudaryta Finansų Komisija, ku- 
ri rūpinasi pinigų telkimu šventės 
reikalams. Finansų Komisijos pirmi- 
ninkas yra bankininkas Jonas Pa- 


kel, o nariais A. Gintneris, K. Ka- 
sakaitis, A. Krutulis, J. Putrimas, E. 
Slavinskas ir V. šimkus. 

2. Dainų šventei įvykdyti reikalin- 
ga didžiulė suma pinigų — šešiolika 
tūksiančij dolerių. Todėl kreipiamės 
į visus lietuvius, kuriems rūpi lietu- 
viškosios dainos likimas JAV ir Ka- 
nadoje, prisidėti su savo aukomis 
prie šios Šventės įgyvendinimo. Nors 
ir mažutė auka, bet ji įgalins atlik- 
ti sunkius uždavinius. Pinigus gali- 
ma siųsti Dainų šventės einamojon 
sąskaiton šiuo adresu: JAV ir Kana- 
dos Lietuvių Dainų šventės Komite- 
tas Acc. Nr. 15043, Chicago, II. 

3. Chorų nariai, turį aukų lapus, 
prašomi paskubinti rinkti aukas. Au- 
kų lapus reikia grąžinti Finansų 
Komisijos sekretoriaus adresu: Mr. 
K. Kasakaitis, 4719 So, Maplewood 
Ave., Chicago 32, III. 

Aukų rinkėjai įpareigojami tuojau 
pranešti Komitetui tų asmenų pa- 
vardes, kurie aukojo didesnes sumas 
Šventės reikalams. Aukotojų vardai 
bus paskelbti Dainų Šventės Leidi- 
nyje. 

4. Jau atspausdinti ir platinami 
Dainų Šventės bilietai. Visos vietos 
yra rezervuotos. Norintieji įsigyti 
geresnius bilietus prašomi nedelsiant 
užsisakyti sau patinkamas vietas. 
Užsakant bilietus paštu iš anksto, 
reikia kartu siųsti ir pinigus bilietų 
tvarkytojos adresu: Mrs. J. Putri- 
mas, 6600 S. Laflin Ave., Chicago 


36, Ill. Pinigus reikia siųsti čekiais, 
įrašant “JAV ir Kanados Lietuvių 
Dainų Šventės Komitetas". 
Bilietų kainos: 4, 3, 2 ir 1,50 dol. 
parteryje ir 3, 2 ir 1,50 dol. balkone. 
Pastaba: Bilietai  užsisakiusiems 
JAV ir Kanadoje bus išsiųsti paštu. 


Po Dainų šventės, liepos 1 d. 6:30 
val. vak. yra rengiamas banketas 
Sharman viešbutyje, pagerbti Dainų 
Šventės ir pirmojo JAV ir Kanados 
Lietuvių Kultūros Kongreso dalyvius. 
Dalyvavimas bankete 6 dol. Užsira- 
šyti galima iš anksto, pranešant 
apie savo dalyvavimą bankete Ko- 
miteto adresu: 1620 S. 48 Court, Ci- 
cero, Ill. 

6. Daugelis chorų jau atsiuntė sa- 
vo fotografijas ir aprašymus Dainų 
Šventės Leidiniui, bet yra dar dalis 
atsilikusių. Juos prašome paskubėti 
prisiųsti visą reikalingą medžiagą, 
kuri Komiteto buvo paskelbta penk- 
tąjame pranešime. 

7. Visą lietuviškąją visuomenę 
JAV ir Kanadoje prašome gausiai 
paremti savo chorus, vykstančius į 
Dainų šventę. Jie tokios paramos 
tikrai yra užsitarnavę. 

Prašome į šias informacijas cho- 
rų ir visos lietuviškosios visuomenės 
atkreipti rimtą dėmesį. 

Teskamba dainos už laisvą Lietu- 
vą! 

JAV ir Kanados Lietuvių 
Dainų Šventės Komitetas 


VISIEMS STUDENTAMS IR ABITURIENTAMS 


Lietuvių Studentų Sąjungos JAV 
Centro valdyba, norėdama paskatin- 
ti lietuviškąją studentiją dailiojo žo- 
džio kūrybai ir pabrėžti lietuvišku- 
mo ugdymo momentą Sąjungos dar- 


bo programoje, skelbia literatūros 
konkursą: 
1. Konkurse gali dalyvauti visi 


Lietuvių Studentų Sąjungos JAV 
nariai ir 1956 mokslo metų abitu- 
rientai. - 

2. Premijuojama bus bet kurio 
žanro literatūrinė kūryba, poezija ir 
proza, rimta ir humoristinė. 

3. Į konkurso jury komisiją sutiko 
įeiti mūsų jaunosios kartos rašyto- 
jai ir literatai Paulius Jurkus, Al- 
girdas Landsbergis, Antanas škėma 
ir Stepas Zobarskas. Penktuoju ju- 
ry komisijos nariu bus pakviestas 
vienas Lietuvių Studentų Sąjungos 
JAV narys. 

.4. Premijuotini kūriniai siunčiami 
iki 1956 m. rugsėjo mėn. 1 d. šiuo 
adresu: 

„Liet. Stud. S-gos Literatūros Kon- 
kursas, 680 Bushwick Ave., Brook- 
y ZEN Yo . 


5. Sprendimo bešališkumui užtik- 
rinti autoriai turi pasirašyti slapy- 
vardžiu, o atskirame voke nurodyti 
savo pavardę, adresą, lankomą uni- 
versitetą, akademinį statusą ir stu- 
dijų šaką. Abiturientai nurodo kuri 
vidurinė mokykla baigta ir kada. 
Ten pat įrašomas kūrinio pavadini- 
mas ir pasirinktas slapyvardis. 

6. Konkurso premijos bus pa- 
skelbtos vėliau lietuvių spaudoje. 
Komisijos sprendimas yra galutinis. 
Konkursą laimėję ar jame atžymėti 
kūriniai bus išspausdinti perijodinė- 
je spaudoje. 

Kviečiame visą lietuviškąją stu- 
dentiją ir abiturientus parodyti šiam 
konkursui reikiamą dėmesį ir jame 
gausiai dalyvauti. 


Liet. Stud. S-gos JAV 
Centro Valdyba 


* * 


e Liet. Stud. S-ga JAV už nuo- 
pelnus akademiniam jaunimui pakė- 
lė į garbės narius J. J. Bachuną, 
Dr. A. Mačiuikienę ir Oną Talalienę. 


ĮVYKIAI 


e Gegužės 13 d., kaip ir kiekvie- 
nais metais, atšvęsta viso pasaulio 
lietuvių “Maldos ir atgailos diena", 
meldžiantis už grįžimą prie Kristaus, 
Lietuvos laisvę, pasaulio taiką. šven- 
te rengiama “Mėlynosios Armijos 
Lietuvių Sąjūdžio“ iniciatyva. Sąjū- 
džio tikslas vykdyti Marijos, apsi- 
reiškusios Fatimoje, prašymus. 


o Balandžio 21 d. į Clevelandą bu- 
vo suvažiavę Liet. Bendruomenės Ta- 
rybos nariai. Jų dalyvavo 17, Po 
sveikinimų padaryta centro valdybos 
ir Kultūros Fondo valdybos praneši- 
mai. Apie Bendruomenės įstatų pro- 
jektą kalbėjo komisijos pirm. J. šle- 
petys, pareikšdamas, kad laikinieji 
įstatai padėti projekto pagrindu. Tai- 
syta tik tai, ko reikalavo veikimo 
patirtis. Naujuose įstatuose atsisaky- 
ta nuo organizacijų jungimo į Ben- 
druomenės sudėtį — iškeltas bendra- 
darbiavimas. Apygardų valdybos ren- 
kamos 2 metams. Suvažiavime nu- 
tarta nesteigti Kultūros Fondo sky- 
rių, vengiant paralelinės veiklos su 
apylinkių skyriais, kurių paskirtis 
yra taip pat kultūrinė. Dabar Kultū- 
ros Fondas labiau siejamas su Ben- 
druomenės centro valdyba. Dirban- 
tiesiems tautinio solidarumo metinis 
įnašas pakeliamas iki 2 dol. Įnašo 
5044 tenka centro valdybai, 50940 — 
apylinkių bei apygardų reikalams. 
Altui nuo įnašo nuošimčiai nebeduo- 
dami. Jų vietoje jam įteikiamos pa- 
jamos, gautos rinkliavų metu Vasa- 
rio 16 ir birželio trėmimų minėji- 
muose, nors juos rengtų ir Bendruo- 
menė. Nutarta remti Laisvės statulo- 
je New Yorke ruošiamą emigracijos 
muziejų. Bendruomenei atstovauti 
centriniamė komitete parinktas Ta- 
rybos narys inž. A. Rudis. Finansi- 
nė Bendruomenės padėtis rasta ne- 
patenkinama. 


e Lietuviai pranciškonai šiemet 
mini savo atgaivintos ir nepriklauso- 
mai pradėjusios veikti provincijos 25 
m. sukaktį Ta proga liepos 15 Ken- 
nebunkporte, Maine, kur yra lietu- 
vių pranciškonų centras, ruošiama 
iškilmė. Leidžiama ir provincijos is- 
torija, kurią rašo Tėv, V. Gidžiūnas, 
O. F. M. 


e Pr. Skardžiaus veikalo “Lietu- 
vių kalbos žodžių daryba" antrąją 
laidą yra pasižadėjusi išleisti Goet- 
tingeno universitetinė knygų leidyk- 
la. Veikalas jau baigiamas ruošti 
spaudai. | 

e Balandžio 19 d. Prancūzijos kon- 
sulato patalpose New  Yorkė buvo 
surengtas literatūros vakaras, skir- 
tas lietuvių kilmės poetui Oskarui 

Milašiui, rašiusiam prancūzų kalba. 
Vakarą surengė prancūzų teatro 
grupė. Apie poetą pranešimą pada- 
rė ir jo kūrybos skaitė artistai pran- 
cūzai ir amerikiečiai. Jie pabrėžė 
Milašiaus veiklą Lietuvos naudai, jo 
pareigas kaip Lietuvos pasiuntinio 
Prancūzijoje. Taip pat buvo pabrėež- 
ta, kad Oskaro Milašiaus garsas ky- 
la metai iš metų. Tai rodo ir kele- 
tas paskesnių įvykių. štai Columbi- 
jos universitete New Yorke šiuo me- 
tu rašomos net dvi disertacijos apie 
Milašių. Argentinos poetas Lysandro 
Galtier, porą metų rinkęs medžia- 
gą, baigia rašyti nuodugnią studiją 
apie Milašiaus gyvenimą ir kūrybą. 
Prancūzų kompozitorius Tamosi pa- 
rašė operą pagal Milašiaus dramą 
“Miguel Manarą". Šios operos prem- 


jeros proga prancūzų ir vokiečių 
spauda atkreipė dėmesį į lietuviš- 
kas Milašiaus poezijos nuotaikas. 


Primintina, kad premjerą pravečė ži- 
nomas prancūzų dirigentas Andrė 
Cluytens, Paryžiaus operos dirigen- 
tas. 

e Adomas Galdikas pakviestas da- 
lyvauti New Yorke Whitney Ameri- 
kos Meno Muziejaus metinėje paro- 
doje. Ten iškabintas jo paveikslas 
“Liepsnojąs ruduo", pieštas tempe- 
ra. Paroda, atidaryta balandžio 15 
d., baigiasi birželio 10 d. 

e Gegužės 14 d.- birželio 6 d. New 
Yorke Fine Arts Associates Galeri- 
joje atidaryta Arbit Blato grafikos 
paroda. Dailininkas išstatė 31 darbą. 

e V. K. Jonynas šį pavasarį da- 
lyvauja Amerikos rinktinių akvare- 
listų parodoje New Yorke. 

e Moderniojo Meno Muz'ejaus 
New Yorke piešinių parodoje randa- 
me Romą Viesulą ir Albertą Ves- 
čiūną., Jų iškabinta po vieną piešinį. 

e Juozas Pautienius suruošė savo 
darbų parodą New Yorke (Great 
Neck) Almaus Galerijoje. Parodos 
atidarymas įvyko gegužės 5 d., už- 
darymas — gegužės 19 d. Almaus 
Galerija, atidaryta pernai A. šal- 
čiaus rūpesčiu, jau suruošė visą eilę 
lietuvių dailininkų parodų. 

e š. m. birželio 30 d. Chicagoje 
įvykstančiame Kultūros Kongrese lie- 
tuviai studentai turės savo atskirą 
sesiją. Tikimasi gausaus studentų 
būrio iš JAV ir Kanados. 


e Balandžio 12-15 d.d. Strasburge 
įvyko Pavergtųjų Europos Tautų se- 
sija. Jos tikslas — pagyvinti pa- 
vergtųjų šalių laisvinimo bylą Eu- 
ropoje bei Pavergtųjų Europos Tau- 
tų santykius su Europos Taryba ir 
į šią veiklą įjungti Europoje gyve- 
nančius pavergtųjų kraštų politikus 
ir - diplomatus.  Strasburgo sesijoje 
svarstyti šie klausimai: Europos ap- 
jungimas ir pavergtosios tautos; pa- 

vergtųjų valstybių padėtis paskuti- 
niųjų tarptautinių įvykių šviesoje; 
tremtinių problema, apimanti komu- 
nistų akciją juos gražinti namo, jų 
teisinį statutą bei medžiaginę padė- 
tį, tremtinių kultūrinę sritį ir jau- 
nimą tremtyje. Sesijoje visais tais 
klausimais surašytos specialios rezo- 
liucijos. Atstovauta devynios paverg- 
tos tautos. Lietuvos delegacija buvo 
iš septynių narių. Lietuvos delegaci- 
jos pirm. V. Sidzikauskas referavo 
sesijai apie sovietinį imperializmą 
bei kolonializmą. Po sesijos Pabalt'- 
jo valstybių atstovai turėjo atskira 
pasitarimą. Sesijos darbus aprašė 
Europos didžioji spauda. Susilaukta 
ir sveikinimų iš žymių politikų ir kul- 
tūrininkų. 

e Lietuvių jaunimo organizacijos 
šį pavasarį bendromis jėgomis pasi- 
ryžo rinkti parašus už Lietuvos iš- 
laisvinimą, kurie bus įteikti JAV 
prezidentui. Šis žygis pavadintas 
“Lietuvių Jaunimo peticija". Parašų 
rinkimo darbas varomas sėkmingai. 
Pasirašyti kviečiami visi, nežiūrint 
amžiaus ir tautybės. Norintieji da- 
lyvauti parašų rinkimo žygyje, pra- 
šomi rašyti šiuo adresu: “Lietuvių 
Jaunimo Peticija", 6755 So. Western 
Ave., Chicago 8, Ill. Ten gaunami 
parašų rinkimo lapai. Norima su- 
rinkti kuo daugiausia parašų ir juos 
įteikti JAV prezidentui birželio de- 
portacijų minėjimo proga, Šis mūsų 
jaunimo žygis vertas visų nuoširdžios 
paramos. 


e Dainų šventės Komitetas buvo 
paskelbęs lietuviškos dainos konkur- 
są, skirdamas dvi premijas — 100 ir 
50 dol. Pirmoji premija balsų daugu- 
ma paskirta kazimierietei ses. Ber- 
nardai-Marijai, Marijos Augštesnio- 
sios Mokyklos muzikos mokytojai 
Čikagoje, už dainą “Vakaras tylus“, 
antroji — paskirta Juozui Bertuliui 
už dainą “Pabuski, pasauli". 


e Liet. Stud. S-gos JAV visuoti- 
nio suvažiavimo rekomenduoti Są- 
jungos Įstatų pakeitimai referandu- 
mo patvirtinti. Tokiu būdu nuo šių 
metų balandžio 15 d. visa Sąjunga 
vadovaujasi naujais Sąjungos įsta- 
tais. Clevelando alumnų dėka, Są- 
jungos įstatai ir rinkiminės taisyk- 
lės buvo išleista patraukliu leidinė- 
liu. Leidinėlio kalbą peržiūrėjo litua- 
nistas Stasys Barzdukas. 

e Biologas dr. Martynas Yčas, 
dirbąs JAV Armijos Tyrinėjimų 
Centre, atspausdino du straipsnius 
“Proceedings of the National Aca- 
demy of Science" žurnale, kurie iš- 
leisti ir atskirais atspaudais. 1955 
spalio mėn. numeryje tilpo “Pastaba 
apie gyvybės atsiradimą" ir gruo- 
džio mėn. “Statistical correlation of 
protein and ribonucleic acid compo- 


sition" (drauge su G. Gamov). Be 
to, M. Yčas, G. Gamov ir A. Rich 
yra atidavę spaudai studiją “Biolo- 
gijos ir medicinos fizikos pažanga", 
kurią leidžia Academy Press New 
Yorke. 

e Chemikas dr. Margeris A. Ja- 
saitis, dirbąs Rockefellerio Medicinos 
Institute, atspausdino savo naują 
studiją “Lysis of T, phage by the 
specific lipocarbohydrate of phase II 
Shigella sonnei' 1955. XII. 1 “The 
Journal of Experimental Medicine" 
žurnale, drauge su kitu autorium, 
Dr. W. F. Goebel. 

e Rusija daro žygių gauti Pabal- 
tijo valstybių auksą, esantį Anglijos 
bankuose. Anglams buvo pasiūlyta iš 
tų fondų atlyginti savo krašto vers- 
lininkams, kurių aukso kasyklas Si- 
bire nusavino komunistai, pažadėda- 
mi apmokėti nuostolius. Tą mokėji- 
mą jie sustabdė 1940, kai Anglija 
atsisakė perleisti Pabaltijo valstybių 
turtą. Atsakymas ir šį sykį buvo 
neigiamas. Anglija pažymėjo, kad 
pinigai yra "įšaldyti", o tarp Sibiro 
aukso kasyklų ir Pabaltijo valstybių 
fondų nėra tiesioginio ryšio. Turto 
vertė siekia 15,960,000 dol. 

e Amerikos Lietuviu Tautinės Są- 
junga birželio 16-17 d.d. Vašingtone 
rengia lietuvių sąskrydį. Kaip ren- 
gėjai skelbia, šiuo sąskrydžiu siekia- 
ma parodyti, “kad lietuvių tauta yra 
sena ir garbinga, sukūrusi didelės 
vertės kultūrinių lobių; pademons- 
truoti lietuvių liaudies meną, muzi- 
ką ir dainą plačiajai Amerikos vi- 
suomenei, o ypač jos vadovaujan- 
tiems sluogsniams; pavaizduoti, kad 
lietuvių tautos kova yra kova už 
vakarų kultūros išlikimą ar jos su- 
naikinimą ir kad toji kova turi su- 
silaukti paramos ir visų pilnutinės 
pagalbos". Sąskrydžio programoje 
yra: iškilmingos pamaldos šv. Mato 
katedroje, lietuvių liaudies meno pa- 
roda, lietuvių tautinės ir individuali- 
nės kūrybos dainų koncertai, iškil- 
mingas posėdis, nežinomo kareivio 
kapo pagerbimas, jaunimo demons- 
tracija, bankietas, ekskursija po Va- 
šingtoną, Koncertinę programą išpil- 
dys Čiurlionies ansamblis ir Vašins- 
tono simfoninis orkestras. Rengėjai 
visus lietuvius kviečia dalyvauti ir 
jų pastangas paremti aukomis, ku- 
rias jie prašo siųsti bankinei įstaigai: 
Mutual Federal Savings and Loan 
Assn., 2202 West Cermak Ra., Chi- 
cago 8, Ill. sąskrydžio sąskaiton Nr. 
7423. Informacijų reikalus tvarko 
centro valdybos sekretorius Jonas 
Jurkūnas, 6725 So. Campbell Ave., 
Chicago 9, III. 

e Lankantis Bulganinui ir Kruš- 
čiovui, Anglijos lietuviai gausiai da- 
lyvavo pavergtųjų tautų protesto ei- 
senoje. 


KNYGOS, GAUNAMOS “AIDŲ" ADMINISTRACIJOJE 


Antanas Vaičiulaitis — PASAKOJIMAI. Rinktinės novelės. Įžanga 
prof. J. Brazaičio, iliustracijos T. Valiaus. Išleido “Venta". 1955 m. 244 p. Knyga 
įrišta. Kaina 4 dol. 


Jonas Mekas — SEMENIšKIŲ IDILĖS. Poezija. “Aidų" leidinys. 1955 
m., 64 p. Kaina 1 dol. Knygoje poetiškai iškeliama lietuviško kaimo buitis. 


Leonardas Andriekus— ATVIROS MARIOS. Lyrika. Iliustravo 
Telesforas Valius. Išleido Tėvai Pranciškonai. 1955 m. 136 psl. Kaina 2 dol. 


Jonas Grinius-— ŽIURKIŲ KAMERA. Trijų veiksmų drama. Veikale 
vaizduojama komunistų teroras Lietuvoje, savo žiaurumu viršijąs žmogaus vaizduotę. 
120 psl. “Aidų" leidinys. 1954 m. Kaina 2 dol. 


Antanas Maceina SAULĖS GIESMĖE. 458 psl. Išleido prel. Pr. M. 
Juras. Knygoje originaliai gvildoma šv. Pranciškaus Asyžiečio pasaulėžvalga, su 
jungiant ją su visuotinėmis buities problemomis ir su mūsų gyvenamuoju amžiumi. 
Veikalas laimėjo 1953 m. “Aiduų" mokslo premiją. Kaina 5 dol. 


Dr. Pr. Gaidamavičius—MILŽINAS, DIDVYRIS, šVENTASIS. 
žmogiškosios pilnaties vizija. 246 psl. Viršelis dail. V. K. Jonyno. Išleido Tėvai Pran- 
ciškonai. 1955 m. Kaina 2 dol. Tai gilių apmąstymų eilė apie žmogų trijose gyvenimo 
plotmėse: vitalistinėje, dvasinėje ir religinėje. 

Juozas Girnius— Laisvė ir būtis. 150 psl. “Aidų" leidinys. 1954 m. Kai- 
na 2 dol. šiame veikale moksliškai nagrinėjamos pagrindinės Jasperso filosofijos te- 
zės, krikščioniškoje šviesoje vertinant jų teigiamas ir neigiamas puses. 


Nello Vian— šV.ANTANAS PADUVIETIS. Išvertė Antanas Vaičiulaitis. 
Išleido Tėvai Pranciškonai. 1951 m. 144 psl. Kaina 2 dol. Veikale vaizduojamas šv. 
Antano gyvenimas. Geriausia šiuo klausimu knyga lietuvių kalboje. Pažymėtina ir jos 


augšta literatūrinė vertė. 

NEPAMIRšKIMĖ SAVO PAVERGTOS TEVYNES! 
Ją prisiminti ir gyvą išnešioti padės 


V. AUGUSTINO VAIZDŲ ALBUMAS 


L-1:B-L 4 A 


Sklaidant šią knygą, prieš akis vingiuosis gimtosios šalies 
upės, spindės ežerai, banguos Baltijos jūra, šlamės girios, 
nusities derlios lygumos su javais ir sodybomis, iškils mies- 
tai su senąja architektūra ir naujųjų dienų pažanga. 


AL BU-M-AS -LLTEE“EU VA 


TURI 120 VAIZDUŲ, ATSPAUSDINTŲ- KREIDINIAME POPIERIUJE 
JIS YRA DIDELIO FORMATO SU KIETAIS VIRŠELIAIS 
IR GRAŽIU APLANKU 


ALBUMAS “LIETUVA 


YRA TINKAMIAUSIA DOVANA LIETUVIAMS IR SVETIM- 
TAUČIAMS IVAIRIAUSIOMIS PROGOMIS 


Albumo II laidą išleido “Ateitis? 
Atspaudė pranciškonų spaustuvė 
KA TAN AT 6 D OK 


Užsakymai siunčiami šiuo adresu: 

916 WILLOUGHBY AVE. BROOKLYN- 21, N. Y. 

